മുന്‍ഗണനാവിഭാഗം റേഷന്‍കാര്‍ഡുകള് അനര്‍ഹമായി കൈവശം വച്ചിരിക്കുന്നവർക്കെതിരെ കർശന നടപടി\nഎറണാകുളം: കൊച്ചി സിറ്റി റേഷനിംഗ് ഓഫീസിന്‍റെ പരിധിയിലെ റേഷന് കാര്‍ഡ് ഉടമകള് അനര്‍ഹമായി കൈവശം വച്ചിരിക്കുന്ന അന്ത്യോദയ- അന്നയോജന (മഞ്ഞ) , മുന്‍ഗണന (പിങ്ക്) , സബ്സിഡി (നീല) റേഷന് കാര്‍ഡുകള് ജൂണ് 30നകം മുന്‍ഗണനേതര വിഭാഗത്തിലേക്ക് മാറ്റണമെന്ന് സിറ്റി റേഷനിംഗ് ഓഫീസര് അറിയിച്ചു.\nമുന്‍ഗണനേതര വിഭാഗത്തിലേക്ക് മാറ്റാത്ത അനര്‍ഹര്‍ക്കെതിരെ സര്‍ക്കാര് നിര്‍ദ്ദേശാനുസരണം കര്‍ശന നടപടികള് സ്വീകരിക്കും. അനര്‍ഹമായി വാങ്ങിയ മുഴുവന് റേഷന് സാധനങ്ങളുടേയും കമ്പോളവിലയും പിഴയും കാര്‍ഡുടമയില് നിന്നും ഈടാക്കുമെന്നും കൊച്ചിസിറ്റി റേഷനിംഗ് ഓഫീസര് അറിയിച്ചു.\nസംസ്ഥാന, കേന്ദ്ര സര്‍ക്കാര് ജീവനക്കാര്, അധ്യാപകര്, പൊതുമേഖലാ, സഹകരണ സ്ഥാപനങ്ങളിലെ സ്ഥിരം ജീവനക്കാര്, സര്‍വ്വീസ് പെന്‍ഷന്‍കാര്, ആദായ നികുതി നല്‍കുന്നവര്, പ്രവാസികളടക്കം റേഷന് കാര്‍ഡില് ഉള്‍പ്പെട്ടിട്ടുള്ള എല്ലാ അംഗങ്ങള്‍ക്കും കൂടി പ്രതിമാസം 25000 രൂപയോ അതില് അധികമോ വരുമാനം ഉള്ളവര്, ഒരേക്കറിലധികം ഭൂമി സ്വന്തമായി ഉള്ളവര്, ഏക ഉപജീവന മാര്‍ഗമായ ടാക്സി ഒഴികെ സ്വന്തമായി4ചക്രവാഹനമുള്ളവര്, 1000 ചതുരശ്ര അടിയില് കൂടുതല് വിസ്തീര്‍ണ്ണമുള്ള വീടുള്ളവര് എന്നിവർ നിലവിലെ നിബന്ധനകള് പ്രകാരം മേല് റേഷന് കാര്‍ഡുകള്‍ക്ക് അനര്‍ഹരാണ്. ഇവര് കൈവശമുള്ള റേഷന് കാര്‍ഡുകള് ജൂണ് 30നകം സിറ്റി റേഷനിംഗ് ഓഫീസില് ഹാജരാക്കി പൊതുവിഭാഗത്തിലേക്ക് മാറ്റണം.\nഇത്തരം കാര്‍ഡുകള് ആരെങ്കിലും അനര്‍ഹമായി കൈവശം വെച്ചിരിക്കുന്നതായി ശ്രദ്ധയില്‍പെട്ടാല് പൊതുജനങ്ങള്‍ക്കും ഇക്കാര്യം അറിയിക്കാം. മേല് വിഭാഗം കാര്‍ഡുകളിലും സബ്സിഡി കാര്‍ഡുകളിലും മരണമടഞ്ഞ അംഗങ്ങളുടെ പേര് നിലനില്‍ക്കുന്നുണ്ടെങ്കില് കാര്‍ഡുകളില് നിന്നും ഇവരെ കുറവ് ചെയ്യുന്നതിന് അക്ഷയ സെന്റെറുകൾ മുഖേന അപേക്ഷ സമര്‍പ്പിക്കണം. ആധാര് നമ്പര് ഇനിയും റേഷന് കാര്‍ഡുമായി ബന്ധിപ്പിക്കാത്തവര് (അംഗങ്ങള് ഉള്‍പ്പെടെ) ഉടന് ആധാര് നമ്പര് റേഷന് കാര്‍ഡുമായി ബന്ധിപ്പിക്കണം.\nകെഎസ്ആർടിസി ബസ് ട്രിപ്പ് മുടങ്ങി; യാത്രക്കാരിയുടെ ഫോൺ പരാതിയിൽ പരിഹാരമുണ്ടാക്കി എംഎൽഎ\nദുബായ് എയർ ഷോ വീണ്ടും എത്തുന്നു


Annular Solar Eclipse 2017-സൂര്യനും ചന്ദ്രനും ഇന്ന് നേർരേഖയിൽ; സൂര്യഗ്രഹണം കാണാവുന്ന സ്ഥലങ്ങൾ\nAnnular Solar Eclipse 2017 When Where Is The Eclipse Visible When Is The Annular Solar Eclipse In 2017 What Time Does It Start\nനഗ്‌ന നേത്രങ്ങൾകൊണ്ട് സൂര്യഗ്രഹണം നോക്കരുതെന്നാണ് വിദഗ്‌ദർ നിർദേശിക്കുന്നത്.\nFebruary 26, 2017 08:21:36 am\n2017 ലെ ആദ്യ സൂര്യഗ്രഹണം ഇന്ന് നടക്കും. ചന്ദ്രൻ സൂര്യനും ഭൂമിക്കും ഇടയിൽ വരുന്ന പ്രതിഭാസമാണ് സൂര്യഗ്രഹണം. സൂര്യൻ ഭാഗികമായോ പൂർണ്ണമായോ മറയുന്ന അവസ്ഥയാണ് സൂര്യഗ്രഹണത്തിൽ നടക്കുന്നത്. ഇതുമൂലം സൂര്യൻ അകം പൊളളയായ ഒരു വൃത്തത്തിന്റെ ആകൃതിയിലായിരിക്കും കാണപ്പെടുക. സൂര്യന്റെ ഉൾവശം ചന്ദ്രൻ മറയ്‌ക്കുന്നതിനാൽ പ്രകാശഭരിതമായ ഒരു ചെറിയ വളയം മാത്രമാണ് പുറമേ ദർശിക്കാനാവുക. നഗ്‌ന നേത്രങ്ങൾകൊണ്ട് സൂര്യഗ്രഹണം നോക്കരുതെന്നാണ് വിദഗ്‌ദർ നിർദേശിക്കുന്നത്.\nഈ വർഷത്തെ ആദ്യ സൂര്യഗ്രഹണമാണ് ഇന്നത്തേത്. ഓരോ വർഷവും രണ്ടു മുതൽ അഞ്ചു വരെ സൂര്യഗ്രഹണങ്ങൾ ഭൂമിയിൽ നടക്കാറുണ്ട്. എന്നാൽ ഇവയിൽ ചുരുക്കം ചിലത് മാത്രമാണ് ഇന്ന് കാണുന്നത് പോലെ പൂർണ സൂര്യഗ്രഹണം ആകാറുളളത്. ഇന്ത്യയിൽ നിന്ന് ഇന്നത്തെ സൂര്യഗ്രഹണം കാണാനാവില്ല. തെക്കേ ആഫ്രിക്ക, പടിഞ്ഞാറൻ ആഫ്രിക്ക, പെസഫിക് സമുദ്രം, അറ്റ്‌ലാന്റിക് സമുദ്രം, ഇന്ത്യൻ മഹാസമുദ്രം എന്നിവിടങ്ങളിലും അന്റാർട്ടിക്കയിലുമാണ് ഇവ ഇന്ന് കാണാൻ സാധിക്കുക.\nഇന്ത്യൻ സമയം വൈകിട്ട് 5.30ന് ശേഷമായിരിക്കും സൂര്യഗ്രഹണം നടക്കുക എന്നാണ് സൂചന. ചന്ദ്രനും സൂര്യനും തമ്മിലുളള ദൂരം വിദൂരത്താകുന്നതു വരെ ഏകദേശം 60 ദശലക്ഷം വർഷങ്ങളോളം ഈ പ്രതിഭാസം നടക്കുമെന്നാണ് ശാസ്ത്രജ്ഞർ പറയുന്നത്.\nസമ്പൂർണ സൂര്യഗ്രഹണത്തിന്റെ പരമാവധി ദൈർഘ്യം7മിനിറ്റ് 31സെക്കന്റ് ആണെങ്കിലും ഇത്രയും സമയം ദൃശ്യമാകാൻ സാധ്യത വിരളമാണ്. കഴിഞ്ഞ വർഷം സെപ്റ്റംബർ ഒന്നിനാണ് ഇതിനു മുൻപ് പൂർണ സൂര്യഗ്രഹണം നടന്നത്. 21-ാം നൂറ്റാണ്ടിലെ ഏറ്റവും ദൈർഘ്യമേറിയ സൂര്യഗ്രഹണം നടന്നത് 2009 ജൂലൈ 22നാണ്.6മിനിറ്റ് 39 സെക്കന്റാണ് അന്ന് ഇത് ദൃശ്യമായത്. കഴിഞ്ഞ ഫെബ്രുവരി 11ന് ഭൂമിയിൽ ചന്ദ്രഗ്രഹണവും നടന്നിരുന്നു.


മഹിന്ദ രാജപക്‌സ ശ്രീലങ്കന് പ്രധാനമന്ത്രി സ്ഥാനം രാജിവെച്ചു - Express Kerala\nമഹിന്ദ രാജപക്‌സ ശ്രീലങ്കന് പ്രധാനമന്ത്രി സ്ഥാനം രാജിവെച്ചു\nInternational December 16, 2018 | Published by : Express Kerala Network\nകൊളംബോ: മഹിന്ദ രാജപക്‌സ ശ്രീലങ്കന് പ്രധാനമന്ത്രി സ്ഥാനത്ത് നിന്ന് രാജി വച്ചു. ശ്രീലങ്കയിലെ രാഷ്ട്രീയ പ്രതിസന്ധികള് അവസാനിക്കുന്നതിന്റെ സൂചകമാണിതെന്ന് നേതാക്കള് അഭിപ്രായപ്പെട്ടു. ഒക്‌ടോബര് 26ന് ആദ്യ പ്രധാനമന്ത്രി വിക്രമസിംഗെയെ പുറത്താക്കിയതോടെയാണ് രാജ്യത്ത് രാഷ്ട്രീയ പ്രതിസന്ധി ഉടലെടുത്തത്.\nവിക്രമസിംഗെയെ പുറത്താക്കിയ പ്രസിഡന്റ് മൈത്രിപാല സിരിസേനയുടെ തീരുമാനം പാര്‍ലമന്റെ് അംഗീകരിച്ചിരുന്നില്ല. കഴിഞ്ഞ ദിവസം പാര്‍ലമന്റെില് ഭൂരിപക്ഷമില്ലാതെ പ്രധാനമന്ത്രി സ്ഥാനത്ത് രാജപക്‌സ യോഗ്യനല്ല് എന്ന എന്ന് കോടതി ചൂണ്ടിക്കാണിച്ചിരുന്നു. ഇതിന് പിന്നാലെയാണ് രാജപക്‌സയുടെ രാജി. രാജപക്‌സക്കെതിരെ രണ്ടു തവണ പാര്‍ലമന്റെ് അവിശ്വാസ പ്രമേയം പാസാക്കിയിരുന്നു.\nടെലിഫോണ് ചര്‍ച്ചയില് വിക്രമസിംഗെയെ വീണ്ടും പ്രധാനമന്ത്രിയാക്കാന് സിരിസേന സമ്മതിച്ചതായി യുനൈറ്റഡ് നാഷനല് പാര്‍ട്ടി അറിയിച്ചു. വിക്രമസിംഗെ ഞായറാഴ്ച പ്രധാനമന്ത്രിയായി വീണ്ടും സത്യപ്രതിജ്ഞ ചെയ്യുമെന്ന് റിപ്പോര്‍ട്ടുകളുണ്ട്. രണ്ടുതവണ പ്രസിഡന്റായ രാജപക്‌സക്കെതിരെ 2015ലെ തെരഞ്ഞെടുപ്പില് അപ്രതീക്ഷിത വിജയം നേടിയാണ് 67കാരനായ സിരിസേന പ്രസിഡന്റ് പദവിയിലെത്തിയത്. തുടര്‍ന്ന് സിരിസേനയും പാര്‍ലമന്റെ് തെരഞ്ഞെടുപ്പില് വിജയിച്ച വിക്രമസിംഗെയും ദേശീയ ഐക്യ സര്‍ക്കാറുണ്ടാക്കി കൈകോര്‍ക്കുകയായിരുന്നു.\nലോകകപ്പ്; മത്സരങ്ങള്‍ക്ക് തടസ്സമായി മഴ,ബംഗ്ലാദേശ്-ശ്രീലങ്ക മത്സരം വൈകുന്നു\nലോകകപ്പ്; പാകിസ്ഥാന് ഇന്ന് ശ്രീലങ്കയെ നേരിടും\nശ്രീലങ്കന് സ്‌ഫോടനത്തിന്റെ സൂത്രധാരന്മാര് ഇന്ത്യയില് എത്തിയതിന് തെളിവില്ലെന്ന്…\nസോഷ്യല് മീഡിയകള്‍ക്ക് താല്‍ക്കാലിക വിലക്കേര്‍പ്പെടുത്തി ശ്രീലങ്ക\nമുസ്ലീം പള്ളികള്‍ക്ക് നേരെ കല്ലേറ്; ശ്രീലങ്കന് പ്രദേശത്ത് കര്‍ഫ്യൂ ഏര്‍പ്പെടുത്തി\nചാവേര് ആക്രമണം; ഭീകരവാദത്തിനെതിരെ നിയമനിര്‍മാണത്തിനൊരുങ്ങി ശ്രീലങ്ക\nനൈജീരിയയില് തുടര്‍ച്ചയായ സ്‌ഫോടനം; 30 പേര് കൊല്ലപ്പെട്ടു, 40 പേര്‍ക്ക് പരിക്ക്\nമലയാളി യുവാവ് സൗദിയില് മുങ്ങി മരിച്ചു\nഎണ്ണക്കപ്പലുകള്‍ക്ക് നേരെയുണ്ടായ ആക്രമണം; ഇറാനുമായി യുദ്ധം ആഗ്രഹിക്കുന്നില്ലെന്ന് യുഎസ്


മലയാള സിനിമയില് പുതിയ വനിതാ സംഘടന; ഭാഗ്യലക്ഷ്മി അധ്യക്ഷ | Reporter Live\nമലയാള സിനിമയില് പുതിയ വനിതാ സംഘടന; ഭാഗ്യലക്ഷ്മി അധ്യക്ഷ\nBy Web Desk\tFebruary 3, 2018 4:16 pm A+ A-\nകൊച്ചി: വിമണ് ഇന് സിനിമ കളക്ടീവിന് പുറമെ മലയാള സിനിമയില് പുതിയ വനിതാ കൂട്ടായ്മ. ഫെഫ്കയുടെ നേതൃത്വത്തിലാണ് പുതിയ സംഘടന രൂപീകരിച്ചിരിക്കുന്നത്. ഡബ്ബിംഗ് ആര്‍ട്ടിസ്റ്റും അഭിനേത്രിയുമായ ഭാഗ്യ ലക്ഷ്മിയുടെ അധ്യക്ഷതയിലാണ് പുതിയ സംഘടന രൂപീകരിച്ചിട്ടുള്ളത്.\nസംഘടനയുടെ ആദ്യ കോ ഓര്‍ഡിനേഷന് കമ്മറ്റി യോഗം കൊച്ചിയില് ചേര്‍ന്നു. സിനിമാ മേഖലയില് വനിതകള് നേരിടുന്ന പ്രശ്നങ്ങളാണ് ആദ്യ യോഗത്തില് പ്രധാനമായും ചര്‍ച്ച ചെയ്തത്. സംവിധായകരായ ബി ഉണ്ണികൃഷ്ണനും, സിബി മലയിലും യോഗത്തില് സംസാരിച്ചു.\nകൊച്ചിയില് നടി ആക്രമിക്കപ്പെട്ട സംഭവത്തിന് ശേഷമാണ് വിമണ് ഇന് സിനിമാ കളക്ടീവ് എന്ന പേരില് മലയാള സിനിമയില് പുതിയ സിനിമാ സംഘടന രൂപീകരിച്ചിരുന്നത്. മഞ്ജു വാര്യര്, ബീനാ പോള്, വിധു വിന്‍സെന്റെ, റീമ കല്ലിങ്കല്, പാര്‍വ്വതി, അഞ്ജലി മേനോന്, തുടങ്ങിയ പ്രമുഖരുടെ നേതൃത്വ നിരയിലായിരുന്നു സംഘടന രൂപീകരിച്ചത്.\nസംവിധായകര് മുതല് സാങ്കേതിക വിദഗ്ധര് വരെയുള്ള സിനിമാ രംഗത്തെ സ്ത്രീകള് ഈ സംഘടനയില് ഉള്‍പ്പെട്ടിരുന്നു. സ്ത്രീപ്രശ്‌നങ്ങള്‍ക്ക് പ്രാഥമിക പരിഗണന നല്‍കുക എന്നതാണ് സംഘടനയുടെ പ്രധാന ലക്ഷ്യമുണ്ടായിരുന്നത്.\nFeb 3, 2018 4:16 pm\nനീതി തേടിയുള്ള സഹപ്രവര്‍ത്തകര്‍ക്കൊപ്പം ഞങ്ങളുമുണ്ട്: വിമണ് ഇന് സിനിമ കളക്ടീവ്\n‘അവരെ കീഴടക്കി വെയ്ക്കാമെന്ന് ആരും കരുതരുത്’; വിമണ് ഇന് സിനിമ കളക്ടീവിനെ പിന്തുണച്ച്…\n“ഇരയെ അപമാനിക്കുന്ന പ്രസ്താവനകളില് നിന്ന് ചലച്ചിത്ര പ്രവര്‍ത്തര് വിട്ടുനില്‍ക്കണം”: നടിക്ക് പിന്തുണയുമായി വിമണ്…\n‘വിമണ് കളക്ടീവ് ഇന് സിനിമ’യുടെ കൂടെ നില്‍ക്കുന്നത് ബഹുമതിയായി കാണുന്നു, എല്ലായ്‌പ്പോഴും ഒപ്പമുണ്ടാകും:സ്ത്രീകൂട്ടായ്മക്ക്…\n‘വിമണ് കളക്ടീവ് ഇന് സിനിമ’യില് ഭാഗമാകാന് കഴിഞ്ഞതില് അഭിമാനം; പിന്തുണ അറിയിച്ച മുഖ്യമന്ത്രിക്ക്…


എറണാകുളം മണ്ഡലത്തില് ‘വൈറലായി’ കുട്ടി പ്രചാരകരുടെ വീഡിയോകള്\n17 Apr, 2019 at 06:56 AM\nഎറണാകുളം ലോക്സഭാ മണ്ഡലത്തില് ഇപ്രാവശ്യം പ്രചാരണത്തില് കുട്ടികളാണ് താരങ്ങള്. പ്രധാനപ്പെട്ട രണ്ടു മുന്നണികളും വളരെ വൃത്യസ്തമായ രീതിയില് തന്നെയാണ് മണ്ഡലത്തില് പ്രചരണം നടത്തുന്നത്. യു.ഡി.എഫ് സ്ഥാനാര്‍ഥി ഹൈബി ഈഡന് വേണ്ടി ആറു വയസുകാരിയായ മകള് ക്ലാര ഗാനമാലപിക്കുന്നതാണ് സോഷ്യല് മീഡിയയില് ഇപ്പോള് വൈറല്. ഹൈബിയുടെ ഭാര്യ അന്നയും കു‍ഞ്ഞു ക്ലാരയും കൂടെയാണ് സംഗീത ആൽബവുമായി പ്രചാരണത്തിന് മാറ്റ് കൂട്ടുന്നത്.\nകുഞ്ഞ് ക്ലാരയുടെ ഗാനാലപനത്തെ അഭിന്ദിച്ച് നിരവധി പേര് ഇതിനോടകം സാമൂഹിക മാധ്യമങ്ങളില് രംഗത്ത് വന്നിട്ടുണ്ട്. സംഗീത സംവിധായകൻ മെജോ ജോസഫാണ് വീഡിയോ ആല്‍ബത്തിന്റെ പിറകിലുള്ളത്. നിരവധി ഹിറ്റ് സിനിമാ ഗാനങ്ങള്‍ക്ക് വരികളെഴുതിയ വിനായക് ശശികുമാറിന്റേതാണ് ഗാനത്തിലെ വരികൾ. ഹൈബിയോടൊപ്പം ക്ലാര പ്രചാരണത്തിൽ പങ്കെടുക്കുന്ന ദൃശ്യങ്ങളും ആൽബത്തിൽ ഉൾപ്പെടുത്തിയിട്ടുണ്ട്. ഒന്നര മണിക്കൂര് കൊണ്ട് ചിത്രീകരണം പൂര്‍ത്തിയായ ഗാനത്തിന് വലിയ പിന്തുണയാണ് സാമൂഹിക മാധ്യമങ്ങളില് ലഭിക്കുന്നത്.\nഎറണാകുളം മണ്ഡലത്തിലെ ഇടത് മുന്നണി സ്ഥാനാര്‍ഥിക്ക് വേണ്ടി തയ്യാറാക്കിയ പുതുമയേറെയുള്ള വീഡിയോയും വലിയ രീതിയിലാണ് സോഷ്യല് മീഡിയ ഏറ്റെടുത്തിട്ടുള്ളത്. മൂന്നാം ക്ലാസുകാരനായ ഇബ്രാഹിം തെരഞ്ഞെടുപ്പിനെക്കുറിച്ച് ചോദിക്കുന്നതും ഇടതുമുന്നണി സ്ഥാനാര്‍ഥിയായ പി.രാജീവിനോട് തെരഞ്ഞെടുപ്പ് കാര്യങ്ങള് വിശകലനം ചെയ്യുന്നതുമാണ് വീഡിയോ. വളരെ രസകരമായ രീതിയിലുള്ള കുഞ്ഞ് ഇബ്രാഹീമിന്റെ അവതരണവും കാര്യങ്ങള് ചോദിച്ചു മനസ്സിലാക്കുന്നതിലുള്ള നിശ്കളങ്കതയുമാണ് പ്രചരണ വീഡിയോയെ ശ്രദ്ധേയമാക്കുന്നത്. സാമൂഹിക മാധ്യമങ്ങളില് വലിയ പിന്തുണ തന്നെയാണ് കുഞ്ഞ് ഇബ്രാഹിമിന്റെ വീഡിയോ പ്രചരണത്തിന് ലഭിക്കുന്നത്. സ്ഥാനാര്‍ഥിയായ രാജീവ് തന്നെയും ഇബ്രാഹിമിന് നന്ദി പറഞ്ഞ് വീഡിയോ ഫേസ്ബുക്കില് പോസ്റ്റ് ചെയ്തിട്ടുണ്ട്.\nപുതിയ പ്രചരണ രീതികള് വലിയതോതില് ഏറ്റെടുത്തതോടെ അതെല്ലാം വോട്ടിലും പ്രതിഫലിക്കുമെന്ന് തന്നെയാണ് രണ്ട് മുന്നണികളും വിശ്വസിക്കുന്നത്. കുട്ടിതാരങ്ങളും വലിയ പ്രതീക്ഷകളോടെ തന്നെയാണ് ഈ തെരഞ്ഞെടുപ്പ് വിശകലനം ചെയ്യുന്നത്.


5 വര്‍ഷത്തിനിടെ മോദിയുടെ ആദ്യ വാര്‍ത്താസമ്മേളനം - Oneindia Malayalam\nപ്രധാനമന്ത്രിയുടെ വാര്‍ത്താ സമ്മേളനത്തിന് കാതോര്‍ത്ത രാജ്യത്തിന് ഇത് ചരിത്ര നിമിഷം. പ്രതിപക്ഷ പാര്‍ട്ടികളുടെയും നിരന്തരം വെല്ലുവിളിച്ച രാഹുലിന്റേയും വായടപ്പിച്ച് അധികാരത്തില് ഏറി5വര്‍ഷത്തിനിടെ പ്രധാനമന്ത്രി നരേന്ദ്ര മോദിയുടെ ആദ്യ വാര്‍ത്താ സമ്മേളനം ഡല്‍ഹിയില്. ബിജെപി അധ്യക്ഷന് അമിത് ഷായുടെ ഒപ്പമാണ് വാര്‍ത്താ സമ്മേളനം നടത്തിയത്. പ്രഗ്യാ സിംഗ് ഠാക്കൂറിന്റെ വിവാദപരാമര്‍ശങ്ങളുടെ പശ്ചാത്തലത്തില്‍ക്കൂടിയായിരുന്നു വാര്‍ത്താ സമ്മേളനം. അമിത് ഷാ വാര്‍ത്താ സമ്മേളനം നടത്തുമെന്നാണ് ആദ്യം വ്യക്തമാക്കിയിരുന്നത്. പിന്നീട് അപ്രതീക്ഷിതമായി നരേന്ദ്രമോദി കൂടി വാര്‍ത്താ സമ്മേളനത്തിനെത്തുകയായിരുന്നു. എല്ലാവരോടും നന്ദി പറയാനെത്തിയതാണെന്ന് മോദി വാര്‍ത്താ സമ്മേളനത്തില് പറഞ്ഞു.\nbjp congress rahul gandhi press conference


Indias habit of loosing knockouts | 2014ൽ ടി 20 ലോകകപ്പ് ഫൈനലിൽ തോറ്റു; 2015 ഏകദിന ലോകകപ്പിൽ തോറ്റത് സെമിയിൽ മാത്രം; 2016ൽ നാട്ടിൽ നടന്ന ടി20 ലോകകപ്പിൽ അപ്രതീക്ഷിതമായി സെമിയിൽ വീണു; 2017 ചാമ്പ്യൻസ് ട്രോഫി ഫൈനലിൽ ചിരവൈരികളായ പാക്കിസ്ഥാനോട് നാണംകെട്ട തോൽവി വഴങ്ങി; ഇപ്പോൾ ന്യൂസിലാൻഡിനോട് തോറ്റ് വീണ്ടും സെമിയിൽ പുറത്ത്; ഒരു ഐസിസി കിരീടം കിട്ടിയിട്ട് ആറ് വർഷവും അഞ്ച് ടൂർണമെന്റും; ഇന്ത്യയുടെ പടിക്കൽ കലമുടയ്ക്ക്ൽ എന്ന് അവസാനിക്കും? - MarunadanMalayalee.com\nഹോം കായികം ഇംഗ്ലണ്ട് 2019\n2014ൽ ടി 20 ലോകകപ്പ് ഫൈനലിൽ തോറ്റു; 2015 ഏകദിന ലോകകപ്പിൽ തോറ്റത് സെമിയിൽ മാത്രം; 2016ൽ നാട്ടിൽ നടന്ന ടി20 ലോകകപ്പിൽ അപ്രതീക്ഷിതമായി സെമിയിൽ വീണു; 2017 ചാമ്പ്യൻസ് ട്രോഫി ഫൈനലിൽ ചിരവൈരികളായ പാക്കിസ്ഥാനോട് നാണംകെട്ട തോൽവി വഴങ്ങി; ഇപ്പോൾ ന്യൂസിലാൻഡിനോട് തോറ്റ് വീണ്ടും സെമിയിൽ പുറത്ത്; ഒരു ഐസിസി കിരീടം കിട്ടിയിട്ട് ആറ് വർഷവും അഞ്ച് ടൂർണമെന്റും; ഇന്ത്യയുടെ പടിക്കൽ കലമുടയ്ക്ക്ൽ എന്ന് അവസാനിക്കും?\nJuly 11, 201902:27 PM IST Permalink\nമുംബൈ: 2011ൽ ക്രിക്കറ്റ് ലോകകപ്പ് വിജയിച്ച ചരിത്രം ആവർത്തിക്കാൻ ഇംഗ്ലണ്ടിലെത്തിയ ഇന്ത്യയുടെ ലോകകപ്പ് യാത്ര സെമിയിൽ തോറ്റ് അവസാനിച്ചു. കഴിഞ്ഞ തവണയും ഇന്ത്യ സെമി ഫൈനലിൽ തോറ്റ് തന്നെയാണ് പുറത്തായത്. 2011ൽ ലോകകപ്പ് വിജയവും 2013ൽ ചാമ്പ്യൻസ് ട്രോഫിയും ഇന്ത്യ തന്നെ നേടിയപ്പോൾ ക്രിക്കറ്റ് പണ്ഡിറ്റ്മാരെല്ലാം തന്നെ ഉറപ്പിച്ചു ഇത് പഴയ വെസ്റ്റിൻഡീസ് , ഓസ്‌ട്രേലിയ എന്നിവരുടെ വഴി പിന്തുടർന്ന് ക്രിക്കറ്റ് ലോകം അടക്കി വാഴാനുള്ള പരിപാടിയാണ് എന്ന്. എന്നാൽ പിന്നീട് സംഭവിച്ചത് മറിച്ചാണ്. ലോക ഒന്നാം നമ്പർ ടീമായി മുന്നേറിയ ഇന്ത്യക്ക് പിന്നീടങ്ങോട്ട് ഒരു ഐസിസി ടൂർണമെന്റിന്റെ കിരീടവും നേടാൻ ഇതുവരെ കഴിഞ്ഞിട്ടില്ല.\n2013 ഐസിസി ചാമ്പ്യൻസ് ട്രോഫിക്ക് ശേഷം നടന്ന എല്ലാ ഐസിസി ടൂർണമെന്റുകളിലും ഇന്ത്യൻ ടീം നോക്കൗട്ടിൽ പരാജയപ്പെട്ടു എന്നതാണ് സത്യം. ചുരുക്കി പറഞ്ഞാൽ 2013ന് ശേഷം നടന്ന രണ്ട് ലോകകപ്പ് ഉൾപ്പടെ അഞ്ച് ഐസിസി ടൂർണമെന്റിലും ഇന്ത്യക്ക് കിരീട വരൾച്ചയായിരുന്നു ഫലം. 2014ൽ ടി20 ലോകകപ്പ് ഫൈനലിൽ ശ്രീലങ്കയോട് തോറ്റു. ടൂർണമെന്റിൽ തകർപ്പൻ ഫോമിൽ കളിച്ച ഇന്ത്യ അപ്രതീക്ഷിതമായിട്ടാണ് ശ്രീലങ്കയോട് തോറ്റത്. ബംഗ്ലാദേശിലായിരുന്നു ആ ടൂർണമെന്റ് നടന്നത്.\n2015ൽ ഓസ്‌ട്രേലിയയിൽ നടന്ന ലോകകപ്പ് ആയിരുന്നു അടുത്ത ടൂർണമെന്റ്. നിലവിലെ ചാമ്പ്യന്മാർ എന്ന ഖ്യാതിയുമായി ഓസ്‌ട്രേലിയയിൽ കിരീടം നിലനിർത്താനെത്തിയ ഇന്ത്യ ഒരു മത്സരവും തോൽക്കാതെ സെമി ഫൈനൽ വരെ എത്തി. കിരീടം നേടും എന്ന് ഏവരും വിലയിരുത്തി. പക്ഷേ സംഭവിച്ചത് സെമിയിൽ ഓസ്‌ട്രേലിയയോട് സിഡ്‌നിയിൽ അപ്രതീക്ഷിതമായി തോൽവി വഴങ്ങുക എന്നതായിരുന്നു. ടൂർണമെന്റിൽ ഇന്ത്യ ആകെ തോറ്റ മത്സരം സെമി ഫൈനൽ മാത്രമായിരുന്നു. സൗത്താഫ്രിക്ക, പാക്കിസ്ഥാൻ എന്നീ മികച്ച ടീമുകളെ കവച്ച് വെക്കുന്ന പ്രകടനമായിരുന്നു ഇന്ത്യയുടേത്. സെമിയിൽ ഇന്ത്യയെ വീഴ്‌ത്തിയ ഓസ്‌ട്രേലിയ അഞ്ചാം ലോകകപ്പ് കിരീടം നേടുകയും ചെയ്തു.\n2016ൽ ഇന്ത്യയിൽ നടന്ന ടി20 ലോകകപ്പ് തന്നെയായിരുന്നു അടുത്ത ടൂർണമെന്റ്. നാട്ടിൽ നടക്കുന്ന ടൂർണമെന്റിൽ ഇന്ത്യ കപ്പ് ഉറപ്പിച്ചായിരുന്നു മുന്നേറ്റം. 2014ൽ നഷ്ടപ്പെട്ട കിരീടം 2016ൽ സ്വന്തം നാട്ടുകാരുടെ മുന്നിൽ വെച്ച് നേടുമെന്ന് ഏവരും പ്രതീക്ഷിച്ചു. സെമി ഫൈനൽ വരെ ഇന്ത്യ മികച്ച കളി പുറത്തെടുക്കുകയും ചെയ്തിരുന്നു. എന്നാൽ വെസ്റ്റിൻഡീസിനോട് സെമിയിൽ തോറ്റ് ഇന്ത്യ പുറത്തായി. പിന്നീട് വിൻഡീസ് ആ കിരീടം നേടുകയും ചെയ്തു.\n2017 ചാമ്പ്യൻസ് ട്രോഫിയായിരുന്നു ഇന്ത്യയുടെ ഹൃദയം തകർത്തത്. കപ്പ് ഉയർത്താൻ സാധ്യത ഏറ്റവും അധികം കൽപ്പിക്കപ്പെട്ട ടീമായിരുന്നു ലവീണ്ടും ടീം ഇന്ത്യ. ടൂർണമെന്റിൽ ശ്രീലങ്കയോട് മാത്രം തോറ്റ ഇന്ത്യ ഫൈനലിൽ നേരിട്ടത് തട്ടിയും മുട്ടിയും ഫൈനലിൽ എത്തിയ പാക്കിസ്ഥാനെ. 100% ഇന്ത്യ വിജയിക്കും എന്നു എല്ലാവരും വിധി എഴുതിയ മത്സരത്തിൽ പാക്കിസ്ഥാന് മുന്നിൽ നാണംകെട്ട തോൽവിയാണ് ഇന്ത്യ വഴങ്ങിയത്. അപ്രതീക്ഷിതമായി കപ്പ് നേടിയ പാക്കിസ്ഥാൻ ലോകകപ്പ് കിട്ടിയത് പോലെയാണ് അത് ആഘോഷിച്ചതും.\n2019 ലോകകപ്പ് ആയിരുന്നു ഏറ്റവും അവസാനത്തേത്. ഇംഗ്ലണ്ട് ഇന്ത്യ എന്നീ ടീമുകളിൽ ഒരാൾ കപ്പുയർത്തും എന്നാണ് ഭൂരിഭാഗം ക്രിക്കറ്റ് ആരാധകരും പ്രവചിച്ചിരുന്നത്. എന്നാൽ അപ്രതീക്ഷിതമായി സെമിയിൽ ന്യൂസിലാൻഡിനോട് തോറ്റ് ഇന്ത്യ പുറത്താവുകയായിരുന്നു. അതും ചെറിയ സ്‌കോറായ 240 റൺസ് പോലും മറികടക്കാനാകാതെ. അടുത്ത വർഷം നടക്കുന്ന ടി20 ലോകകപ്പ്, 2021ൽ നടക്കുന്ന ചാമ്പ്യന്‌സ് ട്രോഫി എന്നിവയാണ് ഇനി ഇന്ത്യക്ക് മുന്നിലുള്ള ലക്ഷ്യങ്ങൾ.\nശശാങ്ക് മനോഹർ ഐസിസി ചെയർമാൻ സ്ഥാനം ഒഴിഞ്ഞു\nഐസിസിൽ പോയ ആരേയും തിരിച്ചു കൊണ്ടു വരില്ലെന്ന നിലപാടിൽ കേന്ദ്ര സർക്കാരും\nപശ്ചിമ ബംഗാൾ രാഷ്ട്രീയത്തിലും 'ദാദാ ഗിരി' വരുമോ?


ഐപാഡ് പ്രൊ എത്തുന്നു, വയര്‍ലെസ് ചാര്‍ജിംഗുമായി\nവയര്‍ലെസ് ചാര്‍ജിംഗ് ഐപാഡ് പ്രൊ 2022 ഓടെ ആപ്പിള് അവതരിപ്പിച്ചേക്കുമെന്നാണ് റിപ്പോര്‍ട്ടുകള്\n|5 Jun 2021 11:53 AM GMT\nആഗോളതലത്തിലെ ടെക്ക് ഭീമന്മാരായ ആപ്പിള് വയര്‍ലെസ് ചാര്‍ജിംഗോടെയുള്ള ഐപാഡ് പ്രൊ അടുത്തവര്‍ഷത്തോടെ അവതരിപ്പിച്ചേക്കും. കോവിഡ് മഹാമാരിയിലും ഏറ്റവും കൂടുതല് വിറ്റഴിഞ്ഞ തങ്ങളുടെ ഉല്‍പ്പന്നം കൂടുതല് സവിശേഷതകളോടെ ഉപഭോക്താക്കളിലേക്കെത്തിക്കാനാണ് കാലിഫോര്‍ണിയ കൂപര്‍ട്ടിനോ ആസ്ഥാനായുള്ള കമ്പനി ലക്ഷ്യമിടുന്നത്. കൂടാതെ പുനര്‍രൂപകല്‍പ്പന ചെയ്ത ഐപാഡ് മിനിയും വിപണിയിലെത്തിക്കാന് കമ്പനി ഒരുങ്ങുന്നുണ്ട്.\nവയര്‍ലെസ് ചാര്‍ജിംഗ് ഐപാഡ് പ്രൊ 2022 ഓടെ അവതരിപ്പിച്ചേക്കുമെന്നാണ് റിപ്പോര്‍ട്ടുകള്. പുനര്‍രൂപകല്‍പ്പന ചെയ്ത ഐപാഡ് മിനി 2021 അവസാനത്തോടെയും വിപണിയില് പ്രതീക്ഷിക്കാം. നിലവിലെ അലൂമിനിയം ചുറ്റുപാടില്‍നിന്ന് ഗ്ലാസിലേക്ക് മാറുന്നതാണ് ഐപാഡ് പ്രോയ്ക്കുള്ള പ്രധാന ഡിസൈന് മാറ്റം. അപ്ഡേറ്റു ചെയ്ത ഐപാഡ് മിനി ഇടുങ്ങിയ സ്‌ക്രീന് ബോര്‍ഡറുകളോട് കൂടിയാണ് തയാറാക്കുന്നത്. കൂടാതെ ഹോം ബട്ടണ് ഒഴിവാക്കിയും പരീക്ഷണങ്ങള് നടത്തിയിട്ടുണ്ട്.\nകോവിഡിന്റെ പശ്ചാത്തലത്തില് വര്‍ക്ക് ഫ്രം ഹോം രീതിയും ഓണ്‍ലൈന് വിദ്യാഭ്യാസവും കൂടുതല് സജീവമായതോടെ 2020 ലെ അവസാന ആറ് മാസങ്ങളില് ഐപാഡുകളുടെ വില്‍പ്പന 43 ശതമാനം ഉയര്‍ന്നിരുന്നു. 2021 ന്റെ ആദ്യ മൂന്ന് മാസങ്ങളില് 7.8 ബില്യണ് ഡോളറാണ് ഈ വിഭാഗത്തില്‍നിന്ന് കമ്പനിക്ക് ലഭിച്ച വരുമാനം. കഴിഞ്ഞ വര്‍ഷത്തെ ഇതേകാലയളവിനേക്കാള് 79 ശതമാനം വര്‍ധന.\nഅടുത്ത ഐപാഡ് പ്രോയുടെ വികസനത്തിന്റെ ഭാഗമായി ആപ്പിള് റിവേഴ്‌സ് വയര്‍ലെസ് ചാര്‍ജിംഗ് എന്ന സാങ്കേതികവിദ്യയും പരീക്ഷിക്കുന്നുണ്ട്. ടാബ്ലെറ്റിന്റെ പിന്‍ഭാഗത്ത് ഐഫോണ് അല്ലെങ്കില് മറ്റ് ഗാഡ്ജെറ്റുകള് ചാര്‍ജ് ചെയ്യാന് ഉപഭോക്താക്കള്‍ക്ക് ഇതുവഴി സാധിക്കും.\nApple Apple new launch iPad Pro


കൂടുതല് ഗോള്‍നേടുന്ന താരം; വീണ്ടും ചരിത്രനേട്ടവുമായി റൊണാള്‍ഡോ – Chandrika Daily\nBy ചന്ദ്രിക വെബ് ഡെസ്‌ക് Thursday January 21, 2021 09:09 am\nനിലവില് 760 ഗോളുകളാണ് പോര്‍ച്ചുഗല്‍താരത്തിന്റെ സമ്പാദ്യം.\nറോം: ലോക ഫുട്‌ബോളില് വീണ്ടും റെക്കോര്‍ഡ് നേട്ടവുമായി സൂപ്പര്‍താരം ക്രിസ്റ്റ്യാനോ റൊണാള്‍ഡോ. ഇറ്റാലിയന് സൂപ്പര്‍കപ്പ് ഫൈനലില് നാപ്പോളിക്കെതിരെ ഇരട്ടഗോള് നേടിയതോടെ ഏറ്റവും കൂടുതല് ഗോള്‍നേടുന്നതാരമായി ക്രിസ്റ്റിയാനോ മാറി. നിലവില് 760 ഗോളുകളാണ് പോര്‍ച്ചുഗല്‍താരത്തിന്റെ സമ്പാദ്യം.\nഓസ്‌ട്രേയിയന് ഇതിഹാസം ജോസഫ് ബികാന്റെ 759 ഗോളുകള് എന്ന റെക്കോര്‍ഡാണ് റൊണോള്‍ഡോ പഴങ്കഥയാക്കിയത്. ലോകോത്തരതാരം പെലെ(757)യാണ് ഗോള്‍വേട്ടയില് മൂന്നാമത്. റൊമാരിയോ(743)നാലാമതും ബാഴ്‌സസൂപ്പര്‍താരം ലയണല് മെസി(719) അഞ്ചാമതുമാണ്. രാജ്യത്തിനും ക്ലബുകള്‍ക്കുമായി കളിച്ചാണ് റൊണാള്‍ഡോയുടെ ഈ ഗോള്‍നേട്ടം.\nസ്‌പോര്‍ട്ടിംഗ്, മാഞ്ചസ്റ്റര് യുണൈറ്റഡ്, റയല്‍മാഡ്രിഡ്, യുവന്റസ് എന്നീ ക്ലബുകള്‍ക്ക് വേണ്ടി കളത്തിലിറങ്ങിയ ക്രിസ്റ്റിയാനോ പോര്‍ച്ചുഗല് ദേശീയ ടീമിനുവേണ്ടിയും നിരവധി ഗോളുകള് നേടിയിട്ടുണ്ട്.\nCategories: Football, Sports Tags: Christiano ronaldo, new record\nമുംബൈ സിറ്റിയെ വിഴ്ത്തി ഒഡീഷ എഫ്‌സി


ഗള്‍ഫില് രോഗബാധിതരുടെ എണ്ണം 48,000 കവിഞ്ഞു; മരണം 276 ആയി\nഗള്‍ഫില് രോഗബാധിതരുടെ ...\nഗള്‍ഫില് കോവിഡ് മരണസംഖ്യ 276 ആയി. മൂവായിരത്തിലേറെ പേര്‍ക്ക് ഇന്നലെയും രോഗം സ്ഥിരീകരിച്ചു. ഇതോടെ ഗള്‍ഫിലെ കൊവിഡ് രോഗികളുടെ എണ്ണം 49,954 ആയി. ആറ് മരണം കൂടിയായതോടെ യുഎഇയില് കോവിഡ് മരണ സംഖ്യ 82 ആയി. വിവിധ രാജ്യക്കാരാണ് മരിച്ച ആറ് പേരും. സൗദിയില്5പേര് കൂടി മരിച്ചതോടെ മരണസംഖ്യ 144ല് എത്തി. ഒരു ഇന്ത്യക്കാരന് ഉള്‍പ്പെടെ രണ്ട് പേര് മരിച്ച കുവൈറ്റില് മരണസംഖ്യ 22 ആണ്. ഗള്‍ഫ് രാജ്യങ്ങളില് കോവിഡ് ബാധിച്ചു മരിച്ച മലയാളികളുടെ എണ്ണം 21 ആയി.\nസൗദിയില് രോഗികളുടെ എണ്ണം പതിനെണ്ണായിരം കടന്നു. ഇന്നലെ മാത്രം 1289 പേര്‍ക്കാണ് രോഗം ഉറപ്പിച്ചത്. യു.എ.ഇയെ പിന്തള്ളി രോഗികളുടെ എണ്ണത്തില് ഖത്തറാണ് രണ്ടാമത്. 957 പേര്‍ക്കാണ് ഇന്നലെ രോഗം സ്ഥിരീകരിച്ചത്. ഇതോടെ ഖത്തറില് കോവിഡ് ബാധയേറ്റവരുടെ എണ്ണം 11244 ആയി. കുവൈത്തില് 213ഉം ബഹ്‌റൈനില് 76ഉം ഒമാനില് 51ഉം പേര്‍ക്ക് കൂടി ഇന്നലെ രോഗം സ്ഥിരീകരിച്ചു.\nരോഗം ഭേദമാകുന്നവരുടെ എണ്ണവും ഉയര്‍ന്നു. ഗള്‍ഫില് എണ്ണായിരത്തിലേറെ പേര്‍ക്ക് രോഗം പൂര്‍ണമായും സുഖപ്പെട്ടു. കൂടുതല് വാണിജ്യ കേന്ദ്രങ്ങളും മറ്റും തുറന്നതോടെ യുഎഇയില് ജനജീവിതം തിരിച്ചുവരവിന്റെ പാതയിലാണ്. എന്നാല് രോഗവ്യാപനം തുടരുന്ന സാഹചര്യത്തില് പരമാവധി ജാഗ്രത പുലര്‍ത്തണമെന്ന് സാമൂഹിക പ്രവര്‍ത്തകര് നിര്‍ദേശിച്ചു. കുവൈത്തിലും ഖത്തറിലും മറ്റും നിയന്ത്രണങ്ങളില് കാര്യമായ ഇളവില്ല. ഖത്തറിലെ ഇന്ത്യന് എംബസിക്ക് ചുവടെയും നാട്ടിലേക്ക് മടങ്ങാന് ആഗ്രഹിക്കുന്നവരുടെ രജിസ്‌ട്രേഷന് സംവിധാനം ഏര്‍പ്പെടുത്തി.


കസൂവോ ഇഷിഗൂരോയ്ക്ക് സാഹിത്യ നൊബേല് | Nobel Prize 2017 | Literature Nobel Prize\nകസൂവോ ഇഷിഗൂരോയ്ക്ക് സാഹിത്യ നൊബേല്\nസ്റ്റോക്‌ഹോം: ബ്രിട്ടീഷ് സാഹിത്യകാരന് കസൂവോ ഇഷിഗൂരോയ്ക്ക് (62) സാഹിത്യത്തിനുള്ള നൊബേല് സമ്മാനം. മനുഷ്യമനസ്സിന്റെ അഗാധതകളുടെ മറനീക്കാന് പോന്ന വൈകാരികശക്തിയുള്ള നോവലുകളാണ് ഇദ്ദേഹത്തിന്റേതെന്ന് സ്വീഡിഷ് അക്കാദമി പറഞ്ഞു.\n'ദ റിമെയിന്‍സ് ഓഫ് ദ ഡേ', 'ദ ബറീഡ് ജയന്റ്', 'നെവര് ലെറ്റ് മി ഗോ', 'ആന് ആര്‍ട്ടിസ്റ്റ് ഓഫ് ദ ഫ്‌ലോട്ടിങ് വേള്‍ഡ്' തുടങ്ങി ഏഴ് നോവലുകളും തിരക്കഥകളും എഴുതിയിട്ടുണ്ട്. പുരസ്‌കാരം മഹത്തായ ബഹുമതിയാണെന്ന് ഇഷിഗൂരോ പറഞ്ഞു.\nജപ്പാനിലെ നാഗസാക്കിയിലാണ് ജനനം. ഇദ്ദേഹത്തിന് അഞ്ചുവയസ്സുള്ളപ്പോള് കുടുംബം ബ്രിട്ടനിലേക്ക് കുടിയേറി. 'എ പെയ്ല് വ്യൂ ഓഫ് ഹില്‍സ്' (1982) ആണ് ആദ്യ നോവല്. രണ്ടാം ലോകമഹായുദ്ധത്തില് അമേരിക്ക അണുബോംബിട്ടു തകര്‍ത്ത മാതൃനാടാണ് ഈ നോവലിന്റെ പശ്ചാത്തലം.\nജെയ്ന് ഓസ്റ്റിന്റെയും ഫ്രാന്‍സ് കാഫ്കയുടെയും മര്‍സല് പ്രൂസ്റ്റിന്റെയും കൃതികളുടെ മിശ്രണമാണ് ഇഷിഗൂരോയുടെ നോവലുകളെന്ന് സ്വീഡിഷ് അക്കാദമി പറഞ്ഞു. 90 ലക്ഷം ക്രോണറാണ് (7.2 കോടി രൂപ) പുരസ്‌കാരത്തുക.


ജനാധിപത്യം – Pathradipar\nk A S : ഉടൻ വിജ്ഞാപനം . മെയ് ജൂൺ മാസങ്ങളിൽ പരീക്ഷനടന്നേക്കും. ..\nസംഘടിത സമുദായങ്ങൾക്ക് മുന്നിൽ ഭരണകൂടം മുട്ടുമടക്കുന്നു : സമസ്ത നായർ സമാജം\n“നായർ സമുദായത്തിന് സംവരണം അനുവദിക്കണം” : പെരുമുറ്റം രാധാകൃഷ്ണൻ . വീഡിയോ ദൃശ്യങ്ങൾ\nവിവേകാനന്ദ കേന്ദ്രത്തിൽ വച്ച് നടന്ന ശിൽപ്പ ശാലയിൽ\nസനാതനഃ വിഭാഗത്തിന് സംവരണം ലഭിക്കുവാൻ രാജഭരണത്തിന്റെ കാരണങ്ങൾ.\nസനാതനഃ വിഭാഗത്തിന് സംവരണം ലഭിക്കുവാൻ “നിയമപരവും ഭരണഘടനപരവുമായ” കാരണങ്ങൾ.\n“ആചാരാനുഷ്ടാനങ്ങൾ തുടരുന്ന പുരോഗമനപാരമ്പര്യം” മരാട്ട് മന(മരനാട്ട് മന) .\nശ്രീ ശങ്കരാചാര്യർ രചിച്ച ദക്ഷിണാമൂർത്തി സ്തോത്രത്തിൽ നിന്ന് ചിമുദ്രയ്ക്ക് വ്യാഖ്യാനം നൽകി ചട്ടമ്പി സ്വാമികൾ .\nതിരുകൊച്ചിസംസ്ഥാനം ഐക്യകേരളം ആര്യ -ദ്രാവിഡ ഭാരതീയസംസ്കാരങ്ങള് വേദം ഉപവേദങ്ങള് സ്മൃതികള് തത്വശാസ്ത്രങ്ങള് മീമാംസാശാസ്ത്രം ബ്രാഹ്മണങ്ങള് തന്ത്രം ആനുകാലികമാധ്യമങ്ങള്\nPublished on November 12, 2018 at 11:55 am\nഅവഗണിത സമുദായ പോരാളി ...ഡി കൃഷ്ണയ്യർ സാർ\nDesigned by LINF


അച്ഛൻ അറിയാൻ - ഭാഗം 17 - by George Koshy - Huddle\nഅച്ഛൻ അറിയാൻ - ഭാഗം 17\nOct 22, 2021 • 13M\nധനവ്യയപരിശീലനം : പ്രായോഗിക പാഠങ്ങൾ\nകൈവിരലുകൾ ചേർത്ത് പിടിച്ചു കൊണ്ട് ഒരിക്കൽ ഒരു സ്നേഹിതൻ പറഞ്ഞു, "ഇത് കണ്ടോ, ഈ വിരലുകൾ ചേരുന്നിടത്തു സുഷിരങ്ങൾ ഉണ്ട്. അതിനാൽ, കൈയിൽ വെള്ളം ഒഴിച്ചാൽ ചോർന്നു പോകും. അതുപോലെ എന്റെ കൈയിൽ പണം വന്നാലും നിൽക്കില്ല, ചോർന്നു പോകും."\nശരിയായ രീതിയിൽ സാമ്പത്തിക വിനിമയം ആസൂത്രണം ചെയ്യാത്തത് മൂലം ഉള്ള കുഴപ്പമാണത്. പക്ഷെ ഈ സ്നേഹിതൻ, വിരലുകൾക്കിടയിലെ സുഷിരങ്ങൾക്കു കുറ്റം ചാർത്തി കൊടുക്കുകയാണ്. സത്യത്തിൽ, പഠിക്കേണ്ട പാഠങ്ങൾ പഠിക്കേണ്ട സമയത്തു പഠിച്ചില്ല. അതാണ് പ്രശ്നകാരണം.\nചെറുപ്രായത്തിൽ കുട്ടികൾക്ക് ധനവിനിമയ പാഠങ്ങൾ പറഞ്ഞു കൊടുക്കുന്നതിന്റെ ആവശ്യകതയാണ് നാം കഴിഞ്ഞ ലക്കത്തിൽ ചിന്തിച്ചത്. എങ്ങനെയാണു പ്രായോഗികമായി അത് ചെയ്യേണ്ടതെന്ന് ഇന്ന് ചിന്തിക്കാം. വളരെ ക്രമീകൃതമായും ആസൂത്രിതമായും ചെയ്യേണ്ട ഒരു കാര്യമാണിത്.\nഓരോ പ്രായത്തിലും കുട്ടിക്ക് മനസ്സിലാകുന്ന പരിധി ഭേദിക്കാതെ, സാമ്പത്തിക പാഠങ്ങൾ പറഞ്ഞു കൊടുക്കുവാൻ ശ്രദ്ധിക്കണം.\nപ്രീ സ്കൂൾ കാലം\nമൂന്നാം വയസ്സിൽ തന്നെ പരിശീലനം ആരംഭിക്കാം എന്നാണ് പെരുമാറ്റ ശാസ്ത്രജ്ഞർ ( Behavior scientists) പറയുന്നത്. നല്ല ഒരു ആശയമാണ് പിഗ്ഗി ബാങ്കിൽ പണം ശേഖരിക്കുക എന്നത്. എന്നാൽ കാലക്രമേണ ആ കുടുക്കയിൽ പണം വർധിച്ചു വരുന്നത് അവർക്കു കാണാൻ കഴിയുകയില്ലല്ലോ. അതുകൊണ്ട് അക്രിലിക് പോലെയുള്ള സുതാര്യമായവ കൊണ്ടുണ്ടാക്കിയ കുടുക്കകളോ ജാറുകളോ ആണ് നല്ലതു. താഴെ വീണാൽ പൊട്ടി പോകാൻ സാധ്യതയുള്ള ഗ്ലാസ് ജാറുകൾ കൊടുക്കരുത്. ഇന്ന് അതിൽ പത്തു രൂപ ഉണ്ടായിരിക്കാം. നാളെ കൂടുതൽ പണം ഇടുമ്പോൾ സമ്പാദ്യം വർദ്ധിച്ചു വരുന്നത് കുട്ടിക്ക് നേർക്കു നേരെ കാണാം എന്നതാണ് സീ - ത്രൂ ജാറുകളുടെ ഗുണം. ധനത്തെക്കുറിച്ചുള്ള ആദ്യ പാഠങ്ങൾ ഇങ്ങനെ പറഞ്ഞു തുടങ്ങാം.\nഏഴു വയസ്സാകുമ്പോഴേക്കും ധന വിനിമയ ആശയങ്ങൾ കുഞ്ഞു മനസ്സിൽ രൂപം കൊണ്ട് തുടങ്ങും. അവന്റെ കുഞ്ഞിക്കണ്ണുകൾ എപ്പോഴും അച്ഛനെ അനുധാവനം ചെയ്തു കൊണ്ടിരിക്കും. പണം ചെലവഴിക്കുന്ന കാര്യത്തിൽ നിങ്ങൾ ആഡംബര പൂർണമായ രീതി ആണ് അവലംബിക്കുന്നതെങ്കിൽ അവൻ അത് ഉൾക്കൊള്ളും. ഇനി നിങ്ങൾ വല്ലാത്ത പിശുക്കനാണെങ്കിൽ അതും കുട്ടി മനസ്സിൽ കുറിച്ച് വെക്കും. ഇതിന്റെ രണ്ടിന്റെയും ഇടയിലുള്ള ഒരു സമീകൃത ധനവിനിയോഗ ശൈലി ആണ് അച്ഛൻ കുട്ടിക്ക് കാണിച്ചു കൊടുക്കേണ്ടത്.\nകുട്ടി സമ്പാദിക്കട്ടെ, ചെലവാക്കട്ടെ\nപണം ഒരിക്കലും കുട്ടികൾക്ക് വെറുതെ ദാനമായി കൊടുക്കരുത്. വീട്ടിലെ ചെറിയ ചെറിയ കാര്യങ്ങൾ ചെയ്യുമ്പോൾ അതിനുള്ള സമ്മാനം എന്ന മട്ടിൽ അവർക്കു പണം സമ്മാനിക്കൂ. മുറി വൃത്തിയാക്കുമ്പോൾ, ചെടികളെ കൃത്യമായി പരിചരിക്കുമ്പോൾ, സാധനങ്ങൾ അടുക്കി പെറുക്കി വൈകുമ്പോൾ ഒക്കെ അവനു ചെറിയ തുക കൈമാറാം. പണം വെറുതെ കൈയിൽ വന്നു കയറുകയില്ല, അതിനു വേണ്ടി അധ്വാനിക്കണം എന്ന പാഠമാണ് കുട്ടി അപ്പോൾ പഠിക്കുന്നത്. അപ്പോൾ തന്നെ വീട്ടിലെ അവന്റെ കടമകൾ നിർവഹിക്കുന്നത് ശമ്പളം കിട്ടുന്ന തൊഴിൽ ആയി കുട്ടി കാണുവാൻ ഇടയാകുകയും അരുത്. 'ചെയ്ത ജോലിക്കുള്ള കൂലി അല്ല ഇത്. നീ കാര്യങ്ങൾ കൃത്യമായി ചെയ്തതിലുള്ള സന്തോഷം കൊണ്ട് നൽകുന്ന ഒരു ഉപഹാരം ആണ്' എന്ന് പറയുക തന്നെ വേണം. കുട്ടി വീട്ടിൽ എന്തും ഏതും ചെയ്യുമ്പോൾ അങ്ങനെ പണം കൊടുക്കേണ്ടതില്ല. അങ്ങനെ വന്നാൽ അതൊരു അവകാശം ആയി മാറിപോകാൻ സാധ്യതയുണ്ട്. വളരെ സൂക്ഷ്മതയോടെ വേണം ഇത്തരം കാര്യങ്ങൾ കൈകാര്യം ചെയ്യാൻ.\n"എന്റെ കൂട്ടുകാരന് ഒരു സൈക്കിൾ ഉണ്ട്… എനിക്കും അത് പോലെയൊന്നു വേണം" , "TV യിൽ ഞാൻ ഒരു ഉടുപ്പിന്റെ പരസ്യം കണ്ടു. എനിക്കതു വാങ്ങി തരണം." സമാനമായ ആവശ്യങ്ങൾ നിങ്ങൾ കുട്ടികളിൽ നിന്നും ധാരാളം കേട്ടിട്ടുണ്ടാവും. പ്രത്യേകിച്ച് പണം ചെലവാക്കുന്നത് മറ്റാരെങ്കിലും ആകുമ്പോൾ. ഇത്തരം കാര്യങ്ങൾ വരുമ്പോൾ അവരുടെ പണകുടുക്ക തുറക്കാൻ അവരെ പ്രേരിപ്പിക്കുക. 'ഉള്ളിടത്തോളം കുടുക്കയിൽ നിന്നെടുക്കുക, ബാക്കി അച്ഛൻ തരാം' എന്നും പറയുക.\nമാത്രമല്ല, ഇക്കാര്യത്തിൽ അന്ന് തന്നെ ഒരു തീരുമാനം എടുക്കാതെ, ശരിക്കും അത് ആവശ്യമാണോ എന്ന് ചിന്തിക്കാൻ രണ്ട് ദിവസങ്ങൾ എടുക്കുവാനും അവനെ പ്രോത്സാഹിപ്പിക്കുക. കുട്ടി കാര്യങ്ങളെ വിലയിരുത്തട്ടെ. അതിനു കുട്ടിയെ സഹായിക്കുകയും ചെയ്യുക. കുറച്ചു കൂടെ ശരിയായ തീരുമാനം എടുക്കുവാൻ അവനു കഴിഞ്ഞെന്നു വരാം.\nകുട്ടിക്ക് വേണ്ടി ഒരു കളിപ്പാട്ടം വാങ്ങാൻ പോകുമ്പോൾ അവനോട്, 'മോനെ ഇതിന്റെ വില ഇത്രയുമാണ്’ എന്ന് പറഞ്ഞു കൊടുക്കണം. മാത്രമല്ല, അത്രയും തുക അവന്റെ കുടുക്കയിൽ നിന്നെടുത്തു കടക്കാരന് കൊടുക്കാൻ കുട്ടിയെ പ്രേരിപ്പിക്കുകയും വേണം. ധനം ചെലവഴിക്കുന്നതിന്റെ ഗൗരവവും ധനത്തിന്റെ മൂല്യവും അപ്പോൾ കുട്ടിയുടെ ഹൃദയത്തിൽ ഇടം പിടിക്കും.\n'ആ കളിപ്പാട്ടം വാങ്ങിയാൽ പിന്നെ പുത്തൻ ഉടുപ്പ് വാങ്ങാൻ നിന്റെ കൈയിൽ പണം ഉണ്ടാവില്ല' എന്ന് അവനോടു പറയാതെ പറയുകയാവും നിങ്ങൾ അപ്പോൾ ചെയ്യുന്നത്. ഏതിനാണ് കൂടുതൽ പ്രാധാന്യം? എന്താണ് വാങ്ങേണ്ടത്? എന്നൊക്കെ ചെറുപ്പത്തിലേ ചിന്തിച്ചു ശീലപ്പെടുവാൻ ഉള്ള ഒരു അവസരം ആണിത്.\nസ്വയം സമ്പാദിക്കാൻ തുടങ്ങുമ്പോൾ തന്നെ, കൊടുക്കുവാനും അവനെ പ്രേരിപ്പിക്കണം. ചെറിയ തോതിലെങ്കിലും ധർമസ്ഥാപനങ്ങൾക്കു സംഭാവന ചെയ്യുവാനും ദീനാനുകമ്പയോടെ സാധുക്കൾക്ക് കൊടുക്കുവാനും കുട്ടി പഠിക്കണം.\nഒരു സുഹൃത്ത് തന്റെ അനുഭവം പങ്കുവച്ചു.\n"അഞ്ചു വയസ്സുള്ള എന്റെ മകനെയും കൊണ്ട് ഞാൻ ഒരിക്കൽ ഒരു ആദിവാസി കേന്ദ്രത്തിൽ പോയി. അങ്ങോട്ട് പോയ കുട്ടിയല്ല മടങ്ങി വന്നത്. അവരുടെ ദുരിതം പിടിച്ച ജീവിതം മകനെ വല്ലാതെ സ്വാധീനിച്ചു. സാധിക്കുമ്പോഴൊക്കെയും പിന്നെ അവൻ അവരെ സഹായിക്കാൻ വ്യഗ്രത കാണിച്ചു. പണമായും വസ്ത്രങ്ങളായും മറ്റു വസ്തുക്കളായും അവരെ സഹായിക്കാൻ അവൻ ഇപ്പോൾ മുൻപന്തിയിലാണ്."\nസഹാനുഭൂതിയുടെ പാഠം പഠിപ്പിക്കുവാൻ ഏറ്റവും അനുയോജ്യമായ സമയമാണിത്. അവർ നൽകുന്ന ചെറിയ സഹായം പോലും ചില ജീവിതങ്ങളിൽ എന്ത് മാറ്റം വരുത്തും എന്ന തിരിച്ചറിവ്, സ്വാർത്ഥത വെടിഞ്ഞു കൂടുതൽ നന്മപ്രവർത്തികളിൽ ഏർപ്പെടുവാൻ കുട്ടികളെ പ്രേരിപ്പിക്കും. ടെലിവിഷനിലും മറ്റും കാണുന്ന ധാരാളിമയുടെ പളപളപ്പാണ് ജീവിതം എന്ന് അവർ തെറ്റിദ്ധരിക്കരുത്. മറുപുറത്തുള്ള പച്ചയായ ജീവിത യാഥാർഥ്യങ്ങളും അവർ മനസ്സിലാക്കട്ടെ. പ്രശസ്തമായ ടൂറിസ്റ്റ് കേന്ദ്രങ്ങളിൽ അല്ലാതെ ഇടയ്ക്കിടെ അനാഥശാലകളിലും കുട്ടികളുടെ കാൻസർ വാർഡുകളിലുമൊക്കെ ഒന്ന് സന്ദർശിക്കാൻ കഴിഞ്ഞാൽ അത് നല്ലതാണ്.\nകുട്ടി കൗമാരത്തിൽ എത്തുമ്പോൾ പരിശീലനത്തിന്റെ ശൈലി അല്പം മാറ്റേണ്ടതുണ്ട്. ആ പ്രായത്തിൽ അവർ തങ്ങളുടെ സമയത്തിന്റെ സിംഹഭാഗവും സോഷ്യൽ മീഡിയയിൽ കൂടെ കറങ്ങി നടക്കുകയാവും. പഠനം പോലും ഓൺലൈനിലേക്കു മാറിയ ഈ കാലഘട്ടത്തിൽ അവർ ഒരിക്കലും ഓഫ്‌ലൈൻ ആകുന്നില്ല എന്നതാണ് യാഥാർഥ്യം. സ്നേഹിതരുടെയും ഇതര കുടുംബാംഗങ്ങളുടെയും അപരിചിതരുടേയുമൊക്കെ ജീവിതത്തിന്റെ ഹൈ - ഫൈ മുഖം മാത്രമായിരിക്കും അവരുടെ ശ്രദ്ധയിൽ പെടുക. അറിയാതെ താരതമ്യം ചെയ്യുക എന്ന ഒരു കെണിയിൽ കുട്ടികൾ അകപ്പെട്ടു പോകും.\n"ഡാഡീ, അഭിനവിന്റെ അച്ഛൻ അവനൊരു പുതിയ ഫോൺ വാങ്ങി കൊടുത്തു. എനിക്കും വേണമത്."\n"അമൽ അവന്റെ ബർത്ത് ഡേയ്ക്ക് പതിനായിരം രൂപയാണ് പൊടിച്ചത്. ഞാൻ ചോക്ലേറ്റ് മാത്രം കൊടുത്താൽ മതിയോ?"\n"ജോയലിന്റെ പപ്പാ അവനൊരു സ്കൂട്ടി വാങ്ങിക്കൊടുത്തു. എനിക്കെന്നാണ് അത് വാങ്ങി തരുന്നത്?"\n"സീനയുടെ ബാപ്പയെ പോലെ അച്ഛനും ഒരു ടൊയോട്ട ഫോർചൂണർ കാർ വാങ്ങിക്കൂടെ?"\nഇത്തരം സംഭാഷണങ്ങൾ കൗമാരക്കാരിൽ നിന്നും നമ്മൾ ധാരാളം കേട്ടിട്ടുണ്ടാവും. സംതൃപ്തിയുടെ പാഠങ്ങൾ കുട്ടി പഠിച്ചു തുടങ്ങേണ്ടത് ഇവിടെയാണ്.\n'നമ്മുടെ ഗാരേജിൽ കിടക്കുന്ന മാരുതി സ്വിഫ്റ്റ് കാർ ഇപ്പോഴും നല്ല കണ്ടീഷൻ ആണെന്നും, പതിനായിരം മുടക്കാതെയും ഓർമയിൽ നിൽക്കും വിധം ബർത്ത് ഡേ ആഘോഷിക്കാമെന്നും, വിലകൂടിയ ഫോണും സ്കൂട്ടിയും ഇല്ലെങ്കിലും ഇപ്പോൾ നമുക്ക് മാനേജ് ചെയ്യാമെന്നും' കുട്ടിയോട് സൗമ്യതയോടെ ഈ ഘട്ടത്തിൽ അച്ഛൻ പറഞ്ഞു കൊടുക്കണം. മാത്രമല്ല, അനാവശ്യമായി ചെലവാക്കാതെ പണം സ്വരൂപിച്ചാൽ പിന്നെ ആവശ്യവേളകളിൽ മറ്റുള്ളവരുടെ മുൻപിൽ കൈ നീട്ടാതെ ഇരിക്കാമെന്നും അവനു പറഞ്ഞു കൊടുക്കണം. കടം വാങ്ങിയിട്ട് കൊടുത്തു തീർക്കാനാവാതെ ജീവിതം പാതിവഴിയിൽ അവസാനിച്ചു പോയ പലരും നമ്മുടെ ഓർമ്മയിൽ ഉണ്ടാവും.\nകൗമാരപ്രായം ആകുമ്പോഴേക്കും, കുട്ടിയുടെ പേരിൽ ലളിതമായ ഒരു ബാങ്ക് ഇൻവെസ്റ്റ്മെന്റ് ആരംഭിക്കുകയും അത് കൈകാര്യം ചെയ്യാൻ അവനെ പരിശീലിപ്പിക്കുകയും വേണം. പിൽക്കാലത്തു കൂടുതൽ ഗൗരവമുള്ള ധനനിക്ഷേപ പദ്ധതിയിൽ വ്യാപൃതനാകുവാൻ ഉള്ള ആദ്യ പടികളാവും ഇത്.\nപണത്തിന്റെ വില അറിയണം\nവീട്ടിലിരുന്നു ചെറിയ ചെറിയ ജോലികൾ ഓൺലൈനിലൂടെയും അല്ലാതെയും ചെയ്യുവാനും ചെറിയ തോതിൽ സമ്പാദിക്കുവാനും ഇപ്പോൾ അവസരങ്ങൾ ഉണ്ട്. കുട്ടി അങ്ങനെ ചെയ്തു സമ്പാദിക്കട്ടെ. വൈകാതെ ആരംഭിക്കുന്ന കോളേജ് പഠനത്തിന് അതൊരു കരുതൽ നിക്ഷേപം ആവട്ടെ. തുടർപഠനത്തെ കൂടുതൽ ഗൗരവത്തോടെ കുട്ടി സമീപിക്കുവാനും ഇത് സഹായകരമാകും.\nസന്തോഷ് തന്റെ മകളെ ലോൺ എടുത്താണ് നഴ്സിംഗ് വിദ്യാഭ്യാസത്തിനു വിട്ടത്. മകൾ വിഷമം അറിയാതെ പഠനം തുടർന്നോട്ടെ എന്ന് കരുതി ലോണിന്റെ കാര്യം സന്തോഷ് മകളോട് പറഞ്ഞുമില്ല. പഠനത്തിൽ ഒഴിച്ച് മറ്റെല്ലാ കാര്യങ്ങളിലും കൂട്ടുകാരേക്കാൾ ഒട്ടും പിന്നിലാവാതിരിക്കാൻ അവൾ ശ്രദ്ധിച്ചിരുന്നു. ആഡംബര പൂർണമായിരുന്നു കോളേജ് ജീവിതം. ഇതിനിടെ സന്തോഷ് മുണ്ട് മുറുക്കി ഉടുത്തിട്ടും പല്ലു മുറിയെ പണി എടുത്തിട്ടും , കാര്യങ്ങൾ അവതാളത്തിലായി. ലോൺ തിരിച്ചടക്കുവാൻ നിർവാഹമില്ലാതെ, ഒടുവിൽ ബാങ്കുകാർ വീട് ജപ്തി ചെയ്തു. സന്തോഷിന്റെ ആത്മഹത്യാ വാർത്തയുമായിട്ടാണ് അടുത്ത പ്രഭാതം വിടർന്നതു.\nകുട്ടിയുടെ പഠനകാലത്തെ സാമ്പത്തികാവശ്യങ്ങളെപ്പറ്റിയും അതെങ്ങനെ കണ്ടെത്തും എന്നതിനെ പറ്റിയും കുടുംബം ഒരുമിച്ചിരുന്നു ചർച്ച ചെയ്യണം. അപ്പോൾ ധനവ്യയത്തെ പറ്റി കുട്ടി കൂടുതൽ ബോധവാനാകും. പഠന സ്കോളർഷിപ്പിന് അപേക്ഷിക്കുകയോ പാർട്ട് ടൈം ആയി ജോലി ചെയ്യുകയോ ഒക്കെ ആവാം. ഒരു പക്ഷെ ഇതൊന്നും കുട്ടി ചെയ്തില്ലെങ്കിലും, അവനു സമൃദ്ധി ആയി കൊടുക്കുവാൻ നിങ്ങളുടെ കൈയിൽ പൂത്ത കാശുണ്ടാവാം. എങ്കിലും ധാരാളിത്തത്തിലേക്കു പോകരുത്. അത് കുട്ടിയെ അപകടത്തിലേക്ക് തള്ളിവിടുന്നതിനു തുല്യമാണ്.\nക്രെഡിറ്റ് കാർഡുകളുടെ അപകടത്തിലേക്ക് വിരൽ ചൂണ്ടുകയാണ്, പിതാക്കന്മാർ ചെയ്യേണ്ട മറ്റൊരു പ്രധാനകാര്യം.\nകടം എന്നത് എത്ര നല്ല ഓമന പേരിൽ അറിയപ്പെട്ടാലും ഒരു മോശം കാര്യം തന്നെയാണ്.\nഇന്ന് ക്രെഡിറ്റ് കിട്ടിയാലും, പലിശ ഉൾപ്പെടെ നാളെ തിരിച്ചടക്കേണ്ടി വരും. അടച്ചു തീരും വരെ ഞാൻ ആരുടെയോ ഒക്കെ മുൻപിൽ കട ബാധിതനാണ്. തല കുനിച്ചു നിൽക്കുകയാണ്. യഥാസമയം ഈ പാഠങ്ങളും നമ്മൾ കുട്ടിയെ പഠിപ്പിക്കണം.\nധനവ്യയ പരിശീലനം അത്ര സുഗമമായ കാര്യമല്ല. പക്ഷെ ഒട്ടും അവഗണിക്കുവാൻ പാടില്ലാത്ത ഒരു മേഖലയാണത് എന്ന കാര്യം മറക്കാതിരിക്കുക.


വല്‍സ്‌കിസിന് ഡബിള്; ആദ്യ പകുതി ജെംഷഡ്‌പൂരിന് സ്വന്തം | Hero ISL 2020 21 Jamshedpur FC vs Odisha FC 1st half Report\nMadgaon, First Published Nov 29, 2020, 5:51 PM IST\nജെംഷഡ്‌പൂര് 4-3-3 ശൈലിയിലും ഒഡീഷ 4-2-3-1 ഫോര്‍മേഷനിലുമാണ് മൈതാനത്തിറങ്ങിയത്. കിക്കോഫായി 12-ാം മിനുറ്റില് തന്നെ ആദ്യമായി വല\nമഡ്‌ഗാവ്: ഐഎസ്എല്ലില് ഒഡീഷ എഫ്‌സിക്കെതിരെ നിര്‍ണായക ലീഡെടുത്ത് ജെംഷഡ്‌പൂര് എഫ്‌സി. മത്സരം ഇടവേളയ്‌ക്ക് പിരിഞ്ഞപ്പോള് എതിരില്ലാതെ രണ്ട് ഗോളിന് മുന്നിട്ട് നില്‍ക്കുകയാണ് ജെംഷഡ്‌പൂര്. വല്‍സ്‌കിസാണ് ഇരു ഗോളും നേടിയത്\nബ്ലാസ്റ്റേഴ്‌സിനും ഇന്ന് പോരാട്ടം\nഐഎസ്എല്ലിൽ സീസണിലെ ആദ്യ ജയം തേടി കേരള ബ്ലാസ്റ്റേഴ്‌സ് ഇന്ന് ഇറങ്ങും. മൂന്നാം മത്സരത്തില് കഴിഞ്ഞ വര്‍ഷത്തെ റണ്ണേഴ്‌സ് അപ്പായ ചെന്നൈയിന് എഫ്‌സിയാണ് എതിരാളികള്. ഗോവയിൽ രാത്രി ഏഴരയ്ക്കാണ് മത്സരം. കഴിഞ്ഞ മത്സരത്തില് ജെംഷഡ്പൂരിനെ വീഴ്‌ത്തിയ ചെന്നൈയിന് ലക്ഷ്യമിടുന്നത് തുടര്‍ച്ചയായ രണ്ടാം ജയം.


90's കിഡ്സിന്‍റെ നൊസ്റ്റാൾജിയയുമായി 'പല്ലൊട്ടി'; ചിത്രീകരണം ആരംഭിച്ചു | Sajid Yahiyas movie Pallotti-s shooting begun in palakkad – News18 Malayalam\nHome » photogallery » film » MOVIES SAJID YAHIYAS MOVIE PALLOTTI S SHOOTING BEGUN IN PALAKKAD\n90's കിഡ്സിന്‍റെ നൊസ്റ്റാൾജിയയുമായി 'പല്ലൊട്ടി'; ചിത്രീകരണം ആരംഭിച്ചു\nതികച്ചും കുട്ടികളുടെ ചിത്രമായ 'പല്ലൊട്ടി 90 's കിഡ്സിൽ' മലയാളത്തിലെ രണ്ട് സൂപ്പർ താരങ്ങളും എത്തുന്നുണ്ട്. എന്നാൽ താരങ്ങളുടെ പേരുകൾ അണിയറ പ്രവർത്തകർ പുറത്ത് വിട്ടിട്ടില്ല.\n| March 05, 2021, 15:31 IST\nസിനിമ പ്രാന്തൻ പ്രൊഡക്ഷൻസിന്റെ ബാനറിൽ നടനും സംവിധായകനുമായ സാജിദ് യഹിയ നിർമ്മിക്കുന്ന ആദ്യ ചിത്രം ''പല്ലൊട്ടി 90 's കിഡ്സ്''ന്റെ ചിത്രീകരണം ആരംഭിച്ചു. സിനിമയുടെ പൂജ കഴിഞ്ഞദിവസം പാലക്കാട് നടന്നു. (ചിത്രം കടപ്പാട്-സാജിദ് യഹിയ എഫ്ബി)\nജേക്കബ് ജോർജ് എക്സിക്യൂട്ടീവ് പ്രൊഡ്യൂസറാകുന്ന ചിത്രത്തിൽ ജിതിൻ രാജ് കഥ - സംവിധാനം നിർവ്വഹിക്കുന്നു . ചിത്രത്തിന്റെ തിരക്കഥ-സംഭാക്ഷണം ഒരുക്കിയിരിക്കുന്നത് ദീപക് വാസൻ ആണ്. (ചിത്രം കടപ്പാട്-സാജിദ് യഹിയ എഫ്ബി)\nതണ്ണീർ മത്തൻ ദിനങ്ങൾ ചിത്രത്തിലെ 'ജാതിക്ക തോട്ടം' ഗാനം രചിച്ച സുഹൈൽ കോയയാണ് 'പല്ലൊട്ടി'യിലെ ഗാനങ്ങൾ രചിച്ചിരിക്കുന്നത്. സംസ്ഥാന അവാർഡ് ജേതാവായ പ്രകാശ് അലക്‌സാണ് ചിത്രത്തിന്റെ സംഗീതം ഒരുക്കുന്നത്. ദേശീയ പുരസ്‌കാര ജേതാവായ വിനേഷ് ബംഗ്ലാൻ ആണ് ചിത്രത്തിന്റെ പ്രൊഡക്ഷൻ ഡിസൈനർ. (ചിത്രം കടപ്പാട്-സാജിദ് യഹിയ എഫ്ബി)\n90 's കിഡ്സിന്റെ നൊസ്റ്റാൾജിയയെ പിടിച്ചു കുലുക്കുന്ന മധുരം നിറഞ്ഞൊരു മനോഹരമായ കുട്ടിക്കഥയാണ് 'പല്ലൊട്ടി 90 's കിഡ്സ്'. മികച്ച പ്രതികരണവും പ്രേക്ഷക ശ്രദ്ധയും നേടിയ 'പല്ലൊട്ടി' എന്ന ഹ്രസ്വചിത്രത്തിനെ അടിസ്ഥാനമാക്കിയാണ് 'പല്ലൊട്ടി 90 's കിഡ്സ്' എന്ന ചിത്രം ഒരുങ്ങുന്നത്. (ചിത്രം കടപ്പാട്-സാജിദ് യഹിയ എഫ്ബി)\nകണ്ണൻ, ഉണ്ണി എന്ന രണ്ടു കുട്ടികളുടെ നിഷ്ക്കളങ്കമായ സ്നേഹവും, സൗഹൃദവും അതിനെ ചുറ്റിപ്പറ്റി നടക്കുന്ന കഥാ പശ്ചാത്തലവുമാണ് ചിത്രം പറയുന്നത്. തികച്ചും കുട്ടികളുടെ ചിത്രമായ 'പല്ലൊട്ടി 90 's കിഡ്സിൽ' മലയാളത്തിലെ രണ്ട് സൂപ്പർ താരങ്ങളും എത്തുന്നുണ്ട്. (ചിത്രം കടപ്പാട്-സാജിദ് യഹിയ എഫ്ബി)\nഎന്നാൽ താരങ്ങളുടെ പേരുകൾ അണിയറ പ്രവർത്തകർ പുറത്ത് വിടാതെ സസ്പെൻസ് നിലനിർത്തിയാണ് ''പല്ലൊട്ടി'' പ്രേക്ഷകരുടെ മുൻപിലേക്ക് എത്തുന്നത്. (ചിത്രം കടപ്പാട്-സാജിദ് യഹിയ എഫ്ബി)\nമാസ്റ്റർ ഡാവിഞ്ചി സന്തോഷ്, മാസ്റ്റർ നീരജ് കൃഷ്ണ എന്നിവരാണ് ചിത്രത്തിലെ കേന്ദ്ര കഥാപാത്രങ്ങളെ അവതരിപ്പിക്കുന്നത്. കൂടാതെ സൈജു കുറുപ്പ്, സുധീഷ് കോപ്പ, ദിനേശ് പ്രഭാകർ തുടങ്ങിയ വൻ താരനിരകൾക്കൊപ്പം വിനീത് തട്ടിൽ, പ്രശസ്ത പിന്നണി ഗായിക ശ്രേയ രാഘവ്, അബു വളയകുളം, മരിയ പ്രിൻസ് ആന്റണി, അജീഷ, ഉമാ എന്നിവരും ചിത്രത്തിൽ അണിനിരക്കുന്നു. (ചിത്രം കടപ്പാട്-സാജിദ് യഹിയ എഫ്ബി)\nതമിഴ് ചിത്രമായ 'കാക്കമുട്ടൈ' പോലൊരു മുഴു നീളൻ കുട്ടി ചിത്രമായ 'പല്ലൊട്ടി', ഒരു നാട്ടിൻപുറത്തെ രണ്ടു കുട്ടികളുടെ നിഷ്ക്കളങ്കമായ സ്നേഹത്തിനും സൗഹൃദത്തിനും ഒപ്പം മനോഹരമായൊരു കുട്ടിക്കാലത്തിന്റെയും വരച്ചു കാട്ടലാണ്. ഒപ്പം എല്ലാത്തരം പ്രേക്ഷകരെയും ഒരു പോലെ കീഴടക്കുന്ന 'നൊസ്റ്റാൾജിയ' കൂടിയാണ് പല്ലൊട്ടി. (ചിത്രം കടപ്പാട്-സാജിദ് യഹിയ എഫ്ബി)\nപല്ലൊട്ടി എന്ന ഹ്രസ്വ ചിത്രത്തേക്കാൾ മനോഹരമായി ഒരുങ്ങുന്ന ചിത്രം പ്രേക്ഷക ഹൃദയം കീഴടക്കുമെന്നാണ് പ്രതീക്ഷ. (ചിത്രം കടപ്പാട്-സാജിദ് യഹിയ എഫ്ബി)\n'പല്ലൊട്ടി' എന്ന ഹ്രസ്വ ചിത്രത്തിന്റെ അണിയറ പ്രവർത്തകർ തന്നെയാണ് സിനിമയുടെയും അണിയറയിൽ പ്രവർത്തിക്കുന്നത്. ഛായാഗ്രഹണം നിർവ്വഹിക്കുന്നത് ഷാരോൺ ശ്രീനിവാസ് ആണ്. ചിത്രസംയോജനം രോഹിത് വി എസ് വാരിയത്ത്. പശ്ചാത്തല സംഗീതം പ്രകാശ് അലക്സ്. ചീഫ് കൺട്രോളർ ബാദുഷ. ചീഫ് അസ്സോസിയേറ്റ് ഡയറക്ടർ വിജിത്ത്. (ചിത്രം കടപ്പാട്-സാജിദ് യഹിയ എഫ്ബി)\nശബ്ദ രൂപകൽപ്പന ശങ്കരൻ എ എസ്, കെ സി സിദ്ധാർത്ഥൻ. ശബ്ദ മിശ്രണം വിഷ്ണു സുജാതൻ. ചമയം നരസിംഹ സ്വാമി. വസ്ത്രാലങ്കാരം പ്രവീൺ വർമ്മ. നിശ്ചല ഛായാഗ്രഹണം നിദാദ് കെ എൻ. കാസ്റ്റിംഗ് ഡയറക്ടർ അബ്‌ദു വളയകുളം. ക്രീയേറ്റീവ് പരസ്യ കല കിഷോർ ബാബു വയനാട്. (ചിത്രം കടപ്പാട്-സാജിദ് യഹിയ എഫ്ബി)


സന്ദീപ് കുമാറിന്റേത് ഭയപ്പെടുത്താനുള്ള ലക്ഷ്യം, ഇതുവരെ നടപടി എടുക്കാത്തത് അത്ഭുതപ്പെടുത്തി; പാര്‍വതി - BIGNEWSLIVE | Latest Malayalam News\nസന്ദീപ് കുമാറിന്റേത് ഭയപ്പെടുത്താനുള്ള ലക്ഷ്യം, ഇതുവരെ നടപടി എടുക്കാത്തത് അത്ഭുതപ്പെടുത്തി; പാര്‍വതി\nകൊച്ചി: വര്‍ത്തമാനം ചിത്രത്തിനെതിരായ സെന്‍സര് ബോര്‍ഡ് അംഗം അഡ്വ. വി സന്ദീപ് കുമാറിന്റെ പരസ്യപ്രസ്താവനയ്‌ക്കെതിരെ നടി പാര്‍വതി തിരുവോത്ത് രംഗത്ത്. പ്രസ്താവന ഇറക്കിയതിന് പിന്നില് ഭയപ്പെടുത്താനുള്ള ലക്ഷ്യമാണെന്ന് താരം പ്രതികരിച്ചു. ഒപ്പം, ഇയാള്‍ക്കെതിരേ ഇതുവരെ നടപടി എടുത്തിട്ടില്ലെന്നത്, അത്ഭുതമാണെന്നും പാര്‍വതി കൂട്ടിച്ചേര്‍ത്തു.\nഅത്തരം ആശയങ്ങള്‍ക്ക് പിന്തുണ ലഭിക്കുന്നു എന്നതാണെന്ന് പാര്‍വതി പറഞ്ഞു. കലാകാരന്‍മാരെ ഭയപ്പെടുത്തി ഇഷ്ടമുള്ള രാഷ്ട്രീയം പറയിപ്പിക്കുക എന്നത് എല്ലാ കാലത്തെയും രാഷ്ട്രീയ തന്ത്രമാണ്. സിനിമ ദേശവിരുദ്ധമാണോ എന്നത് തീരുമാനിക്കേണ്ടത് പ്രേക്ഷകരാണ്. സെന്‍സര് ബോര്‍ഡിന്റെ നിലപാടിനെതിരേ സിനിമാമേഖലയില് നിന്ന് പിന്തുണ ലഭിച്ചിട്ടില്ല. ഇതില് അത്ഭുതമില്ലെന്നും പാര്‍വതി പറയുന്നു.\nജെഎന്‍യു സമരം പ്രമേയമാക്കിയ ചിത്രത്തിന് പ്രദേശിക സെന്‍സര് ബോര്‍ഡ് അനുമതി നല്‍കിയിരുന്നില്ല. തുടര്‍ന്ന് മുംബൈയിലെ റിവിഷന് കമ്മിറ്റിക്ക് അയക്കുകയായിരുന്നു. ഇതിന് പിന്നാലെയാണ് സെന്‍സര് ബോര്‍ഡ് അംഗം പരസ്യ പ്രസ്താവന നടത്തിയത്. നിവിന് പോളി നായകനായ ‘സഖാവി’ന് ശേഷം സിദ്ധാര്‍ഥ് ശിവ സംവിധാനം ചെയ്യുന്ന സിനിമയാണ് ‘വര്‍ത്തമാനം’.\nTags: censor Board MemberparvathySTATEMENT\nസംസ്ഥാനത്ത് ഇന്ന് 3742 പേര്‍ക്ക് കൊവിഡ്; 5959 പേര്‍ക്ക് രോഗമുക്തി, ടെസ്റ്റ് പോസിറ്റിവിറ്റി നിരക്ക് 7.81


നിങ്ങളുടെ സൌന്ദര്യ വര്‍ദ്ധന പ്രവര്‍ത്തികള് സ്രാവുകളെ കൊല്ലുന്നു – നേരിടം\nമനുഷ്യ തൊലി പ്രകൃതിദത്തമായി squalene എന്ന hydrating എണ്ണ നിര്‍മ്മിക്കുന്നുണ്ട്. ശരീരമുണ്ടാക്കുന്ന പ്രകൃതിദത്ത squalene ന് supplement ആയി ധാരാളം cosmetics കമ്പനികള് അവരുടെ ഉല്‍പ്പനങ്ങളുടെ കൂടെ squalene കൂട്ടിച്ചേര്‍ക്കുന്നു. lipstick, sunscreen, eye shadow, lotion, foundation തുടങ്ങിയവയിലെ പൊതു ഘടകമാണത്. പ്രായം കുറക്കാനുള്ള ക്രീമുകളിലും Squalene കൂട്ടിച്ചേര്‍ക്കുന്നു. മുടിയുടെ ഉല്‍പ്പന്നങ്ങളിലും അവയുണ്ട്. ധാരാളം ചെടികള് squalene ന്റെ സ്രോതസ്സാണ്. യീസ്റ്റ്, wheat germ, olives, sugarcane rice bran എന്നിവയിലൊക്കെ ഇതുണ്ട്. എന്നാല് ചെടികളില് നിന്നുള്ള squalene ന്റെ ചിലവ് മൃഗങ്ങളിലുള്ളതിനേക്കാള് 30% അധികമാണ്. ഏറ്റവും ചിലവ് കുറഞ്ഞ squalene കാണപ്പെടുന്നത് സ്രാവുകളിലാണ്. cosmetic വ്യവസായ ഉല്‍പ്പന്നങ്ങള്‍ക്ക് വേണ്ടി പ്രതിവര്‍ഷം 27 ലക്ഷം സ്രാവുകളേയാണ് കൊല്ലുന്നത്. കടലിലെ സ്രാവുകളുടെ എണ്ണം കുറയുന്നത് വലിയ ഒരു പ്രശ്നമാണ്.\n— സ്രോതസ്സ് inhabitat.com, sharkallies.com | Jul 20, 2020\nTagged ജൈവ വൈവിദ്ധ്യം,വാര്‍ത്ത,സൗന്ദര്യവര്‍ദ്ധക വസ്‌തു\nമുമ്പത്തെ ലേഖനം പാരീസ് കരാര്\nഅടുത്ത ലേഖനം പല്ലിന്റെ ഇനാമലിലെ മാംസ്യം പുരാവസ്തുശാസ്ത്രജ്ഞരെ സഹായിക്കുന്നു


ബഹിരാകാശത്ത് മംഗൾയാൻ ഇപ്പോഴും സജീവമാണ്, വൻ ശക്തികളെ അത്ഭുതപ്പെടുത്തിക്കൊണ്ട് - ഇ വാർത്ത | evartha mangalayan new picture mars\nബഹിരാകാശത്ത് മംഗൾയാൻ ഇപ്പോഴും സജീവമാണ്, വൻ ശക്തികളെ അത്ഭുതപ്പെടുത്തിക്കൊണ്ട്\n2013 നവംബർ അഞ്ചിനാണ് ബഹിരാകാശ ഗവേഷണ രംഗത്ത് ഇന്ത്യ തങ്ങളുടെ പുതിയ മുന്നേറ്റത്തിന് തുടക്കമിട്ടത്. ഇന്ത്യയുടെ ചൊവ്വാ ദൗത്യമായ മംഗൾയാൻ തൻ്റെ പ്രയാണം ആരംഭിച്ചത് അന്നാണ്. ലോകരാജ്യങ്ങൾ ഇന്ത്യയുടെ പേര് അത്ഭുതത്തോടെ ഉച്ചരിച്ച ദിനങ്ങളായിരുന്നു പിന്നീടുണ്ടായത്. അന്നു തുടങ്ങിയ ദൗത്യം ഇതിനകം 2000 ദിവസങ്ങൾ പിന്നിട്ടിട്ടും പ്രവർത്തനം സജീവമാണെന്നാണ് ഇപ്പോൾ വാർത്തകൾ പുറത്തു വരുന്നത്. കാലാവധി കഴിഞ്ഞിട്ടും ചൊവ്വാഭ്രമണം തുടരുകയാണ് മംഗൾയാൻ.\nജൂലൈ ഒന്നിന് 4,200 കിലോമീറ്റർ അകലത്തിൽ നിന്ന് ചൊവ്വയുടെ ചന്ദ്രനായ ഫോബോസിന്റെ ചിത്രം മാർസ് ഓർബിറ്റർ ക്യാമറ പകർത്തി എന്നതാണ് പുതിയ വാർത്ത. പ്രൊപ്പൽഷൻ സിസ്റ്റത്തിന്റെ കാര്യക്ഷമതയാണ് പേടകത്തിന്റെ ആയുസ് കൂട്ടിയതെന്നാണ് റിപ്പോർട്ട്. ഇന്ത്യൻ സ്പേസ് റിസർച്ച് ഓർഗനെെസേഷൻ്റെ ആദ്യത്തെ ഇൻ്റർപ്ലാനറ്ററി ദൗത്യത്തിന്റെ ഭാഗമായ മാർസ് ഓർബിറ്ററിലുള്ള മാർസ് കളർ ക്യാമറ യാണ് ഫോബോസിൻ്റെ ചിത്രം പകർത്തിയത്. ചൊവ്വാ ഗ്രഹത്തെ ചുറ്റി സഞ്ചരിച്ചുകൊണ്ടിരിക്കുന്ന രണ്ട് ഉപഗ്രഹങ്ങളായ ഫോബോസ്, ഡീമോസ് എന്നിവ അന്വേഷിക്കുന്നതിനാണ് എംസിസി ക്യാമറയിലൂടെ ലക്ഷ്യമിടുന്നത്.\nശ്രീഹരിക്കോട്ടയിൽ നിന്ന് ഇന്ത്യയുടെ മംഗൾയാൻ യാത്ര ആരംഭിച്ചത് 2013 നവംബർ അഞ്ചിനാണ്. 2014 ഒക്ടോബർ 24നു ചൊവ്വാ ഭ്രമണപഥത്തിലെത്തിയ മംഗൾയാനിലൂടെ ആറു മാസത്തെ പര്യവേക്ഷണമാണു ലക്ഷ്യമിട്ടിരുന്നത്. ആദ്യം ആറുമാസത്തെ പര്യവേക്ഷണം ലക്ഷ്യമിട്ടിരുന്ന മംഗൾയാനിൽ ഇന്ധനം ശേഷിച്ചതിനാൽ, മാർച്ച് 24ന് ആറു മാസത്തേക്കുകൂടി ദൗത്യം നീട്ടുകയായിരുന്നു. ചൊവ്വയെ ചുറ്റി സഞ്ചരിച്ച്, അതിൻ്റെ ഉപരിതലത്തെയും അന്തരീക്ഷത്തെയും കുറിച്ച് പഠിക്കുക എന്നതാണു മംഗൾയാൻ്റെ ലക്ഷ്യം. ചൊവ്വയിലെ ജീവൻ്റെ പരിണാമം സന്തുലിതാവസ്ഥ എന്നിവയെക്കുറിച്ചും കാലാവസ്ഥ, പ്രതലം, പരിസ്ഥിതി, ധാതുശേഷി തുടങ്ങിയവയെക്കുറിച്ചും പഠനം നടത്തുന്നതിനായി അഞ്ചു ശാസ്ത്രീയ ഉപകരണങ്ങളും പേടകത്തിൻ്റെ ഭാഗമായുണ്ട്.\nചൊവ്വയിലെ ഗര്‍ത്തങ്ങള്, കുന്നുകൾ, താഴ്‌വരകള്, പൊടിക്കാറ്റ് തുടങ്ങി നിരവധി ചിത്രങ്ങള് മംഗൾ‌യാൻ അയച്ചു. പല സമയങ്ങളിലായി അയച്ചു ചിത്രങ്ങളും വിവരങ്ങളും ശാസ്ത്രജ്ഞര് പഠനവിധേയമാക്കുന്നുണ്ട്. ഏകദേശം പതിമൂന്ന് കിലോഗ്രാം ഇന്ധനംകൂടി പേടകത്തില് അവശേഷിക്കുന്നുണ്ടെന്നാണ് കഴിഞ്ഞ വർഷം ഗവേഷകർ അറിയിച്ചിരുന്നത്. ഭ്രമണപഥം ക്രമീകരിക്കാനും മറ്റു ചില ദൗത്യങ്ങൾക്കും മാത്രമായാണ് ഇന്ധനം ഉപയോഗിക്കുന്നത്. പേടകത്തിലെ എല്ലാ സാങ്കേതിക സംവിധാനങ്ങളും ഇപ്പോഴും കൃത്യമായി പ്രവർത്തിക്കുന്നുണ്ട്.\nഈ വർഷം ജൂലെെ ഒന്നിനു മംഗൾയാൻ പുറത്തുവിട്ട ഫോബോസിൻ്റെ ചിത്രത്തെ പ്രതീക്ഷയോടെയാണ് ശാസ്ത്രലോകം നോക്കിക്കാണുന്നത്. ഫോബോസിൻ്റെ ചിത്രം പകർത്തിയ ആദ്യത്തെ ബഹിരാകാശ ഏജൻസി ഇസ്‌റോ അല്ല. എന്നിരുന്നാലും ഒരു വലിയ നേട്ടമാണെന്നാണ് ബഹിരാകാശ ഏജൻസിയിലെ ശാസ്ത്രജ്ഞർ വ്യക്തമാക്കുന്നത്. അങ്ങനെ പറയുന്നതിന് കാരണുണ്ട്. സൗരയൂഥത്തിലെ ഏറ്റവും കുറഞ്ഞ പ്രതിഫലന വസ്തുക്കളിൽ ഒന്നാണ് ഫോബോസ്. ആ ഫോബോസിനെയാണ് നമ്മുടെ ക്യാമറ വിശദമായി പകർത്തിയത്. മാർസ് കളർ ക്യാമറ പകർത്തിയ ആറ് വ്യത്യസ്ത ഫ്രെയിമുകളെ ബഹിരാകാശ ഏജൻസി സൂപ്പർ എമ്പോസ് ചെയ്യുകയും ക്യാമറയിൽ നിന്ന് ലഭിച്ച ഡേറ്റ കൂടുതൽ യാഥാർഥ്യമാക്കുന്നതിന് ക്രമീകരിക്കുകയും ചെയ്യുകയായിരുന്നു.\nഏതൊരു ഇന്ത്യക്കാരനും ഇന്നും അഭിമാനത്തോടുകൂടി പറയുവാൻ കഴിയും, ഇന്ത്യയുടെ ചൊവ്വാ ദൗത്യമായ മംഗൾയാൻ ദൗത്യം ഇപ്പോഴും തുടർന്നുകൊണ്ടേയിരിക്കുകയാണെന്ന്.\nTopics: Mangalyan Mars


വസ്ത്രങ്ങള് ലിഗയുടേതെന്ന് സഹോദരി; ജാക്കറ്റ് ലിഗയുടേതല്ല; കൊലപാതക സാധ്യത തേടി പൊലീസ് !! – Intensive Promoter\nHome / Lifestyle / വസ്ത്രങ്ങള് ലിഗയുടേതെന്ന് സഹോദരി; ജാക്കറ്റ് ലിഗയുടേതല്ല; കൊലപാതക സാധ്യത തേടി പൊലീസ് !!\nവസ്ത്രങ്ങള് ലിഗയുടേതെന്ന് സഹോദരി; ജാക്കറ്റ് ലിഗയുടേതല്ല; കൊലപാതക സാധ്യത തേടി പൊലീസ് !!\nIntensive Promo April 22, 2018\tLifestyle Leaveacomment 372 Views\nതിരുവനന്തപുരം തിരുവല്ലത്ത് കണ്ടെത്തിയ മൃതദേഹം കോവളത്ത് നിന്ന് കാണാതായ വിദേശ വനിത ലിഗയുടേതെന്ന നിഗമനത്തില് പൊലീസ്. മൃതദേഹത്തിലെ വസ്ത്രങ്ങള് ലിഗയുടേതെന്ന് ബന്ധുക്കള് തിരിച്ചറിഞ്ഞു. സ്ഥിരീകരിക്കാനായി ഡി.എന്.എ പരിശോധന നടത്തും. കൊലപാതക സാധ്യത പരിശോധിക്കുന്നതായി തിരുവനന്തപുരം ഡി,സി.പി ജി.ജയദേവ് പറഞ്ഞു.\nഒരു മാസത്തോളം പഴക്കമുള്ള മൃതദേഹം അഴുകിയ നിലയിലായതിനാല് പ്രത്യക്ഷത്തില് തിരിച്ചറിയാനായില്ല. പക്ഷെ മൃതദേഹത്തില് കണ്ട ടീ ഷര്‍ട്ടും ലെഗിന്‍സും കാണാതായ സമയത്ത് ലിഗ ധരിച്ചിരുന്നതാണെന്ന് സഹോദരി ഇലീസും ഭര്‍ത്താവ് അന്‍ഡ്രൂസും പൊലീസിനെ അറിയിച്ചു. മുടിയുടെ നിറത്തിലും സാമ്യമുണ്ട്. ലിഗ ഉപയോഗിക്കാറുള്ള സിഗരറ്റ് കൂട് പരിസരത്ത് നിന്ന് കണ്ടെത്തി.ഇതാണ് മരിച്ചത് ലിഗയാകാമെന്ന നിഗമനത്തിന് കാരണം.\nവിഷാദ ചികിത്സക്കെത്തിയ ലിത്വാനിയ സ്വദേശി ലിഗയെ മാര്‍ച്ച് 14നാണ് കാണാതായത്. സംസ്ഥാനത്തിനകത്തും പുറത്തും തിരയുന്നതിനിടെയാണ് ഇന്നലെ വൈകിട്ട് അജ്ഞാതമൃതദേഹം കണ്ടത്.\nനാട്ടുകാര് പോലും കടന്ന് വരാത്ത കാട് നിറഞ്ഞ പ്രദേശത്താണ് മൃതദേഹം കണ്ടത്. ഒരു വിദേശ വനിത സ്വയം ഇവിടേക്ക് വരാന് സാധ്യതയില്ലാത്തതാണ് കൊലപാതകമെന്ന സംശയത്തിന് ബലം നല്‍കുന്നത്.\nമൃതദേഹത്തില് കണ്ട ജാക്കറ്റും ചെരിപ്പും ലിഗയുടേതല്ലെന്ന ബന്ധുക്കള് പറയുന്നതും സംശയം വര്‍ധിപ്പിക്കുന്നു. പൊലീസ് അന്വേഷണം പ്രഹസനമായിരുന്നുവെന്ന പരാതിയും സഹോദരി ഉന്നയിച്ചു.\nപോസ്റ്റുമോര്‍ട്ടത്തിലൂടെ മരണകാരണം സ്ഥിരീകരിച്ച ശേഷം തുടരന്വേഷണ രീതി നിശ്ചയിക്കാനാണ് പൊലീസ് തീരുമാന\nPrevious മകളുടെ പിറന്നാളിനു ഉപ്പ നൽകിയത് വ്യത്യസ്ഥമായ സമ്മാനം..!!\nNext മലയാളികളുടെ സ്വന്തം പക്രു ഇനി ലോകത്തിലെ ഏറ്റവും ഉയരം കുറഞ്ഞ സംവിധായകന് : ഒറ്റ ദിവസം ഏറ്റുവാങ്ങിയത് മൂന്ന് റെക്കോര്‍ഡുകള്


ശബരിമലയില് സ്ത്രീകള് പ്രവേശിച്ചതില് സന്തോഷമുണ്ട്: ബിജെപി എംപി – Azhimukham\nശബരിമലയില് സ്ത്രീകള് പ്രവേശിച്ചതില് സന്തോഷമുണ്ട്: ബിജെപി എംപി\nമുമ്പ് പ്രളയമുണ്ടായപ്പോള് ക്ഷേത്രങ്ങളിലെ സ്വര്‍ണം ഉപയോഗിച്ച് കേരളത്തിന്റെ പുനര്‍നിര്‍മാണം നടത്തണമെന്ന് ഉദിത് രാജ് ആവശ്യപ്പെട്ടിരുന്നു\nJan 02 2019 02:01 PM\nശബരിമലയില് സ്ത്രീകള് പ്രവേശിച്ചതില് സന്തോഷമുണ്ടെന്ന് ബിജെപി എംപി ഉദിത് രാജ്. സ്ത്രീകളുടെ ഗര്‍ഭപാത്രത്തില് നിന്നാണ് പുരുഷന്മാര് ജനിക്കുന്നതെന്നും അദ്ദേഹം പറഞ്ഞു. സതിയും സ്ത്രീധനവും അടക്കമുള്ള ആചാരങ്ങള് ഇവിടെയുണ്ടായിരുന്നെന്നും അത്തരം ആചാരങ്ങളും ഉയര്‍ത്തിപ്പിടിക്കുമോയെന്നും അദ്ദേഹം ചോദിച്ചു.\nമുമ്പ് പ്രളയമുണ്ടായപ്പോള് ക്ഷേത്രങ്ങളിലെ സ്വര്‍ണം ഉപയോഗിച്ച് കേരളത്തിന്റെ പുനര്‍നിര്‍മാണം നടത്തണമെന്ന് നോര്‍ത്ത് വെസ്റ്റ് ഡല്‍ഹിയെ പ്രതിനിധീകരിക്കുന്ന ഉദിത് രാജ് ആവശ്യപ്പെട്ടിരുന്നു. കേരളത്തിലെ പ്രധാന ക്ഷേത്രങ്ങളായ പത്മനാഭ സ്വാമി ക്ഷേത്രം, ശബരിമല, ഗുരുവായൂര് എന്നിവിടങ്ങളിലെ സ്വര്‍ണത്തിന്റെ മൂല്യം ഒരു ലക്ഷം കോടിയിലധികം വരും. ഇത് പുതിയൊരു കേരളം പുനര്‍നിര്‍മ്മിക്കാന് ഉപയോഗപ്പെടുത്തണം. ജനങ്ങള് മരിക്കുകയും കരയുകയും ചെയ്യുമ്പോള് ഈ സ്വത്ത് കൊണ്ട് എന്താണ് പ്രയോജനമെന്നാണ് ഉദിത് രാജ് അന്ന് ട്വീറ്റ് ചെയ്തത്.\nAlso Read: ചരിത്രമെഴുതി കേരളം; വനിതാ മതിലിന് പിന്നാലെ ശബരിമലയില് ദര്‍ശനം നടത്തി യുവതികള്\nAlso Read: ശബരിമല Live: നാളെ ശബരിമല കര്‍മ സമിതി ഹര്‍ത്താല്, പിണറായി വിജയനെ രാജി വയ്പിക്കും\nഞങ്ങള് ആരും മികച്ച താരങ്ങളല്ലെന്നു ഫിഫ തീരുമാനിച്ചതില് സന്തോഷമുണ്ട്: ഗ്രീസ്മാന്\nമുസ്ലിങ്ങളെ ഇന്ത്യയില് നിര്‍ത്തരുത്, അവര് രാജ്യം വിഭജിക്കും; ബിജെപി എംപി വിനയ് കട്യാര്\nസമരം ചെയ്യുന്നവര് മാവോയിസ്റ്റുകളെന്ന് ബിജെപി എംപി പൂനം മഹാജന്; 95 ശതമാനവും കര്‍ഷകരല്ലെന്ന് മുഖ്യമന്ത്രി ഫഡ്‌നാവിസ്\nക്രിസ്ത്യന് മിഷനറിമാര് രാജ്യത്തിന് ഭീഷണിയെന്ന് ബിജെപി എംപി; “സോണിയ മിഷണറിമാരുടെ ആളാണ്”\nമോദിയും അംബേദ്കറും ബ്രാഹ്മണന്മാരാണെന്ന് ഗുജറാത്ത് സ്പീക്കര്: വായടയ്ക്കാന് ബിജെപി എംപി


കോൺഗ്രസ് നേതാവ‌് കോവിഡ് ബാധിതനായത‌് എറണാകുളം ജില്ലയിൽ നിന്നാണെന്ന സംശയത്തിൽ ആരോഗ്യവകുപ്പ‌് - മീഡിയ മലയാളം (Media Malayalam)\nകോൺഗ്രസ് നേതാവ‌് കോവിഡ് ബാധിതനായത‌് എറണാകുളം ജില്ലയിൽ നിന്നാണെന്ന സംശയത്തിൽ ആരോഗ്യവകുപ്പ‌്\nതൊടുപുഴ: ഇടുക്കി ജില്ലയിലെ കോൺഗ്രസ് നേതാവ‌് കോവിഡ് ബാധിതനായത‌് എറണാകുളം ജില്ലയിൽ നിന്നാണെന്ന സംശയത്തിൽ ആരോഗ്യവകുപ്പ‌്. സമീപനാളിൽ വിദേശത്ത‌ുനിന്നെത്തിയ വ്യക്തിയോടൊപ്പം വീട്ടിൽ ഇദ്ദേഹം താമസിച്ചിരുന്നു. ഈ സമയത്ത‌് രോഗംപകരാൻ സാധ്യതയുണ്ടെന്നാണ‌് നിഗമനം. ആ വ്യക്തിക്ക‌് ഇതുവരെ രോഗമില്ലെന്ന‌് ആരോഗ്യവകുപ്പ‌് സ്ഥിരീകരിച്ചിട്ടുണ്ട‌്. എന്നാൽ, രോഗമില്ലെങ്കിൽതന്നെയും കൂടെയുണ്ടായിരുന്ന വ്യക്തിക്ക‌് രോഗവാഹകനാകാൻ കഴിയും. ആ വ്യക്തി ആരോഗ്യവകുപ്പിന്റെ നിരീക്ഷണത്തിലാണ‌ുള്ളത‌്.\nനേതാവ‌് മാർച്ച‌് എട്ടിന‌് രോഗബാധിതനായെന്നാണ‌് ആരോഗ്യവകുപ്പിന്റെ വിലയിരുത്തൽ. അന്ന‌് ഇദ്ദേഹം എറണാകുളം ജില്ലയിലുണ്ടെന്ന‌് മൊബൈൽടവർ ലൊക്കേഷനിലൂടെ വ്യക്തമായി. നേതാവിന്റെ റൂട്ട‌്മാപ്പിൽ ചില അവ്യക്തതകൾ ഉണ്ടായിരുന്നു. സൈബർ സെല്ലിന്റെയും മൊബൈൽ ടവർ ലൊക്കേഷന്റെയും സഹായത്തോടെ\nശനിയാഴ്ച റൂട്ട‌്മാപ്പ‌് പുതുക്കി. സ്ഥലങ്ങൾ വിട്ടുപോയിട്ടുണ്ടോയെന്ന പരിശോധന തുടരുകയുമാണ‌്.\nറൂട്ട‌് മാപ്പിൽ മാർച്ച് നാലിന് ഇദ്ദേഹം എവിടെയായിരുന്നുവെന്ന് പറഞ്ഞിരുന്നില്ല. ഓർമയില്ലെന്നാണ‌് ആരോഗ്യവകുപ്പ‌് അധികൃതരോട‌് പറഞ്ഞത‌്. സെക്രട്ടറിയറ്റിൽ ചെന്ന വിവരവും റൂട്ട‌് മാപ്പിൽ ഉൾപ്പെട്ടില്ല. പലയിടത്തും ഇയാൾ ചെന്നിരുന്നുവെന്ന വിവരം ലഭിച്ചതോടെയാണ‌് കൂടുതൽ അന്വേഷണം നടത്തിയത‌്. മാർച്ച് നാലിന‌് കൊച്ചി കടവന്ത്ര പാലത്തിന് സമീപത്തെ ഐഎൻടിയുസി ഓഫീസിൽ എത്തിയെന്ന വിവരവും ലഭിച്ചു. 18ന‌് വീട്ടിൽ നിരീക്ഷണത്തിൽ കഴിയാൻ നിർദേശിച്ച ശേഷമാണ‌് 20ന‌് ഇദ്ദേഹം പള്ളിയിൽ എത്തിയത‌്.\nഇടുക്കി ജില്ലയിൽ ഇദ്ദേഹവുമായി സമ്പർക്കത്തിൽ ഏർപ്പെട്ട നൂറോളം പേർ ഇപ്പോൾ നിരീക്ഷണത്തിലാണ‌്. മറ്റിടങ്ങളിലെയും സമ്പർക്കപ്പട്ടിക അധികൃതർ തയ്യാറാക്കുന്നുണ്ട‌്. നേരിട്ട് സമ്പർക്കത്തിൽ ഏർപ്പെട്ട 20 പേരുടെ സ്രവമാണ‌് ഇതിനകം പരിശോധനയ‌്ക്ക‌് അയച്ചത‌്. രോഗിയുടെ സ്രവവും വീണ്ടും പരിശോധനയ‌്ക്ക‌് അയച്ചു.\nPrevious articleമംഗലാപുരത്തേക്ക് ആംബുലന്‍സ് കടത്തിവിടാത്തതിനെ തുടര്‍ന്ന് വയോധിക മരിച്ചു\nNext articleകണ്ണൂരിൽ കോവിഡ് 19 നിരീക്ഷണത്തിലായിരുന്ന പ്രവാസി മരിച്ചു


പത്തനംതിട്ട: മരിച്ചുപോയ ആളുടെ ട്രഷറിയിലെ പെന്‍ഷന് അക്കൗണ്ടില്‍നിന്ന് എട്ട് ലക്ഷം രൂപ അപഹരിച്ച സംഭവത്തില് നാല് ജീവനക്കാര്‍ക്ക് സസ്പെന്‍ഷന്.\nകോന്നി സബ് ട്രഷറി ഓഫിസര് രഞ്ജി കെ. ജോണ്, ജില്ല ട്രഷറി സൂപ്രണ്ട് ദേവരാജന്, ക്ലര്‍ക്ക് ആരോമല്, റാന്നി പെരുനാട് സബ്ട്രഷറി ക്ലാര്‍ക്ക് സഹീര് മുഹമ്മദ് എന്നിവരെയാണ് സസ്പെന്‍ഡ് ചെയ്തത്.\nകഴിഞ്ഞ ജൂണിലാണ് തട്ടിപ്പ് അരങ്ങേറിയത്. ട്രഷറിയില് പണം കൈമാറ്റത്തിന്‍റെ ചുമതല വഹിച്ചിരുന്ന ആളുടെ പാസ്വേഡ് ഉപയോഗപ്പെടുത്തിയായിരുന്നു തട്ടിപ്പ്. ഓമല്ലൂരിലുള്ള മരിച്ചുപോയ വയോധികയുടെ പെന്‍ഷന് അക്കൗണ്ടിലുണ്ടായിരുന്ന പണമാണ് അപഹരിച്ചത്. ഇവരുടെ പെന്‍ഷന് അക്കൗണ്ടില് എട്ട് ലക്ഷത്തോളം രൂപ ഉണ്ടായിരുന്നെന്നാണ് സൂചന. നാളുകളായി അക്കൗണ്ടില് കിടന്നിരുന്ന പണത്തെ കുറിച്ച് വീട്ടുകാര്‍ക്ക് അറിയില്ലായിരുന്നു.\nഅവകാശികളെത്തുന്നില്ലെന്ന് കണ്ടതോടെയാണ് സഹീര് മുഹമ്മദ് തട്ടിപ്പ് ആസൂത്രണം ചെയ്തത്. ഈ സമയത്ത് ജില്ല ട്രഷറിയില് പുതുതായി എത്തിയ എല്.ഡി.സി. ജീവനക്കാരന്‍റെ പാസ് വേര്‍ഡ് ഉപയോഗിച്ചാണ് സഹീര് മുഹമ്മദ് തട്ടിപ്പ് നടത്തിയത്. വ്യാജഅക്കൗണ്ട് ഉണ്ടാക്കിയ ശേഷം ഇവരുടെ പണത്തിന്‍റെ പലിശ അങ്ങോട്ടേക്ക് മാറ്റുകയായിരുന്നു. പിന്നീട് ഇയാള് പത്തനംതിട്ടയില്‍നിന്ന് പെരുനാട് സബ് ട്രഷറിയിലേക്ക് സ്ഥലം മാറി. അവിടെയും രണ്ട് ജീവനക്കാരുടെ പാസ് വേര്‍ഡ് മനസ്സിലാക്കി ഇതേരീതിയില് പണം തട്ടി. ഇതില് ഒരു ജീവനക്കാരന് അവധിയിലായപ്പോഴാണ് ക്രമക്കേട് നടത്തിയത്.\nഅവധി കഴിഞ്ഞ് വന്ന ജീവനക്കാരന് പരിശോധിച്ചപ്പോഴാണ് ചെക്ക് വെക്കാതെ പണം മാറിയിരിക്കുന്നത് കണ്ടെത്തിയത്. ഇതേ തുടര്‍ന്ന് ഇയാള് മേലധികാരിയെ വിവരമറിയിച്ചതിനെ തുടര്‍ന്ന് നടത്തിയ പരിശോധനയിലാണ് തട്ടിപ്പ് കണ്ടെത്തിയത്. അക്കൗണ്ട് സൃഷ്ടിക്കപ്പെട്ടത് എവിടെ നിന്നാണെന്ന് പരിശോധിച്ചപ്പോഴാണ് പത്തനംതിട്ടയിലാണെന്നും ഈ ജീവനക്കാരനാണെന്നും കണ്ടെത്തുന്നത്. തുടര്‍ന്നാണ് രണ്ടിടത്തെയും നാല് ജീവനക്കാരെ സസ്പെന്‍ഡ് ചെയ്തത്.\nമൂന്നാം ഏകദിനത്തിലും ഇന്ത്യക്ക് തോൽവി;…


ജാഗ്രത: അസോസിയേറ്റ് ബാങ്കുകളെ എസ്ബിഐയില് ലയിപ്പിക്കരുത്: എസ്ബിടി സ്റ്റാഫ് യൂണിയന്\nഅസോസിയേറ്റ് ബാങ്കുകളെ എസ്ബിഐയില് ലയിപ്പിക്കരുത്: എസ്ബിടി സ്റ്റാഫ് യൂണിയന്\nഅസോസിയേറ്റ് ബാങ്കുകളെ എസ്ബിഐയില് ലയിപ്പിക്കാനുള്ള നീക്കത്തെ കൂട്ടായി പരാജയപ്പെടുത്തണമെന്ന് മലപ്പുറത്ത് സമാപിച്ച സ്റ്റേറ്റ് ബാങ്ക് ഓഫ് ട്രാവന്‍കൂര് സ്റ്റാഫ് യൂണിയന് (ബെഫി) ദേശീയ സമ്മേളനം ആഹ്വാനംചെയ്തു.\nസ്റ്റേറ്റ് ബാങ്ക് ഓഫ് ട്രാവന്‍കൂര് ഉള്‍പ്പെടെയുള്ള അസോസിയേറ്റ് ബാങ്കുകളെ എസ്ബിഐയില് ലയിപ്പിക്കാനുള്ള നീക്കം ഇപ്പോഴും അണിയറയില് നടക്കുന്നുണ്ട്. ഇത് സംസ്ഥാനത്തിന്റെ താല്‍പ്പര്യങ്ങളെ ഹനിക്കുന്നതാണ്. ഈ നീക്കം നിരവധി ശാഖകളുടെ അടച്ചുപൂട്ടലിനും തൊഴിലവസരങ്ങള് കുറയ്ക്കുന്നതിനും ബാങ്കിങ് സേവനം പരിമിതപ്പെടുത്തുന്നതിനും ഇടയാക്കും. എടിഎം ഇടപാടുകള്‍ക്ക് സര്‍വീസ് ചാര്‍ജ് ഈടാക്കാനുള്ള നീക്കം ഉപേക്ഷിക്കണമെന്ന് സമ്മേളനം ആവശ്യപ്പെട്ടു. അക്ഷയകേന്ദ്രങ്ങളിലെ കിയോസ്കുകള് വഴി ബാങ്കിങ് സേവനം എത്തിക്കുകയല്ല, പകരം ബാങ്കുകളില്ലാത്ത ഗ്രാമങ്ങളില് ബാങ്ക് ശാഖകള് തുറക്കുകയാണ് വേണ്ടതെന്നും സമ്മേളനം ആവശ്യപ്പെട്ടു.\nതിങ്കളാഴ്ച റിപ്പോര്‍ട്ടിന്‍മേലുള്ള പൊതുചര്‍ച്ചയില് ഹരികുമാര്, അമല്‍രവി, കെ ശ്രീകുമാര്, ദേവദാസ്, എ ശ്രീനിവാസന്, ജാനവാസ്, സ്മിത എസ് നായര്, ഗോപകുമാര്, ഊര്‍മിള ബാബു, സലിം, ഷാഹുല്‍ഹമീദ് എന്നിവര് പങ്കെടുത്തു. ചര്‍ച്ചക്ക് എസ്ബിടി സ്റ്റാഫ് യൂണിയന് ജനറല് സെക്രട്ടറി പി വി ജോസ് മറുപടി പറഞ്ഞു. ബെഫി ദേശീയ പ്രസിഡന്റ് എ കെ രമേഷ്ബാബു, മുന് ദേശീയ പ്രസിഡന്റ് പി സദാശിവന്‍പിള്ള, കേന്ദ്ര കമ്മിറ്റിയംഗം കെ വി ജോര്‍ജ് എന്നിവര് സംസാരിച്ചു. ജനറല് സെക്രട്ടറി കെ ബാലചന്ദ്രന് നന്ദി പറഞ്ഞു. 13 ഭാരവാഹികളും 35 അംഗങ്ങളും മൂന്ന് ഓണററി അംഗങ്ങളുമുള്‍പ്പെടെ 51 അംഗ കേന്ദ്രകമ്മിറ്റിയെ സമ്മേളനം തെരഞ്ഞെടുത്തു.\nPosted by ജനശക്തി at 8:43 PM\nLabels: ബാങ്കിംഗ്, ബെഫി


മറ്റൊരു വെടിക്കെട്ട് കാത്ത് ഷാര്‍ജ; ഇന്ന് മുംബൈ- ഹൈദരാബാദ് സിക്‌സര് പോരാട്ടം | IPL 2020 match 17 Mumbai Indians vs Sunrisers Hyderabad Preview\nSharjah - United Arab Emirates, First Published 4, Oct 2020, 8:40 AM\nരോഹിത്തും വാര്‍ണറും പൊള്ളാര്‍ഡും ഹര്‍ദിക്കും ഇറങ്ങിയാൽ ഷാര്‍ജയിൽ എത്ര സിക്സര് പറക്കും? മുംബൈ ഇന്ത്യന്‍സ്- സൺറൈസേഴ്സ് ഹൈദരാബാദ് പോരാട്ടം സിക്സറുകളുടെ എണ്ണത്തിൽ പുതിയ റെക്കോര്‍ഡിട്ടാൽ അത്ഭുതം വേണ്ട.\nഷാര്‍ജ: ഐപിഎല് പതിമൂന്നാം സീസണില് ഷാര്‍ജയിൽ മറ്റൊരു ബാറ്റിംഗ് വെടിക്കെട്ടിന് കളമൊരുങ്ങുന്നു. രോഹിത് ശര്‍മ്മയുടെ മുംബൈ ഇന്ത്യന്‍സും ഡേവിഡ് വാര്‍ണറുടെ സണ്‍റൈസേഴ്‌സ് ഹൈദരാബാദുമാണ് ഏറ്റുമുട്ടുന്നത്. ഇന്ത്യന് സമയം ഉച്ചകഴിഞ്ഞ് 3.30നാണ് മത്സരം.\nരോഹിത്തും വാര്‍ണറും പൊള്ളാര്‍ഡും ഹര്‍ദിക്കും ഇറങ്ങിയാൽ ഷാര്‍ജയിൽ എത്ര സിക്സര് പറക്കും? മുംബൈ ഇന്ത്യന്‍സ്- സൺറൈസേഴ്സ് ഹൈദരാബാദ് പോരാട്ടം സിക്സറുകളുടെ എണ്ണത്തിൽ പുതിയ റെക്കോര്‍ഡിട്ടാൽ അത്ഭുതം വേണ്ട. ഇരുടീമിനും സീസണിലെ അഞ്ചാം മത്സരമാണിത്. രണ്ട് ജയം വീതമെങ്കിലും നെറ്റ് റൺറേറ്റില് ഏറെ മുന്നിലാണ് മുംബൈ. ചെന്നൈക്കെതിരെ പരിക്കേറ്റ മടങ്ങിയ ഭുവനേശ്വര് കുമാറിന് കളിക്കാനാകുമോയെന്ന് ഉറപ്പില്ല. പരിക്കേറ്റ ഭുവനേശ്വര് പിന്മാറിയാൽ സന്ദീപ് ശര്‍മ്മ, ബേസില് തമ്പി, സിദ്ധാര്‍ത്ഥ് കൗള് എന്നിവരിലൊരാളെ ടീമിലെടുക്കേണ്ടിവരും.\nറാഷിദ് ഖാന്‍റെ ഓവറുകളില് വിക്കറ്റ് നഷ്ടമാക്കാതിരിക്കാനാണ് മുംബൈ മുന്‍പ് ശ്രമിച്ചിട്ടുള്ളതെങ്കില് ഷാര്‍ജയിൽ കടന്നാക്രമണത്തിന് സാധ്യതയുണ്ട്. ചാമ്പ്യന്മാരുടെ മികവിലേക്കുയര്‍ന്നുകഴിഞ്ഞ മുംബൈ ഇന്ത്യന്‍സിന് കാര്യമായ ആശങ്കകളില്ല. ക്വിന്‍ൺ ഡി കോക്കിൽ നിന്ന് മികച്ച തുടക്കം പ്രതീക്ഷിക്കുന്നുണ്ടാകും രോഹിത്. മത്സരം ഷാര്‍ജയിലായതിനാല് മുംബൈ ജേഴ്സിയിൽ ക്രിസ് ലിന്നിന്‍റെ അരങ്ങേറ്റവും തള്ളിക്കളയാനാകില്ല.\nപറക്കും പടിക്കല്, ബട്‌ലറെ പറന്നുപിടിച്ച് ദേവ്‌ദത്ത് പടിക്കല്-വീഡിയോ\nLast Updated 4, Oct 2020, 8:44 AM\nMI SRH Preview


Professor Dinkan: 'മാന്ത്രികതാക്കോൽ' പിന്നീട് 'പ്രൊഫ.ഡിങ്കനാ'യി;9വർഷത്തോളമായി രാമചന്ദ്ര ബാബു കണ്ട സ്വപ്നത്തെകുറിച്ച് നിര്‍മ്മാതാവ് - professor dinkan movie producer sanal thottam about late cinematographer ramachandra babu | Samayam Malayalam\nprofessor dinkan movie producer sanal thottam about late cinematographer ramachandra babu\n'മാന്ത്രികതാക്കോൽ' പിന്നീട് 'പ്രൊഫ.ഡിങ്കനാ'യി;9വർഷത്തോളമായി രാമചന്ദ്ര ബാബു കണ്ട സ്വപ്നത്തെകുറിച്ച് നിര്‍മ്മാതാവ്\nBibin Babu | Samayam Malayalam | Updated: 22 Dec 2019, 12:48:00 PM\nദിലീപ് നായകനായിറങ്ങുന്ന പ്രൊഫ.ഡിങ്കൻ എന്ന സിനിമയുടെ മുക്കാൽ ഭാഗവും പൂർത്തിയായിരുന്നു, ഒരു ഷെഡ്യൂൾ കൂടി കഴിഞ്ഞ് അടുത്ത വർഷം ചിത്രം പുറത്തിറക്കാനിരിക്കെയാണ് അവിചാരിതമായി കെ.രാമചന്ദ്ര ബാബുവിന്‍റെ മരണം\n130-ഓളെ സിനിമകൾക്ക് ക്യാമറ ചലിപ്പിച്ചയാളാണ് രാമചന്ദ്രബാബു\nമലയാളത്തിലെ ആദ്യത്തെ 70എംഎം സിനിമയുടെ ഛായാഗ്രഹണവും അദ്ദേഹമായിരുന്നു\nആദ്യമായി സംവിധാനം ചെയ്യുന്ന ചിത്രമായിരുന്നു പ്രൊഫ.ഡിങ്കൻ\nഒരു സിനിമയ്ക്ക് വേണ്ടി ഒന്‍പത് വര്‍ഷത്തോളം കാത്തിരിക്കുക. അവസാനം ആ സിനിമ പൂര്‍ത്തീകരണത്തിലേക്ക് കടന്നുകൊണ്ടിരിക്കുമ്പോള് ആകസ്മികമായി ഈ ലോകത്തോട് വിടപറയുക. രാമചന്ദ്രബാബു സാറിന്‍റെ മരണം വിശ്വസിക്കാൻ കഴിയുന്നില്ലെന്ന് പറയുകയാണ് പ്രൊഫസര് ഡിങ്കൻ എന്ന സിനിമയുടെ നിര്‍മ്മാതാവായ സനൽ തോട്ടം. 2011 മുതലാണ് താനും സാറും ചേര്‍ന്ന് ഇത്തരത്തിലൊരു ത്രീഡി ചിത്രമൊരുക്കുന്നതിനെകുറിച്ച് സ്വപ്നം കണ്ട് തുടങ്ങിയതെന്ന് അദ്ദേഹം പറയുന്നു.\nAlso Read: ഛായാഗ്രാഹകൻ രാമചന്ദ്ര ബാബു ഓർ‍മ്മയായി;മരണം സംഭവിച്ചത് 'പ്രൊഫ.ഡിങ്കൻ' പൂര്‍ത്തിയാക്കും മുമ്പ്\nരണ്ട് വര്‍ഷത്തോളമെടുത്താണ് ചിത്രത്തിന്‍റെ സ്ക്രിപ്റ്റ് പൂര്‍ത്തിയാക്കിയിരുന്നത്. മാന്ത്രിക താക്കോൽ എന്നായിരുന്നു സിനിമയ്ക്ക് ആദ്യം പേരിട്ടിരുന്നത്. പിന്നീട് പ്രൊഫസര് ഡിങ്കൻ എന്നാക്കുകയായിരുന്നു. റാഫി സാറാണ് സ്ക്രിപ്റ്റ് ഒരുക്കിയത്. അദ്ദേഹം തന്നെ സംവിധാനം ചെയ്യാനാണ് ഇരുന്നിരുന്നത്. ശേഷം രാമചന്ദ്രബാബു സാര് തന്നെ സംവിധാനം ഏറ്റെടുത്തു. ദിലീപുമായി സംസാരിച്ചു, അദ്ദേഹം സമ്മതം മൂളിയതോടെ ചിത്രത്തിന്‍റെ ടെസ്റ്റ് ഷൂട്ടാണ് ആദ്യം നടത്തിയത്. ചിത്രാഞ്ജലി സ്റ്റുഡിയോയിൽ വെച്ചായിരുന്നു അത് നടത്തിയത്. അതിന്‍റെ ഫൈനൽ ഔട്ട്പുട്ട് ക്യൂബിൽ കയറ്റി കണ്ടശേഷമായിരുന്നു പിന്നീട് സിനിമയുടെ യഥാര്‍ഥ ഷൂട്ടിലേക്ക് കടന്നത്. മലയാളത്തിലെ ആദ്യത്തെ 70എംഎം സിനിമയൊരുക്കിയിട്ടുള്ള രാമചന്ദ്രബാബു സാറിന് ത്രീഡി ചിത്രങ്ങൾ സൃഷ്ടിക്കുന്നതിനുള്ള പ്രത്യേക കഴിവ് തന്നെയാണ് ചിത്രീകരണത്തിലുടനീളം കാണാനായത്.\nAlso Read: നടീ നടന്മാര് സംവിധായകരായെത്തിയ വർഷം; 2019-ലെ താരസംവിധായകര്\nramachandra babu with sanal\nത്രീഡി ചിത്രമായൊരുക്കുന്നതിനാൽ തന്നെ പ്രത്യേകം റിഗ് ഇംപോര്‍ട്ട് ചെയ്തായിരുന്നു ചിത്രീകരണം. ത്രീഡി സ്റ്റില്ലുകൾ പകര്‍ത്തിക്കൊണ്ടാണ് ഓരോ രംഗവും ഒപ്പിയെടുത്തിരുന്നത്. രജിനി–ശങ്കർ ചിത്രം 2.0യുടെ ത്രിഡി ക്യാമറാ ക്രൂ തന്നെയാണ് ഡിങ്കനു പിന്നിലും പ്രവര്‍ത്തിച്ചിരുന്നത്. സിനിമയുടെ ചിത്രീകരണം തായ്‌ലൻഡിൽ ഉള്‍പ്പെടെ നടന്നിരുന്നു.\nകഴിഞ്ഞ വര്‍ഷം രജിനി-ശങ്കര് ചിത്രം 2.0യുടെ റിലീസിനോടനുബന്ധിച്ച് തീയേറ്ററുകളിൽ പ്രൊഫസര് ഡിങ്കന്‍റെ ടീസര് കാണിച്ചിരുന്നു. മികച്ച അഭിപ്രായമാണ് ടീസറിന് ലഭിച്ചത്. 2020 ഫെബ്രുവരിയിൽ ചിത്രം പുറത്തിറക്കാനായിട്ടായിരുന്നു പദ്ധതിയിട്ടിരുന്നത്. രാമചന്ദ്രബാബു സാര് തന്നെ ക്യാമറയും സംവിധാനവും നിര്‍വ്വഹിച്ച് പുറത്തിറക്കുന്ന ചിത്രത്തിന്‍റെ ഒരു ഷെഡ്യൂള് കൂടി തീരാൻ ബാക്കി നിൽക്കുമ്പോഴാണ് ഇപ്പോള് അദ്ദേഹത്തിന്‍റെ മരണം സംഭവിച്ചിരിക്കുന്നത്. അദ്ദേഹം9വര്‍ഷത്തോളമായി കൂടെകൂട്ടിയ സ്വപ്നം തന്നെയായിരുന്നു പ്രൊഫസര് ഡിങ്കൻ. അദ്ദേഹം സംവിധാനം ചെയ്ത ആദ്യചിത്രമായി ഇറങ്ങേണ്ട ചിത്രമാണ്. അദ്ദേഹത്തോടുള്ള ആദരസൂചകമായി ഈ ചിത്രം പൂർത്തീകരിച്ച് അടുത്ത വര്‍ഷം തന്നെ ഇറക്കാനായി ശ്രമിക്കുമെന്നും സനൽ തോട്ടം വ്യക്തമാക്കിയിരിക്കുകയാണ്.\nAlso Watch : #CAA#CAB താരങ്ങളുടെ പ്രതികരണം\n'ഇവനിട്ട് രണ്ടടി കൊടുക്കണമെന്ന് തോന്നണം'; ആന്‍റപ്പനായി മാറിയത് എങ്ങനെയെന്ന് റോഷന് ആന്‍ഡ്രൂസ്ആര്‍ട്ടിക്കിള് ഷോ\nമാന്ത്രികതാക്കോൽ കെ രാമചന്ദ്ര ബാബു Ramachandra Babu Professor Dinkan movie Professor Dinkan producer sanal thottam cinematographer ramachandra babu\nWeb Title : professor dinkan movie producer sanal thottam about late cinematographer ramachandra babu


ഇന്ത്യൻ സിനിമയിലെ ശശി തരൂരാണ് പൃഥ്വിരാജ് : പ്രസന്ന- Actor Prasanna on Prithviraj's English-speaking Skill\nഞാൻ അന്തംവിട്ടു സംവിധായകൻ ഷാജോണിന്റെ മുഖത്തേക്ക് നോക്കിയപ്പോൾ ‘ഇതൊക്കെ ചെറുത്’ എന്ന മട്ടിൽ പ്രത്യേക ഭാവത്തിൽ ഒരു ജ്ഞാനിയെപ്പോലെ ഇരിക്കുകയായിരുന്നു കക്ഷി\nUpdated: September 18, 2019 8:01:24 am\nഇംഗ്ലീഷ് ഭാഷ കൈകാര്യം ചെയ്യുന്ന രീതിയുടെ പേരിൽ പല തവണ ട്രോളുകളിൽ ഇടം പിടിക്കുകയും പലരെയും അത്ഭുതപ്പെടുത്തുകയും ചെയ്ത താരമാണ് പൃഥ്വിരാജ്. ഇപ്പോഴിതാ, ഇന്ത്യൻ സിനിമയിലെ ശശി തരൂരാണ് പൃഥ്വിരാജ് എന്ന് താരത്തെ വിശേഷിപ്പിക്കുകയാണ് തെന്നിന്ത്യൻ നടൻ പ്രസന്ന.\nകലാഭവൻ ഷാജോൺ ആദ്യമായി സംവിധാനം ചെയ്ത ‘ബ്രദേഴ്സ് ഡേ’ എന്ന ചിത്രത്തിലൂടെ മലയാളത്തിലും അരങ്ങേറ്റം കുറിച്ചിരിക്കുകയാണ് പ്രസന്ന. ‘ബ്രദേഴ്സ് ഡേ’യിൽ പൃഥ്വിരാജിനൊപ്പം അഭിനയിച്ച അനുഭവം പങ്കുവയ്ക്കുകയായിരുന്നു പ്രസന്ന. “എന്നെ അത്ഭുതപ്പെടുത്തുന്നത് പൃഥ്വിരാജിന്റെ ഇംഗ്ലീഷാണ്. മലയാളത്തിലെ മാത്രമല്ല, ഇന്ത്യൻ സിനിമയിലെ ശശി തരൂരാണ് രാജുവെന്ന് പലപ്പോഴും തോന്നിയിട്ടുണ്ട്. ഈയിടെ ഖത്തറിൽ നടന്ന പ്രമോഷൻ പരിപാടിയിൽ രാജുവിന്റെ പ്രസംഗം കേട്ട് സദസ്സിലെ പലരും സ്തംഭിച്ചിരുന്നുപോയി. ‘ഇതിന്റെ ഏറ്റവും ബെസ്റ്റ് എൻകാപ്‌സുലേഷൻ (സാരാംശം) എന്നൊക്കെ പറഞ്ഞ് തകർത്താണ് രാജുവിന്റെ പ്രസംഗം.”\n“ഞാൻ അന്തംവിട്ടു സംവിധായകൻ ഷാജോണിന്റെ മുഖത്തേക്ക് നോക്കിയപ്പോൾ ‘ഇതൊക്കെ ചെറുത്’ എന്ന മട്ടിൽ പ്രത്യേക ഭാവത്തിൽ ഒരു ജ്ഞാനിയെപ്പോലെ ഇരിക്കുന്നു കക്ഷി. പക്ഷേ ഒന്നുണ്ട്, സ്വാഭാവികമായി വരുന്നതാണ് രാജുവിന്റെ ഇംഗ്ലീഷ്. വായന കൊണ്ടും മറ്റും നേടിയെടുത്തതാണത്.” വനിതയ്ക്ക് നൽകിയ അഭിമുഖത്തിൽ സംസാരിക്കുകയായിരുന്നു പ്രസന്ന.\n‘ബ്രദേഴ്സ് ഡേ’യുടെ സെറ്റിൽ അതിമനോഹരമായി മലയാളം സംസാരിക്കുന്ന പ്രസന്നയെ കുറിച്ച് സംവിധായകൻ ഷാജോണും സഹതാരങ്ങളുമെല്ലാം വിവിധ അഭിമുഖങ്ങളിൽ അതിശയയത്തോടെ സംസാരിച്ചിരുന്നു. “നല്ല കംഫർട്ടായിരുന്നു പ്രസന്നയ്ക്ക് ഒപ്പം ജോലി ചെയ്യുന്നത്. പ്രസന്ന നന്നായി മലയാളം പറയും, പ്രസന്നയുടെ മലയാളം കേട്ടിട്ട് പാലക്കാട്ടുകാരൻ ആണോ എന്നൊക്കെ ആരൊക്കെയോ ചോദിക്കുന്നുണ്ടായിരുന്നു. മലയാളം പാട്ടുകളൊക്കെ അറിയാം പ്രസന്നയ്ക്ക്. സംഭാഷണങ്ങൾ അതിന്റെ അർത്ഥവും ഇമോഷനുമൊക്കെ മനസ്സിലാക്കി പഠിക്കാനും പ്രസന്നയ്ക്ക് കഴിഞ്ഞു,” എന്നാണ് പ്രസന്നയെ കുറിച്ച് കലാഭവൻ ഷാജോൺ ഇന്ത്യൻ എക്സ്‌പ്രസിനു നൽകിയ അഭിമുഖത്തിൽ പറഞ്ഞത്.\nഭാര്യയും അഭിനേത്രിയുമായ സ്നേഹയ്ക്ക് പിന്നാലെ ‘ബ്രദേഴ്സ് ഡേ’യിലൂടെ മലയാളത്തിൽ അരങ്ങേറ്റം കുറിക്കാൻ കഴിഞ്ഞ സന്തോഷത്തിലാണ് പ്രസന്ന. ചിത്രത്തിൽ പ്രതിനായക വേഷത്തിലാണ് പ്രസന്ന എത്തുന്നത്. 2012 മേയ് 11 നാണ് പ്രസന്നയും സ്നേഹയും വിവാഹിതനാവുന്നത്. ഇവർക്ക് നാലു വയസ്സുള്ള ഒരു മകനുമുണ്ട്.\nWeb Title: Prasanna on prithviraj english speaking skill shashi tharoor


ഭക്ഷണം കിട്ടാതെ പശുക്കള് കൂട്ടത്തോടെ ചത്തു: ബിജെപി നേതാവ് അറസ്റ്റില് – Chandrika Daily\nBy chandrika Saturday August 19, 2017 12:11 pm\nഭക്ഷണം കിട്ടാതെ പശുക്കള് കൂട്ടത്തോടെ ചത്തു: ബിജെപി നേതാവ് അറസ്റ്റില്\nഗോശാലയില് ഭക്ഷണം കിട്ടാതെ പശുക്കള് കൂട്ടത്തോടെ ചത്ത സംഭവത്തില് ബിജെപി നേതാവ് അറസ്റ്റില്. ഗോശാല നടത്തിപ്പുകാരനായ ഹരീഷ് വര്‍മയാണ് അറസ്റ്റിലായത്. ഛത്തീസ്ഗഢിലെ റായ്പൂരിലാണ് സംഭവം. കഴിഞ്ഞ മൂന്നു…\nഗോശാലയില് ഭക്ഷണം കിട്ടാതെ പശുക്കള് കൂട്ടത്തോടെ ചത്ത സംഭവത്തില് ബിജെപി നേതാവ് അറസ്റ്റില്. ഗോശാല നടത്തിപ്പുകാരനായ ഹരീഷ് വര്‍മയാണ് അറസ്റ്റിലായത്. ഛത്തീസ്ഗഢിലെ റായ്പൂരിലാണ് സംഭവം. കഴിഞ്ഞ മൂന്നു ദിവസത്തിനിടെ 200ലധികം പശുക്കള് ഹരീഷ് വര്‍മയുടെ ഗോശാലയില് ചത്തൊടുങ്ങിയതായാണ് വിവരം.\nഗോസേവ ആയോഗിന്റെ നേതൃത്വത്തില് നടത്തിയ അന്വേഷണത്തില് ഗോശാലയില് പശുക്കള്‍ക്ക് ശരിയായ ഭക്ഷണവും മറ്റു സൗകര്യങ്ങളും ലഭിക്കുന്നില്ലെന്ന് കണ്ടെത്തിയിട്ടുണ്ട്. മുമ്പും ഇത്തരത്തില് ഹരീഷിന്റെ ഗോശാലയില് പശുക്കള് ഭക്ഷണം കിട്ടാതെ ചത്തതായി ഗ്രാമവാസികള് പറഞ്ഞു. പശുക്കളുടെ ശവങ്ങള് പരിസര പ്രദേശങ്ങളില് തള്ളുക പതിവാണെന്നും ഗ്രാമവാസികള് പറഞ്ഞു. സ്ഥലം സന്ദര്‍ശിച്ച മൃഗഡോക്ടര്‍മാരും പശുക്കള് ചത്തത് ഭക്ഷണം ലഭിക്കാത്തതു മൂലമാണെന്ന് സ്ഥിരീകരിച്ചു. അതേസമയം, തൊഴുത്തിന്റെ ഭിത്തി ഇടിഞ്ഞുവീണാണ് പശുക്കള് ചത്തതെന്ന വാദമാണ് ഹരീഷ് വര്‍മ ഉന്നയിക്കുന്നത്.


പപ്പായ ഇല കഴിക്കുന്നതുകൊണ്ടുള്ള ഗുണങ്ങള് — Vikaspedia\nപപ്പായ ഇല ജ്യൂസിന്റെ എന്തൊക്കെയെന്ന് പലര്‍ക്കും അറിയില്ല. കൊതിയോടെ നാം കഴിക്കുന്ന പപ്പായയുടെ ഇലയും ആരോഗ്യ ദായകമെന്നറിയുക. അവ വെറുതെ വലിച്ചെറിഞ്ഞ് കളയുന്നതിന് പകരം ഉള്ളിലാക്കിയാല് ലഭിക്കുന്നത് വിസ്മയകരമായ ഗുണങ്ങളാണ്. പപ്പായ മാത്രമല്ല, ഇതിന്റെ ഇലയ്ക്കും ആരോഗ്യഗുണങ്ങള് ഏറെയാണ്.നാടന് പഴമെന്നു പറഞ്ഞ് പലരും അവഗണിക്കുന്ന പപ്പായ ഏറെ വിറ്റാമിനും ധാതുക്കളും പ്രോട്ടീനുമടങ്ങിയ പഴമാണ്.ഒരു തരത്തില് പറഞ്ഞാല് പപ്പായ ഔഷധങ്ങളുടെ ഒരു കലവറയാണ്. നമ്മുടെ ശരീരത്തിനാവശ്യമായ ഊര്‍ജ്ജം നല്‍കുന്നതിനാല് ഏതു രോഗാവസ്ഥയിലും പപ്പായ ഉപയോഗിക്കാവുന്നതാണ്. ഹൃദയാരോഗ്യത്തിനും, വന്‍കുടലിനും ഉദര സംബന്ധമായ ഒരു പാടു അസുഖങ്ങള്‍ക്കും പപ്പായ ഇലയും ഏറെ അനുയോജ്യമാണ്.\nപോഷകസമ്ബന്നമാണ് പപ്പായ ഇല\nഇതെക്കുറിച്ചു പലപ്പോഴും നാം പലരും അജ്ഞരുമാണ്. പോഷകസമ്ബന്നമാണ് പപ്പായയിലയെന്നാണ് സത്യം. വിറ്റാമിന് എ, സി, ഇ, കെ, ബി, കാത്സ്യം, മഗ്നീഷ്യം, സോഡിയം മഗ്നീഷ്യം, അയണ് എന്നിവയെല്ലാം പപ്പായയില് അടങ്ങിയിട്ടുണ്ട്. ആന്‍റി മലേറിയല് ഘടകങ്ങളും അതിലടങ്ങിയിട്ടുണ്ട്. അതിനാല് തന്നെ കഴിക്കുന്നത് ശരീരത്തിന് ഗുണകരമാണ്.കൂടാതെ ഇതില് അമിലേസ്, കൈമോപാപ്പെയ്ന്, പ്രോട്ടിയേസ്, പാപ്പെയ്ന് തുടങ്ങിയ പല ഘടകങ്ങളും നിലവിലുണ്ട്. ഇതുകൊണ്ടുതന്നെ ദഹനേന്ദ്രിയത്തിന് ഏറെ നല്ലതാണ്. രക്തത്തിലെ പ്ലേറ്റ്‌ലെറ്റുകളുടെ എണ്ണത്തിലുണ്ടാകുന്ന കുറവാണ് ഡെങ്കിപ്പനിയ്ക്ക് കാരണമാകുന്നത്. എന്നാല് പപ്പായ ഇലയില് അടങ്ങിരിക്കുന്ന ചിമോപാപിന്, പാപിന് എന്നി രണ്ട് എന്‍സൈമുകള് രക്തത്തിലെ പ്ലേറ്റ്‌ലെറ്റുകളുടെ എണ്ണം വര്‍ദ്ധിപ്പിക്കാന് കാരണമാകുന്നതായി പരീക്ഷണത്തില് കണ്ടെത്തിയിരുന്നു.\nആസ്മ പോലുള്ള അസുഖങ്ങളെ പടിക്ക് പുറത്താക്കാനും പപ്പായ ഇലയ്ക്ക് കഴിവുണ്ടെന്ന് ശാസ്ത്രലോകം തെളിയിച്ചിട്ടുണ്ട്. അമിലേസ്, കൈമോപാപ്പെയ്ന്, പ്രോട്ടിയേസ്, പാപ്പെയ്ന് തുടങ്ങിയ പല ഘടകങ്ങള് അടങ്ങിയിട്ടുള്ളതിനാല് മലബന്ധം മുതല് വയര് സംബന്ധമായ എല്ളാ അസുഖങ്ങള്‍ക്കുംപപ്പായ ഇല നീര് പ്രതിവിധിയാണ്.ദഹനസംബന്ധമായ പ്രശ്‌നങ്ങള്‍ക്ക് പലപ്പോഴും നമ്മളെല്ലാവരും അടിപ്പെട്ടിട്ടുണ്ടാകും . എന്നാല് പപ്പായ ഇലയില് അടങ്ങിയിട്ടുള്ള കാര്‍പ്പെയിന് ദഹനസംബന്ധമായ പ്രശ്‌നങ്ങളെ ഇല്ലാതാക്കുന്നു. സ്ത്രീകളിലെ മാസമുറ സംബന്ധമായ പ്രശ്നങ്ങള്‍ക്കുള്ള ഒരു പരിഹാരം കൂടിയാണിത്. ശരീരഭാഗങ്ങളിലുണ്ടാകുന്ന നീരും മറ്റും തടയാനും പപ്പായയില ജ്യൂസ് നല്ലതാണ്.\nപപ്പായ ഇലയുടെ പ്രധാന ഗുണങ്ങള് ; ഡെങ്കിപ്പനി കുറക്കുന്നു\nഈഡീസ് കൊതുകുകളാണ് ഡെങ്കിപ്പനി പടര്‍ത്തുന്നത്. ഇവ രക്തത്തിലെ പ്ലേറ്റ് ലറ്റിന്‍റെ എണ്ണം കുറയ്ക്കും. പനിയോടൊപ്പമുണ്ടാകുന്ന രക്തപ്രവാഹം രോഗികളെ പ്രത്യേകിച്ചും കുട്ടികളെ ഗുരുതരാവസ്ഥയിലെത്തിക്കുന്നു. ഡെങ്കി ബാധിച്ചാല് കുട്ടികളിലും പ്രായമായവരിലും പല തരത്തിലുളള ലക്ഷണങ്ങളാണ് കാണിക്കുന്നത്. കുട്ടികളില് സാധാരണയായി ചെറിയ പനിയും ചര്‍മത്തില് പാടുകളും കാണപ്പെടാം. എന്നാല് പ്രായമായവരില് ഡെങ്കിപ്പനിയുടെ സുപ്രധാന ലക്ഷണങ്ങളായ ശക്തമായ പനി, ചര്‍മത്തില് ചുമന്നു തടിച്ച പാടുകള്, അസഹനീയമായ പേശിവേദന എന്നിവ കൂടുതലായി കാണാം. പപ്പായ ഇലയുടെ ജ്യൂസ് കഴിച്ചത് വഴി രോഗികളിലെ രക്തത്തിലെ പ്ലേറ്റ്‌ലെറ്റുകളുടെ എണ്ണം വര്‍ദ്ധിക്കുകയും അവര്‍ക്ക് ആരോഗ്യം വീണ്ടെടുക്കാനും കഴിഞ്ഞു. ഡെങ്കിപനി ബാധിതരായ രോഗിക്ക് ഓരോ ആറ് മണിക്കൂര് കൂടുമ്ബോഴും രണ്ട് ടേബിള് സ്പൂണ് വീതം പപ്പായ ഇലയുടെ ജ്യൂസ് നല്‍കണം. ജ്യൂസ് ഉണ്ടാക്കാനായി പപ്പായയുടെ തളിരിലകള് തന്നെ തെരഞ്ഞടുക്കേണ്ടതാണ്. ജപ്പാനിലേയും അമേരിക്കയിലേയും ചില ശാസ്ത്രജ്ഞന്‍മാര് പപ്പായ ഇലയിലെ എന്‍സൈമുകള് കാന്‍സര് തടയുന്നതിനും സഹായിക്കുന്നു എന്ന് കണ്ടെത്തിയിട്ടുണ്ട്.\nരക്തത്തിലെ പ്ലേറ്റ്‌ലെറ്റിന്റെ എണ്ണം കൂട്ടാന് ഏറെ നല്ലതാണ് പപ്പായ ജ്യൂസ്. ഇതുകൊണ്ടുതന്നെ ഡെങ്കിപ്പനി പോലുള്ളവ വരുന്നവര് ഇതു കഴിയ്ക്കുന്നത് പെട്ടെന്നു തന്നെ അസുഖം മാറാന് സഹായിക്കും. പപ്പായ ഇലയും പൂവും ഡെങ്കിപ്പനിയെ പ്രതിരോധിയ്ക്കാന് മുന്നിലാണ് എന്ന കാര്യം നമ്മള് അറിഞ്ഞതാണ്. ഇലയില് കണ്ടെത്തിയ അസ്റ്റോജെനിന് എന്ന സംയുക്തമാണ് മാരക രോഗങ്ങളായ മലേറിയയും ഡെങ്കിയും പ്രതിരോധിക്കുന്നത്. ആര്യവേപ്പും മല്ലി ഇലയും തുളസിയും ചേര്‍ന്ന മിശ്രിതവും ഡെങ്കിപ്പനി കുറയ്ക്കാന് സഹായിക്കുമെന്നും പറയുന്നു. രോഗപ്രതിരോധ ശേഷി കൂട്ടുന്നതിനും പപ്പായയും ഇലയും ഉത്തമമാണ്.\nമലേറിയക്കുള്ള മരുന്നായി ഉപയോഗിക്കാം\nവിറ്റാമിന് എ, സി, ഇ, കെ, ബി, കാത്സ്യം, മഗ്നീഷ്യം, സോഡിയം മഗ്നീഷ്യം, അയണ് എന്നിവയെല്ളാം പപ്പായയില് അടങ്ങിയിട്ടുണ്ട്. ആന്‍റി മലേറിയല് ഘടകങ്ങളും അതിലടങ്ങിയിട്ടുണ്ട് കൂടാതെ ഇതിലെ അസെറ്റോജെനിന് എന്ന ഘടകം ഡെങ്കിപ്പനി, മലേറിയ എന്നിവ വരുന്നതു തടയുന്നത്. ശരീരത്തിന്റെ പ്രതിരോധശേഷി ശക്തിപ്പെടുത്തിയാണ് ഇത് സാധിയ്ക്കുന്നത്. ഡെങ്കുവും, മലേറിയയും തടയുമെന്ന് പറയപ്പെടുന്നുണ്ടെങ്കിലും ഇനിയും ശാസ്ത്രീയമായഒട്ടേറെ പരീക്ഷണങ്ങള് നടക്കാനുണ്ട്.പപ്പായയിലയുടെ ജ്യൂസ് ലിവര് സംബന്ധമായ പ്രശ്‌നങ്ങള് മാറ്റാന് ഏറെ നല്ലതാണ്. ലിവര് സിറോസിസ്, ലിവര് ക്യാന്‍സര്, മഞ്ഞപ്പിത്തം തുടങ്ങിയവയകറ്റാന് ഏറെ നല്ലത്. പപ്പായയുടെ ഇലയില് അടങ്ങിയിട്ടുള്ള ആകടോജെനിന് എന്ന വസ്തു ക്യാന്‍സറിനെ പ്രതിരോധിയ്ക്കുന്നതില് മുന്നിലാണ്. പപ്പായയുടെ ഇലയില് അടങ്ങിയിട്ടുള്ള ആകടോജെനിന് എന്ന വസ്തു ക്യാന്‍സറിനെ പ്രതിരോധിയ്ക്കുന്നതില് മുന്നിലാണ്. പപ്പായ ഇല കൊണ്ട് ജ്യൂസ് ഉണ്ടാക്കി കാലത്ത് വെറും വയറ്റില് കഴിയ്ക്കുന്നത് എന്തുകൊണ്ടും നല്ലതാണ്. പപ്പായയുടെ ഇലയില് അടങ്ങിയിട്ടുള്ള ആകടോജെനിന് എന്ന വസ്തു ക്യാന്‍സറിനെ പ്രതിരോധിയ്ക്കുന്നതില് മുന്നിലാണ്. പപ്പായ ഇല കൊണ്ട് ജ്യൂസ് ഉണ്ടാക്കി കാലത്ത് വെറും വയറ്റില് കഴിയ്ക്കുന്നത് എന്തുകൊണ്ടും നല്ലതാണ്.\nപപ്പായ ഇല കൊണ്ട് ജ്യൂസ് ഉണ്ടാക്കി കാലത്ത് വെറും വയറ്റില് കഴിയ്ക്കുന്നത് എന്തുകൊണ്ടും നല്ലതാണ്. ഇതില് അമിലേസ്, കൈമോപാപ്പെയ്ന്, പ്രോട്ടിയേസ്, പാപ്പെയ്ന് തുടങ്ങിയ പല ഘടകങ്ങളും നിലവിലുണ്ട്. ഇതുകൊണ്ടുതന്നെ ദഹനേന്ദ്രിയത്തിന് ഏറെ നല്ലതാണ്. ഇതിലെ അസെറ്റോജെനിന് എന്ന ഘടകം ക്യാന്‍സര്, ഡെങ്കിപ്പനി, മലേറിയ എന്നിവ വരുന്നതു തടയും. ശരീരത്തിന്റെ പ്രതിരോധശേഷി ശക്തിപ്പെടുത്തിയാണ് ഇത് സാധിയ്ക്കുന്നത്. സ്ത്രീകളിലെ മാസമുറസംബന്ധമായ പ്രശ്‌നങ്ങള്‍ക്കുള്ള നല്ലൊരു പരിഹാരമാണിതു. ശരീര ഭാഗത്തുണ്ടാകുന്ന നീരും വീര്‍മ്മതയുമെല്ലാം തടയാന് പപ്പായ ഇലയുടെ ജൂസ് കുടിക്കുന്നതു നല്ലതാണ്.രക്തത്തിലെ ഗ്ളൂക്കോസിന്‍െറ തോത് കുറയ്ക്കുന്നതിനാല് പപ്പായ ഇല ജ്യൂസ് പ്രമേഹരോഗികള്‍ക്കും ഗുണംചെയ്യും. അതുപോലെ ഇതിലെ ആന്‍റി ഓക്സിഡന്‍റുകള് ഹൃദയത്തിന്‍െറ ആരോഗ്യ സംരക്ഷണത്തിനും നല്ളതാണ്. അതിനാല് ആഴ്ചയില് ഒരു ഗ്ളാസ് പപ്പായ ഇല ജ്യൂസ് കുടിയ്ക്കുന്നത് ആരോഗ്യത്തെ മെച്ചപ്പെടുത്തുവാന് സഹായിക്കുമെന്ന് റിപ്പോര്‍ട്ടുകള്‍സൂചിപ്പിക്കുന്നു, കൂടാതെ മുഖക്കുരുവിനെ പ്രതിരോധിയ്ക്കാനും പപ്പായ ഇല അരച്ച് മുഖത്ത് പുരട്ടുന്നത് നല്ലതാണ്. ഇത് മുഖക്കുരുവിന്റെ പാടുകളും വരെ ഇല്ലാതാക്കുന്നു. അകാല വാര്‍ദ്ധക്യത്തെ പ്രതിരോധിയ്ക്കുന്നതിനും ചര്‍മ്മത്തിന് കൂടുതല് പ്രസരിപ്പും തിളക്കവും ലഭിയ്ക്കാനും പപ്പായ ഇല ടീ കഴിയ്ക്കുന്നത് സഹായിക്കും. ആന്റി ഓക്‌സിഡന്റിന്റെ കലവറയാണ് പപ്പായ ഇല. ഇത് രക്തയോട്ടം വര്‍ദ്ധിപ്പിക്കുന്നതിനും രക്തകോശങ്ങളിലെ വളര്‍ച്ചയ്ക്കും സഹായിക്കുന്നു. ഇങ്ങനെ നോക്കിയാല് പപ്പായ ഇലയുടെ ഗുണങ്ങള് അനവധിയാണ്.


അബ്ഖാസിയാ - സര്‍വ്വവിജ്ഞാനകോശം\nജോര്‍ജിയയിലെ ഒരു സ്വയംഭരണ റിപ്പബ്ളിക്. കരിങ്കടലിനും കാക്കസസ് പര്‍വതനിരയ്ക്കും ഇടയിലായി സ്ഥിതിചെയ്യുന്നു. വിസ്തീര്‍ണം: 8600 ച.കി.മീ.\nകാക്കസസ് പര്‍വതത്തിന്റെ തെ. പടിഞ്ഞാറേ ചരിവിലാണ് ഈ പ്രദേശം സ്ഥിതി ചെയ്യുന്നത്. വീതി കുറഞ്ഞ തീരപ്രദേശത്ത് കടലിലേയ്ക്കുന്തി നില്‍ക്കുന്ന പാറക്കെട്ടുകള് കാണാം. തീരപ്രദേശത്തിനും തൂക്കായുള്ള പര്‍വതനിരകള്‍ക്കുമിടയ്ക്ക് നിമ്നോന്നതമായ ചരിവുതലമാണ്. പര്‍വതശിഖരങ്ങളുടെ പരമാവധി ഉയരം 4,040 മീ.\nഉപോഷ്ണമേഖലയിലാണ് ഈ പ്രദേശത്തിന്റെ സ്ഥാനം. കടല്‍ക്കാറ്റിനും കരക്കാറ്റിനും സ്വാധീനമുള്ള കാലാവസ്ഥയാണ് ഇവിടെ അനുഭവപ്പെടുന്നത്; അത്യുഷ്ണമോ അതിശൈത്യമോ ഇല്ല. ശ.ശ. വര്‍ഷപാതം 60-80 സെ.മീ. മലമ്പ്രദേശങ്ങളില് 125 മുതല് 200 സെ.മീ. വരെ മഴ കിട്ടുന്നു.\nഇവിടെ ധാരാളം നദികളുണ്ട്. മഴമൂലവും പര്‍വതങ്ങളിലെ ഹിമമുരുകിയും ഇവയില് ഇടയ്ക്കിടെ വെള്ളപ്പൊക്കം ഉണ്ടാകുന്നു. മികച്ച കാര്‍ഷികമേഖലകളാല് സമൃദ്ധമാണ് അബ്ഖാസിയാ. യൂണിയന്റെ മധ്യഭാഗങ്ങളില് മേല്ത്തരം പുകയില സമൃദ്ധമായി ഉത്പാദിപ്പിക്കപ്പെടുന്നു. സമുദ്രതീരത്തെ കുന്നിന്‍ചരിവുകള് തേയിലത്തോട്ടങ്ങളായി മാറ്റപ്പെട്ടിട്ടുണ്ട്. മുന്തിരി, നാരകം, ഒലീവ് തുടങ്ങിയവയും ഇവിടെ കൃഷി ചെയ്യപ്പെടുന്നു. കന്നുകാലിവളര്‍ത്തലും പ്രചാരത്തിലുണ്ട്. താഴ്ന്ന പ്രദേശങ്ങളില് ഓക്, ബീച്ച്, ഹോണ്‍ബീം തുടങ്ങിയ വൃക്ഷങ്ങളും ഉന്നതപ്രദേശങ്ങളില് കോണിഫെറുകളും സമൃദ്ധമായി വളരുന്നു. തടിവ്യവസായവും ഇവിടെ അഭിവൃദ്ധിപ്പെട്ടിട്ടുണ്ട്. പുകയില, വീഞ്ഞ്, പട്ട് എന്നിവയാണ് മറ്റു പ്രധാന ഉത്പന്നങ്ങള്.\nഅബ്ഖാസിയായില് ഇരുമ്പും കല്ക്കരിയും ഖനനം ചെയ്യുന്നുണ്ട്. ട്രാന്‍സ്കക്കേഷ്യന് മേഖലയിലെ ഏറ്റവും വലിയ കല്ക്കരിഖനി ഇവിടെയാണ് (ക്വാര്‍ച്ചിലി). രാജ്യത്തെ വൈദ്യുതോത്പാദനത്തിന് ജലവൈദ്യുത പദ്ധതികളെയാണ് പ്രധാനമായും ആശ്രയിക്കുന്നത്. ഗതാഗത മേഖല വികസിതമാണ്. നഗരങ്ങളുമായി അബ്ഖാസിയായെ ബന്ധിക്കുന്നത് തലസ്ഥാനമായ സുഖൂമിയില് നിന്നും കരിങ്കടല് തീരത്തുകൂടി പോകുന്ന റെയില്‍പാതയാണ്.\nജനങ്ങളില് ഏറിയകൂറും അബ്ഖാസ് (അബാസ്ഗോയ്) വര്‍ഗക്കാരായ ക്രിസ്ത്യാനികളാണ്. റോമാസാമ്രാജ്യത്തിന്റെ ഭാഗമായിരുന്നു അബ്ഖാസിയാ. 8-ാം ശ.-ത്തില് ലിയോ എന്ന രാജാവ് ഇവിടെ ഒരു ഭരണകൂടം സ്ഥാപിച്ചു. ഇവിടം പിന്നീട് ജോര്‍ജിയയുടെ ഒരു ഭാഗമായെങ്കിലും 1463-ല് ജോര്‍ജിയയില് നിന്നും പിരിഞ്ഞു സ്വതന്ത്രമായി. 16-ാം ശ.-ത്തില് ഉസ്മാനിയാ സാമ്രാജ്യത്തിന്റെ ഭാഗമാക്കപ്പെട്ട ഈ പ്രദേശം 1810-ല് റഷ്യന് അധീനതയിലായി. 1864-ല് റഷ്യയില് ലയിച്ചു. 1919-ല് അബ്ഖാസിയാ സ്വയംഭരണം പ്രഖ്യാപിച്ചു; 1921-ല് സ്വയംഭരണാധികാരമുള്ള എസ്.എസ്.ആര് ആയിത്തീര്‍ന്നു. 1930-ലാണ് അബ്ഖാസിയ ജോര്‍ജിയയുടെ ഭാഗമായത്. 1991-ല് സ്വതന്ത്ര ജോര്‍ജിയയിലെ ഒരു സ്വയംഭരണ റിപ്പബ്ളിക്കായി ഈ പ്രദേശം മാറി. ജോര്‍ജിയന് സേനയും സ്വതന്ത്ര പോരാളികളും തമ്മില് നിരന്തരം ഉണ്ടായ ഏറ്റുമുട്ടലുകളെ തുടര്‍ന്ന് 1999-ല് നടന്ന ജനഹിത പരിശോധനാഫലം അബ്ഖാസിയയുടെ സ്വാതന്ത്ര്യത്തിനനുകൂലമായിരുന്നുവെങ്കിലും ജോര്‍ജിയ ഇത് അംഗീകരിക്കുകയുണ്ടായില്ല.\nറിപ്പബ്ളിക്കിലെ തുറമുഖവും വലിയ നഗരവും തലസ്ഥാനമായ സുഖൂമിയാണ്; രണ്ടാമത്തെ നഗരം ക്വാര്‍ച്ചിലിയും. കടല്‍ത്തീരത്തും ഉള്‍പ്രദേശത്തെ റിട്സാ തടാകതീരത്തുമായി ധാരാളം സുഖവാസകേന്ദ്രങ്ങളുണ്ട്.\n"http://web-edition.sarvavijnanakosam.gov.in/index.php?title=%E0%B4%85%E0%B4%AC%E0%B5%8D%E0%B4%96%E0%B4%BE%E0%B4%B8%E0%B4%BF%E0%B4%AF%E0%B4%BE" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 11:16, 27 നവംബര് 2014.\nഈ താള് 754 തവണ സന്ദര്‍ശിക്കപ്പെട്ടിട്ടുണ്ട്.


മാറാട്: 16ന് വിഎച്ച്പി ധര്‍ണ | VHP to intensify stir demanding CBI inquiry on Marad incident - Malayalam Oneindia\nമാറാട്: 16ന് വിഎച്ച്പി ധര്‍ണ\nതിരുവനന്തപുരം: മാറാട് സംഭവത്തില് സിബിഐ അന്വേഷണം ആവശ്യപ്പെട്ട് ജൂണ് 16ന് വിഎച്ച്പി സെക്രട്ടറിയേറ്റ് ധര്‍ണ നടത്തും.\nകേസരി സ്മാരക ട്രസ്റില് നടത്തിയ മീറ്റ് ദ പ്രസ് പരിപാടിയില് വിഎച്ച്പി സംസ്ഥാന ഓര്‍ഗനൈെസിംഗ് സെക്രട്ടറി കുമ്മനം രാജശേഖരനാണ് ഇക്കാര്യം അറിയിച്ചത്.\nജൂണ് 20ന് ജില്ലാ കളക്ടറേറ്റുകള്‍ക്ക് മുന്നില് ധര്‍ണ നടത്തും. സംസ്ഥാന സര്‍ക്കാരിന്റെ ഹിന്ദു വിരുദ്ധ സമീപനത്തില് പ്രതിഷേധിച്ച് വിവിധ ഹിന്ദു സംഘടനകളുമായി ചേര്‍ന്ന് വിഎച്ച്പി പ്രക്ഷോഭ പരിപാടികള് സംഘടിപ്പിക്കും.\nമാറാട് കൂട്ടക്കൊലയെ കുറിച്ച് ക്രൈം ബ്രാഞ്ച് നടത്തുന്ന അന്വേഷണം നാടകം മാത്രമാണ്. കൂട്ടക്കൊലക്ക് പിന്നില് പ്രവര്‍ത്തിച്ച യഥാര്‍ഥ വ്യക്തികളെയും സംഘടനകളെയും കണ്ടെത്താന് സര്‍ക്കാരിന്റെ ഭാഗത്തുനിന്ന് ആത്മാര്‍ഥ ശ്രമമുണ്ടായിട്ടില്ല.\nസര്‍ക്കാര് നിയോഗിച്ച മന്ത്രിസഭാ ഉപസമിതിയുമായി സഹകരിക്കുന്ന പ്രശ്നമില്ല. അത്തരം സമിതികളില് തങ്ങള്‍ക്ക് വിശ്വാസമില്ല. -- കുമ്മനം പറഞ്ഞു.\nmarad malayalam news secretariat kummanam rajasekharan


തങ്ങള് വടക്കോട്ട് പോയാല് കലാപം: വിജയരാഘവന് | Communal Violence, A Vijayaraghavan, Riot, CPM, Muslim League, Kasarcod, മുസ്ലീം ലീഗ്, സിപിഎം, എ വിജയരാഘവന്, കലാപം, വര്‍ഗീയത, കാസര്‍ക്കോട് - Malayalam Oneindia\nതങ്ങള് വടക്കോട്ട് പോയാല് കലാപം: വിജയരാഘവന്\nPublished: November 20 2011, 9:37 [IST]\nകാസര്‍കോട്: പാണക്കാട്ട് തങ്ങള് കേരളത്തിന്റെ വടക്കോട്ട് പോയാല് വര്‍ഗീയകലാപം ഉറപ്പാണെന്ന് സിപിഎം കേന്ദ്രകമ്മിറ്റിയംഗം എ വിജയരാഘവന്. തങ്ങള് വടക്കോട്ടുപോയാല് വര്‍ഗീയകലാപമുണ്ടാകുമെന്നതിന് തെളിവാണ് കാസര്‍കോട് കലാപമെന്നും അദ്ദേഹം പറഞ്ഞു.\nമന്ത്രിയും ലീഗ് നേതാവുമായ പി.കെ കുഞ്ഞാലിക്കുട്ടി തീവ്രവാദബന്ധമുള്ളവര്‍ക്ക് ലീഗില് അംഗത്വം നല്‍കുകയാണ്. ഒരു ചടങ്ങിനിടെയാണ് വിജയരാഘവന് ഇങ്ങിനെ അഭിപ്രായപ്പെട്ടത്. വിജയരാഘവന്റെ പ്രസ്താവനയോട് യോജിക്കുന്നുവെന്ന് പ്രതിപക്ഷ നേതാവ് വി.എസ് അച്ച്യുതാനന്ദനും വ്യക്തമാക്കി.\nവിജരാഘവന്റെ പരാമര്‍ശത്തിനെതിരെ ലീഗ് നേതാക്കള് രംഗത്തെത്തിയിട്ടുണ്ട്. വിജയരാഘവന്റെ നിലപാടുതന്നെയാണോ സിപിഎമ്മിനെന്ന് അവര് വ്യക്തമാക്കണമെന്ന് ലീഗ് ജനറല് സെക്രട്ടറി ഇ ടി മുഹമ്മദ് ബഷീര് ആവശ്യപ്പെട്ടു.\nലീഗ് ഒരു മതേതര പാര്‍ട്ടിയാണ്. അത് ജനങ്ങള്‍ക്ക് ബോധ്യമുണ്ട്. വിജയരാഘവന് എന്തെങ്കിലും വിളിച്ചുപറഞ്ഞതുകൊണ്ട് ലീഗിലുള്ള വിശ്വാസം ജനങ്ങള്‍ക്ക് നഷ്ടപ്പെടില്ല. വര്‍ഗീയത വളര്‍ത്തുന്നത് സിപിഎമ്മാണ്- ബഷീര് പറഞ്ഞു.\nകോണ്‍ഗ്രസിനൊപ്പം വര്‍ഷങ്ങളായി നിലകൊള്ളുന്ന ലീഗ് ഒരു മതേതര സംഘടനയാണെന്നും പാണക്കാട് തങ്ങള് സാത്വികനായ മനുഷ്യനാണെന്നും കോണ്‍ഗ്രസ് നേതാവ് എം ഐ ഷാനവാസ് പ്രതികരിച്ചു.\nഎന്നാല് വിജയരാഘവന്റെ വാക്കുകളോട് പ്രതികരിക്കുന്നില്ലെങ്കിലും ലീഗ് വര്‍ഗീയ സ്വഭാവമുള്ള പാര്‍ട്ടിയാണെന്നുള്ള കാര്യത്തില് ആര്‍ക്കും സംശയമില്ലെന്നുമാണ് ബിജെപി നേതാവ് കെ സുരേന്ദ്രന് പറഞ്ഞത്.\ncommunal violenceavijayaraghavan riot cpm kasaragod മുസ്ലീം ലീഗ് സിപിഎം എ വിജയരാഘവന് കലാപം വര്‍ഗീയത കാസര്‍ഗോഡ് muslim league\nCPM central committee member A Vijayaraghavan alleged that if Panakkad Hidarali Shihab Thangal will move to Northern Kerala it will trigers communal violence.\nStory first published: Sunday, November 20, 2011, 9:37 [IST]


എന്നെ അറിയുന്ന, ഞാന് അറിയുന്ന അല്‍ഫോന്‍സാമ്മ | Catholic Church News Malayalam\nHome Anecdotes എന്നെ അറിയുന്ന, ഞാന് അറിയുന്ന അല്‍ഫോന്‍സാമ്മ\nകുട്ടികള് ഏറെ സ്‌നേഹിക്കുകയും കുട്ടികളെ ഏറെ സ്‌നേഹിക്കുകയും ചെയ്ത പുണ്യവതിയാണ് വി. അല്‍ഫോന്‍സാമ്മ. ജീവിച്ചിരുന്നപ്പോള് തന്നെ അമ്മ മറ്റുള്ളവര്‍ക്കുവേണ്ടി മാദ്ധ്യസ്ഥ്യം വഹിച്ചിരുന്നു. അത് ഇന്നും തുടര്‍ന്നുകൊണ്ടിരിക്കുന്നു.\nചെറുതും വലുതുമായ ധാരാളം പ്രതിസന്ധികളില് അല്‍ഫോന്‍സാമ്മയുടെ മദ്ധ്യസ്ഥമാണ് എനിക്ക് ആശ്രയമായിരുന്നത്. എപ്പോഴും സമീപസ്ഥയായ, എന്താവശ്യവും തുറന്നുപറയാന് സാധിക്കുന്ന സ്‌നേഹമുള്ള അമ്മയാണ് എനിക്ക് എന്റെ അല്‍ഫോന്‍സാമ്മ. ഞാന് ഏതൊക്കെ മത്സരത്തിനു പോകുമ്പോഴും പരീക്ഷയ്‌ക്കൊരുങ്ങുമ്പോഴും അല്‍ഫോന്‍സാമ്മയുടെ പ്രാര്‍ത്ഥന, മാദ്ധ്യസ്ഥ്യം എനിക്ക് ബലമായിരുന്നു, എന്റെ ശക്തിയായിരുന്നു. സ്വന്തം ജീവിതത്തില് സഹനങ്ങളെ ക്ഷണിച്ചുവരുത്തിയ അമ്മയോട് എപ്പോഴും ഞാന് പ്രാര്‍ത്ഥിച്ചിരുന്നത് എന്റെ സഹനങ്ങള് ഒഴിവാക്കി കിട്ടുവാനായിരുന്നു എന്നതാണ് യാഥാര്‍ത്ഥ്യം. അമ്മയുടെ സ്‌നേഹത്തിന്റെ ഒരു അടയാളമെന്നോണം, ഫ്രാന്‍സിസ്‌കന് ക്ലാരിസ്റ്റ് കോണ്‍ഗ്രിഗേഷന് നിര്‍മ്മിച്ച അല്‍ഫോന്‍സാമ്മയുടെ ചരിത്രം പറയുന്ന കൃപയുടെ പടവുകള് എന്ന സീരിയലില് ഒരു ചെറിയ റോള് എനിക്ക് കിട്ടി. തെറമ്മയുടെ ബാല്യകാലമാണ് ഞാന് അവതരിപ്പിച്ചത്. അല്‍ഫോന്‍സാമ്മയുടെ സഹോദരീപുത്രിയാണ് തെറമ്മ.\nഞങ്ങളുടെ കുടുംബത്തില് അല്‍ഫോന്‍സാമ്മയ്ക്ക് വളരെയധികം പ്രാധാന്യമാണുള്ളത്. ഞങ്ങളുടെ പ്രാര്‍ത്ഥനകള് ഈശോനാഥന്റെ പക്കലെത്തിക്കുവാനുള്ള എളുപ്പവഴിയാണ് അല്‍ഫോന്‍സാമ്മ. അമ്മ ജീവിച്ചുമരിച്ച ഈ പുണ്യഭൂമിയില് ജനിക്കാന് കഴിഞ്ഞത് വളരെ വലിയ ഭാഗ്യമായാണ് ഞങ്ങള് കരുതുന്നത്. അല്‍ഫോന്‍സാമ്മയിലൂടെ ഭരണങ്ങാനം ഗ്രാമവും ഭുവനപ്രസിദ്ധമായി.\nഅല്‍ഫോന്‍സാമ്മയുടെ മാദ്ധ്യസ്ഥ്യം ധാരാളം ലഭിച്ച കുഞ്ഞാണ് ഞങ്ങളുടെ ഇളയ സഹോദരന്. ഞങ്ങള് നാല് മക്കളില് ഇളയവനാണ് അവന്. അവന് അമ്മയുടെ ഉദരത്തില് ഉരുവായപ്പോള് അമ്മയ്ക്ക് ഒരു രോഗം വരികയും കുഞ്ഞിനെ സാരമായി ബാധിക്കുകയും ചെയ്തു. കുഞ്ഞിന് വൈകല്യങ്ങളുണ്ടാവുമെന്ന് ഉറപ്പുള്ളതിനാല് അവനെ ഉപേക്ഷിക്കാന് ഡോക്ടര്‍മാര് നിര്‍ബന്ധിച്ചു. എന്നാല്, ദൈവം നല്‍കിയ കുഞ്ഞിനെ ഉപേക്ഷിക്കുകയില്ലെന്ന ഉറച്ച തീരുമാനത്തോടെ അമ്മയോടൊപ്പം ഞങ്ങളും ഒത്തിരി പ്രാര്‍ത്ഥിക്കുകയും വി. അല്‍ഫോന്‍സാമ്മയുടെ മാദ്ധ്യസ്ഥ്യം തേടുകയും ചെയ്തതിന്റെ ഫലമായി യാതൊരു കുഴപ്പങ്ങളും വൈകല്യങ്ങളുമില്ലാത്ത സമര്‍ത്ഥനായ, ആരോഗ്യവാനായ, സുന്ദരനായ ഉണ്ണിക്കുട്ടനെ നല്‍കി ദൈവം ഞങ്ങളെ അനുഗ്രഹിച്ചു.\nഅല്‍ഫോന്‍സാമ്മയെ വിശുദ്ധയായി നാമകരണം ചെയ്തതിന്റെ 3-ാം വാര്‍ഷികത്തില് ഒക്‌ടോബര് 12-നാണ് ഉണ്ണിക്കുട്ടന് ജനിച്ചത്. ജനിച്ച് അഞ്ചാം ദിവസം കുഞ്ഞിന് ഒരു രോഗം വരുകയും കോട്ടയം ഇ.എസ്.ഐ-യിലേയ്ക്കു കൊണ്ടുപോവുകയും ചെയ്തു. അന്ന് ഞങ്ങളും എല്ലാ കുടുംബാംഗങ്ങളും ഭരണങ്ങാനം മഠത്തിലെ സിസ്റ്റര്‍മാരുമൊക്കെ പ്രത്യേകം പ്രാര്‍ത്ഥിക്കുകയും കുഞ്ഞ് രക്ഷപ്പെട്ടാല് അല്‍ഫോന്‍സാമ്മയുടെ പേരിടാമെന്ന് നേരുകയും ചെയ്തു. അങ്ങനെ അവന്റെ രോഗം ഭേദമായി. അവന് ‘അല്‍ഫോന്‍സ്’ ആയി. ഇപ്പോഴും അവനൊരു ചെറിയ പനിയെങ്കിലും വന്നാല് ഞങ്ങള് അമ്മയുടെ മാദ്ധ്യസ്ഥ്യമാണ് തേടുക. അല്‍ഫോന്‍സാമ്മയുടെ കുഞ്ഞ് എന്നാണ് ഞങ്ങള് അവനെ വിളിക്കുന്നത്.\nഞങ്ങളുടെ ജീവിതത്തിലെ എല്ലാ അവസരങ്ങളിലും അല്‍ഫോന്‍സാമ്മയുടെ സാന്നിധ്യവും സാമീപ്യവും അനുഭവിക്കാന് ഞങ്ങള്‍ക്ക് കഴിഞ്ഞിട്ടുണ്ട്. ഒരമ്മയുടെ വാത്സല്യത്തോടെയാണ് അല്‍ഫോന്‍സാമ്മ ഞങ്ങളുടെ ആവശ്യങ്ങളില് സഹായിക്കുന്നത്. ദു:ഖിതര്‍ക്ക് ആലംബമായ അമ്മ ഞങ്ങള്‍ക്കെന്നും ഒരു ആശ്രയമായിരുന്നു. അമ്മ ഞങ്ങള്‍ക്ക് താങ്ങും തണലുമാണ്.\nവി. അല്‍ഫോന്‍സാമ്മേ, അമ്മയെപ്പോലെ ഈശോയ്ക്ക് പ്രിയങ്കരമായ ഒരു ജീവിതം നയിക്കുവാന് ക്ലേശങ്ങളും കഷ്ടതകളും ക്ഷമയോടെ സഹിക്കുവാന് അമ്മ എനിക്കായി ഈശോനാഥന്റെ പക്കല് മാദ്ധ്യസ്ഥ്യം വഹിക്കേണമെ.


രമേശ് ചെന്നിത്തലയ്‌ക്കെതിരായ വിജിലന്‍സ് അന്വേഷണം; സ്പീക്കറുടേത് പ്രതികാരമെന്ന് ഹസ്സന് - Pravasishabdam\nHome News Kerala രമേശ് ചെന്നിത്തലയ്‌ക്കെതിരായ വിജിലന്‍സ് അന്വേഷണം; സ്പീക്കറുടേത് പ്രതികാരമെന്ന് ഹസ്സന്\nതിരുവനന്തപുരം: രമേശ് ചെന്നിത്തലയ്‌ക്കെതിരായ വിജിലന്‍സ് അന്വേഷണത്തില് പ്രതികരണവുമായി യുഡിഎഫ് കണ്‍വീനര് എം.എം ഹസ്സന്. രാഷ്ട്രീയ പ്രതികാരത്തോടയുള്ള നടപടിയെന്ന് ഇതെന്നാണ് യുഡിഎഫ് കണ്‍വീനര് എം എം ഹസ്സന് പറയുന്നത്. അതേസമയം തന്നെ കെഎം ഷാജിക്ക് എതിരെ അന്വേഷണത്തിന് നല്‍കിയ അനുമതിയും രാഷ്ട്രീയ പ്രേരിതമാണെന്ന് ഹസ്സന് പറഞ്ഞു.\nസംസ്ഥാന സര്‍ക്കാരിന്റെ ചട്ടുകമായി സ്പീക്കര് പ്രവര്‍ത്തിക്കുകയാണന്നെും ഹസ്സന്.ഗവര്‍ണര് അന്വേഷണത്തിന് അനുമതി നല്‍കാത്തതിനാലാണ് സ്പീക്കര് അനുമതി നല്‍കിയത്. സ്പീക്കര് ശ്രീരാമകൃഷ്ണനെതിരെ ചെന്നിത്തല ആരോപണം ഉന്നയിച്ചിരുന്നു. സ്വര്‍ണക്കടത്ത് കേസിലെ പ്രതികളുമായുള്ള ബന്ധമാണ് ചൂണ്ടിക്കാണിച്ചത്. ഈ പ്രതികാരമാണ് സ്പീക്കര്‍ക്ക് ഉള്ളതെന്നും അദ്ദേഹം പറയുന്നു.\nPrevious articleബുറേവി ചുഴലിക്കാറ്റ് കേരളം തീരം തൊടും;തെക്കന് കേരളത്തിന് അതീവ ജാഗ്രതാ നിര്‍ദേശം\nNext articleരാജ്യത്ത് പാചകവാതക വില വീണ്ടും കൂട്ടി


Explained | ജൂൺ 1-മുതൽ ഗൂഗിൾ ഫോട്ടോസിൽ അൺലിമിറ്റഡ് സ്റ്റോറേജ് ലഭിക്കില്ല; എന്തുകൊണ്ട്? | Big change in storage policy of Google account from June 1– News18 Malayalam\nTECH BIG CHANGE IN STORAGE POLICY OF GOOGLE ACCOUNT FROM JUNE 1 GH\nExplained | ജൂൺ 1-മുതൽ ഗൂഗിൾ ഫോട്ടോസിൽ അൺലിമിറ്റഡ് സ്റ്റോറേജ് ലഭിക്കില്ല; എന്തുകൊണ്ട്?\nഡാറ്റ സൂക്ഷിക്കുന്നതിനായി ഗൂഗിൾ ലോകത്തെമ്പാടും ഡാറ്റ കേന്ദ്രങ്ങൾ നിർമിച്ചിട്ടുണ്ട്. ഇവയെ ഇന്റർനെറ്റിന്റെ തലച്ചോറുകൾ എന്ന് വിശേഷിപ്പിക്കാം. ഉപയോക്താക്കളുടെ എല്ലാ വിവരങ്ങളും ഈ കേന്ദ്രങ്ങളിലാണ് സൂക്ഷിച്ചുവെയ്ക്കുക.\nഗൂഗിളിന്റെ സ്റ്റോറേജ് നയത്തിൽ ജൂൺ ഒന്നു മുതൽ കാര്യമായ മാറ്റങ്ങൾ വരാൻ പോവുകയാണ്. നിങ്ങൾക്ക് സൗജന്യമായി ലഭിക്കുന്ന 15 ജി ബി സ്റ്റോറേജിൽ ഇനി മുതൽ ഗൂഗിൾ ഫോട്ടോസിൽ ബാക്കപ്പ് ചെയ്ത ഫയലുകൾ ഉൾപ്പെടില്ല. ഇതുവരെ ഗൂഗിൾ ഫോട്ടോസിൽ ഉയർന്ന ക്വാളിറ്റിയുള്ള ഫയലുകൾ സൂക്ഷിക്കാൻ അൺലിമിറ്റഡ് സ്റ്റോറേജ് ആയിരുന്നു ഗൂഗിൾ വാഗ്ദാനം ചെയ്തിരുന്നത്.\nഗൂഗിളിന്റെ സ്റ്റോറേജ് നയത്തിൽ വരാൻ പോകുന്ന മാറ്റമെന്താണ്?\nഓരോ ഗൂഗിൾ അക്കൗണ്ടിലും നിങ്ങൾക്ക് ഡാറ്റ സൂക്ഷിക്കാൻ 15 ജി ബി സ്റ്റോറേജാണ് സൗജന്യമായി ലഭിക്കുക. ഒരു അക്കൗണ്ടിൽ തന്നെ ജീമെയിൽ, ഗൂഗിൾ ഡ്രൈവ്, ഫോട്ടോസ് തുടങ്ങിയ ഗൂഗിളിന്റെ നിരവധി സേവനങ്ങൾ നിങ്ങൾ ഉപയോഗിക്കുന്നുണ്ടാകും. ഇതുവരെ ഗൂഗിൾ ഫോട്ടോസിൽ നിങ്ങൾ സൂക്ഷിക്കുന്ന ഉയർന്ന ക്വാളിറ്റിയുള്ള ചിത്രങ്ങളും വീഡിയോകളും 15 ജി ബിയുടെ സൗജന്യ സ്റ്റോറേജിന്റെ പരിധിയിൽ ഗൂഗിൾ ഉൾപ്പെടുത്തിയിരുന്നില്ല. എന്നാൽ, ജൂൺ ഒന്ന് മുതൽ ഗൂഗിൾ ഫോട്ടോസിൽ സൂക്ഷിച്ചിട്ടുള്ള ഉയർന്ന ക്വാളിറ്റി ഉള്ള ഫയലുകളും ഈ 15 ജി ബിയുടെ സൗജന്യ സ്റ്റോറേജിന്റെ ഭാഗമായി കണക്കാക്കപ്പെടും.\nഉപയോഗിച്ച പിപിഇ കിറ്റ് കഴുകി ഉണക്കിയ ശേഷം വീണ്ടും വിൽപ്പനക്ക്; ഞെട്ടിക്കുന്ന വീഡിയോ ദൃശ്യം പുറത്ത്\nചുരുക്കത്തിൽ ജിമെയിൽ, ഗൂഗിൾ ഡ്രൈവ്, ഫോട്ടോസ് തുടങ്ങി ഗൂഗിളിന്റെ എല്ലാ സേവനങ്ങൾക്കും ഒന്നിച്ച് ബാധകമായ 15 ജി ബിയുടെ സൗജന്യ സ്റ്റോറേജാകും നിങ്ങൾക്ക് ലഭ്യമാവുക. അതോടൊപ്പം, 2021 ജൂൺ 1-നു ശേഷം തുടർച്ചയായി2വർഷത്തിന് മേലെ നിങ്ങൾ ഗൂഗിൾ ഉപയോഗിക്കാതിരിക്കുകയോ ഡാറ്റ പരിധി പൂർത്തിയായിട്ടും രണ്ടു വർഷക്കാലം സ്റ്റോറേജ് അപ്ഗ്രേഡ് ചെയ്യാതിരിക്കുകയോ ചെയ്താൽ ഗൂഗിൾ നിങ്ങളുടെ ഡാറ്റ നീക്കം ചെയ്യും.\nഉദാഹരണത്തിന്, രണ്ട് വർഷത്തിൽ കൂടുതൽ കാലം ഗൂഗിൾ ഫോട്ടോസ് ഉപയോഗിക്കാതിരിക്കുകയും എന്നാൽ ഗൂഗിൾ ഡ്രൈവ്, ജീമെയിൽ തുടങ്ങിയ മറ്റു സേവനങ്ങൾ ഉപയോഗിക്കുകയും ചെയ്താൽ ഫോട്ടോസിലെ ഡാറ്റ ഗൂഗിൾ നീക്കം ചെയ്യും. നിങ്ങൾ സജീവമായി ഉപയോഗിക്കുന്ന ഗൂഗിൾ ഉത്പന്നങ്ങളിലെ ഡാറ്റ സുരക്ഷിതമായിരിക്കും.\nഗൂഗിൾ ഫോട്ടോസിൽ നിന്ന് സ്റ്റോറേജ് ലാഭിക്കാൻ എന്ത് ചെയ്യണം?\nhttps://one.google.com/storage/management എന്ന ലിങ്ക് ക്ലിക്ക് ചെയ്താൽ ഗൂഗിളിന്റെ സ്റ്റോറേജ് മാനേജ്‌മെന്റ് ടൂൾ ഉപയോഗിക്കാം. അതുപയോഗിച്ച് ജിമെയിൽ, ഡ്രൈവ്, ഫോട്ടോസ് എന്നിവയിലെ വലിയ ഫയലുകൾ നീക്കം ചെയ്യാൻ കഴിയും. ഫയലുകളുടെ വലിപ്പത്തിന്റെയും ബാക്ക് അപ്പ് നടക്കുന്നതിന്റെ ആവൃത്തിയുടെയും അടിസ്ഥാനത്തിൽ സ്റ്റോറേജ് പരിധി എപ്പോൾ തീരും എന്നതിനെക്കുറിച്ച് സ്റ്റോറേജ് മാനേജർ നിങ്ങൾക്ക് സൂചന നൽകും. ബാക്കപ്പ് ചെയ്യേണ്ട ഫോൾഡറുകൾ ഫോണിൽ നിന്ന് തിരഞ്ഞെടുക്കാം. അനാവശ്യമായ ഫയലുകൾ ബാക്കപ്പ് ചെയ്യുന്നതിൽ നിന്ന് ഒഴിവാക്കുകയും ചെയ്യാം. അപ്‌ലോഡ് ചെയ്യുന്ന ചിത്രങ്ങളുടെയും വീഡിയോകളുടെയും ക്വാളിറ്റി കുറയ്ക്കുന്നതിലൂടെയും സ്റ്റോറേജ് ലാഭിക്കാം. ഒരു ശരാശരി ഗൂഗിൾ ഉപയോക്താവിന്റെ സ്റ്റോറേജ് പരിധി പൂർത്തിയാകാൻ മൂന്ന് വർഷമെടുക്കും എന്നാണ് ഗൂഗിൾ അവകാശപ്പെടുന്നത്.\nസ്റ്റോറേജ് ശേഷി ഉയർത്താൻ എന്താണ് ചെയ്യേണ്ടത്?\nഅനാവശ്യമായ ഫയലുകളും ഫോട്ടോകളും നീക്കം ചെയ്തതിന് ശേഷവും നിങ്ങൾക്ക് സ്റ്റോറേജ് കുറവാണെന്ന് തോന്നിയാൽ ഗൂഗിളിൽ നിന്ന് സ്റ്റോറേജ് വാങ്ങാവുന്നതാണ്. ഇതിനായി ഗൂഗിൾ വൺ എന്നൊരു ആപ്ലിക്കേഷൻ ഗൂഗിൾ അവതരിപ്പിച്ചിട്ടുണ്ട്. നിങ്ങളുടെ ആവശ്യമനുസരിച്ചുള്ള പ്രതിമാസ പ്ലാനുകളും പ്രതിവർഷ പ്ലാനുകളും ഇതിൽ ലഭ്യമാണ്.\nഗൂഗിൾ ഫോട്ടോസിലുള്ള ചിത്രങ്ങൾക്കും വീഡിയോകൾക്കും എന്ത് സംഭവിക്കും?\nജൂൺ 1-നു മുമ്പുള്ള ഡാറ്റ സൗജന്യ സ്റ്റോറേജിന്റെ പരിധിയിൽപ്പെടില്ലെന്ന് ഗൂഗിൾ വ്യക്തമാക്കിയിട്ടുണ്ട്. അതായത്, ജൂൺ 1-ന് മുമ്പ് ഗൂഗിൾ ഫോട്ടോസിൽ നിങ്ങൾ ബാക്കപ്പ് ചെയ്തിട്ടുള്ള ഫയലുകൾ സൗജന്യ സ്റ്റോറേജിന്റെ ഭാഗമായി കണക്കാക്കില്ല. നിങ്ങൾക്ക് ഈ ഫയലുകൾ ഡൗൺലോഡ് ചെയ്യാൻ കഴിയും. എന്നാൽ, സ്റ്റോറേജ് പൂർത്തിയായതിന് ശേഷം ഈ ഫയലുകൾ എഡിറ്റ് ചെയ്താൽ, എഡിറ്റ് ചെയ്ത ഫയൽ ഡൗൺലോഡ് ചെയ്യാൻ കഴിയില്ല.\nഗൂഗിൾ സ്റ്റോറേജിന്റെ പരിധിയിൽപ്പെടാത്തത് എന്തൊക്കെയാണ്?\nമറ്റുള്ളവർ ഗൂഗിൾ ഡ്രൈവിൽ നിങ്ങളുമായി പങ്കുവെച്ച ഫയലുകൾ, ഗൂഗിൾ ഡോക്സ്, ഷീറ്റ്സ്, സ്ലൈഡ്‌സ്, ഫോംസ്, ജാംബോർഡ്സ്, ഡ്രോയിങ് എന്നിവയിലെ ഡാറ്റ തുടങ്ങിയവ ഇതിന്റെ പരിധിയിൽപ്പെടില്ല.\nഗൂഗിൾ ഡ്രൈവും ഗൂഗിൾ ഫോട്ടോസും തമ്മിലുള്ള വ്യത്യാസമെന്താണ്?\nഡാറ്റ ബാക്കപ്പ് ചെയ്യുന്നതിനായി ഗൂഗിൾ നൽകുന്ന സേവനങ്ങളാണ് ഇവ രണ്ടും. എന്നാൽ, പ്രത്യേകമായി ചിത്രങ്ങളും വീഡിയോകളും മാത്രം ബാക്കപ്പ് ചെയ്യാനുള്ള സൗകര്യമാണ് ഗൂഗിൾ ഫോട്ടോസ് ഒരുക്കുന്നത്. എന്നാൽ, ഡ്രൈവിൽ എല്ലാ തരം ഫയലുകളും ബാക്കപ്പ് ചെയ്യാൻ കഴിയും. ഗൂഗിൾ ഫോട്ടോസിൽ ചിത്രങ്ങൾ എഡിറ്റ് ചെയ്യാനും കഴിയും.\nഎങ്ങനെയാണ് ഗൂഗിൾ ഫോട്ടോസ് പ്രവർത്തിക്കുന്നത്?\nനിങ്ങളുടെ ഫോണിലെ ചിത്രങ്ങളുടെയും വീഡിയോകളുടെയും ഒരു ഡിജിറ്റൽ കോപ്പി ഗൂഗിൾ ഫോട്ടോസ് അതിന്റെ ക്ലൗഡിൽ സൂക്ഷിച്ചു വെയ്ക്കും. നിങ്ങളുടെ ഗൂഗിൾ അക്കൗണ്ട് ഉപയോഗിച്ച് എവിടെ നിന്നും ഈ ഫയലുകൾ കൈകാര്യം ചെയ്യാൻ നിങ്ങൾക്ക് കഴിയും. ഒപ്പം, ഈ ഫയലുകൾ എഡിറ്റ് ചെയ്യാനും ഡൗൺലോഡ് ചെയ്യാനും മറ്റുള്ളവരുമായി പങ്കുവെയ്ക്കാനും കഴിയും.\nഎവിടെയാണ് ഗൂഗിൾ ഈ ഡാറ്റകൾ സൂക്ഷിച്ചുവെയ്ക്കുന്നത്?\nഗൂഗിൾ എല്ലാ സേവനങ്ങളും സൗജന്യമായാണോ നൽകുന്നത്?\nഎല്ലാ ഗൂഗിൾ സേവനങ്ങളും ഒരു പരിധി വരെ മാത്രമാണ് ഗൂഗിൾ സൗജന്യമായി നൽകുന്നത്. ആ പരിധി കഴിഞ്ഞാൽ പണമടയ്ക്കുന്നതിലൂടെ മാത്രമേ അവ തുടർന്നും ഉപയോഗിക്കാൻ കഴിയൂ, ഇതേ മാതൃക പിന്തുടരുന്നതിന്റെ ഭാഗമായാണ് ഗൂഗിൾ ഇപ്പോൾ അതിന്റെ സ്റ്റോറേജ് നയത്തിലും മാറ്റം വരുത്തിയത്. പരസ്യങ്ങളാണ് ഗൂഗിളിന്റെ പ്രധാന വരുമാനസ്രോതസ്. ഒപ്പം ബിസിനസുകൾക്ക് വേണ്ടിയും ഗൂഗിൾ ഒരുപാട് സേവനങ്ങൾ നൽകുന്നുണ്ട്.\nKeywords: Google, Google Storage, Google Photos, Google Services, Data\nഗൂഗിൾ, ഗൂഗിൾ സ്റ്റോറേജ്, ഗൂഗിൾ ഫോട്ടോസ്, ഗൂഗിൾ സേവനങ്ങൾ, ഡാറ്റ\nFirst published: May 31, 2021, 17:10 IST


Anupama Parameswaran: ഞാന് അഹങ്കാരിയാണെന്ന് പറഞ്ഞു, ആക്രമണങ്ങള് സഹിക്കാനായില്ല; മലയാളത്തില് മാറി നിന്നത് എന്തുകൊണ്ടെന്ന് അനുപമ - actress anupama parameswaran opens up about the trolls she got after the release of premam | Samayam Malayalam\nactress anupama parameswaran opens up about the trolls she got after the release of premam\nAbin Mp | Samayam Malayalam | Updated: 04 Aug 2020, 12:18:39 PM\nആ സമയത്തായിരുന്നു തെലുങ്കില് നിന്നും ഓഫര് വരുന്നത്. എനിക്ക് അഭിനയിക്കാനറിയില്ലെന്ന് ചിലര് പറഞ്ഞിരുന്നു. അതുകൊണ്ട് ഞാനതൊരു വെല്ലുവിളിയായി ഏറ്റെടുത്തു.\nപ്രേമത്തിലെ ചുരുളന്‍മുടിക്കാരി മേരിയായി കടന്നു വന്ന് മലയാളികളുടെ പ്രിയങ്കരിയായി മാറിയ നടിയാണ് അനുപമ പരമേശ്വരന്. എന്നാല് മലയാളം കടന്ന് മറ്റ് ഭാഷകളിലേക്കും അനുപമ വളര്‍ന്നു. ഇപ്പോള് മണിയറയിലെ അശോകനിലൂടെ മടങ്ങി വരുകയാണ് അനുപമ. പ്രേമം അഞ്ച് വര്‍ഷം പൂര്‍ത്തിയാക്കുമ്പോള് നാല് മലയാള സിനിമകള് മാത്രമേ അനുപമ അഭിനയിച്ചിട്ടുള്ളൂ. അതിന് പിന്നിലെ കാരണം വെളിപ്പെടുത്തുകയാണ് താരം. ടെെംസ് ഓഫ് ഇന്ത്യയ്ക്ക് നല്‍കിയ അഭിമുഖത്തിലാണ് അനുപമ മനസ് തുറന്നത്.\nAlso Read: എന്‍റെ വികൃതിയായ പെൺകുട്ടി! രക്ഷാബന്ധൻ ആശംസകളുമായി അനുപമ പരമേശ്വരൻ\nജാഡയാണെന്നും അഹങ്കരിയാണെന്നും പറഞ്ഞു\n''പ്രേമം ഇറങ്ങിയതിന് പിന്നാലെ സോഷ്യല് മീഡിയയുടെ ആക്രമണം നേരിടേണ്ടി വന്നിരുന്നു. എനിക്ക് ജാഡയാണെന്നും അഹങ്കരിയാണെന്നും പറഞ്ഞു. പ്രൊമേഷന് സമയത്ത് ഞാന് ധാരാളം അഭിമുഖങ്ങള് നല്‍കിയിരുന്നു. സിനിമയുമായി ബന്ധമില്ലാത്ത ചിലര് പറഞ്ഞത് അനുസരിച്ചായിരുന്നു അത്. ഞാന് മടുത്തിരുന്നു. തൃശ്ശൂരുകാരിയായൊരു പെണ്‍കുട്ടിയായിരുന്നു ഞാന്. അവര് പറയുന്നത് അനുസരിക്കുക മാത്രമായിരുന്നു എനിക്ക് അറിയാവുന്നത്'' അനുപമ പറയുന്നു.\n''സിനിമ ഇറങ്ങിയപ്പോള് എനിക്ക് കുറച്ച് സ്ക്രീന് ടെെം മാത്രമേ ഉണ്ടായിരുന്നുള്ളൂ. അതിന് സോഷ്യല് മീഡിയ ട്രോളാന് തുടങ്ങി. എന്റെ വളര്‍ച്ചയ്ക്ക് വേണ്ടി ഞാന് പബ്ലിസിറ്റി ഉപയോഗിച്ചെന്ന് പറഞ്ഞു. ട്രോളുകള് എന്ന വല്ലാതെ വേദനിപ്പിച്ചു. അങ്ങനെ ഞാന് മലയാള സിനിമയില് നിന്നും മാറി നില്‍ക്കാന് തീരുമാനിച്ചു. വന്ന സിനിമകളൊക്കെ നിരസിച്ചു'' അനുപമ പറഞ്ഞു.\n''ആ സമയത്തായിരുന്നു തെലുങ്കില് നിന്നും ഓഫര് വരുന്നത്. അതൊരു നെഗറ്റീവ് കഥാപാത്രമായിരുന്നു. എനിക്ക് അഭിനയിക്കാനറിയില്ലെന്ന് ചിലര് പറഞ്ഞിരുന്നു. അതുകൊണ്ട് ഞാനതൊരു വെല്ലുവിളിയായി ഏറ്റെടുത്തു. പുതിയ ഭാഷ പഠിക്കാനും തീരുമാനിച്ചു. അതിന് ശേഷം രണ്ട് തെലുങ്ക് സിനിമകളും ലഭിച്ചു. പിന്നാലെ തമിഴും വന്നു. അങ്ങനെ മുന്നോട്ട് പോയി'' അനുപമ പറയുന്നു.\nവീടിന് പ്രേമം എന്ന് പേരിട്ടത്\nവിവിധ ഭാഷകളിലായി 13 സിനിമകളില് അഭിനയിച്ചിട്ടുണ്ട് ഇതുവരെ അനുപമ. അഭിനയിക്കുക വലിയ മോഹമായിരുന്നുവെങ്കിലും ഈ ജീവിതം സ്വപ്നം പോലും കണ്ടിരുന്നില്ലെന്നും അല്‍ഫോണ്‍സ് പുത്രന് തന്റെ ജീവിതത്തിലേക്ക് ഒരു മാലാഖയെ പോലെയാണ് കടന്നു വന്നതെന്നും അനുപമ പറയുന്നു. അതുകൊണ്ടാണ് തന്റെ വീടിന് പ്രേമം എന്ന് പേരിട്ടതെന്നും താരം പറയുന്നു.\nAlso Read: അപരിചിതൻ സിനിമയിലെ പ്രേതം, കല്യാണി ഇപ്പൊ എവിടെ ആണെന്നറിയാമോ?\nഅനുപമ അഭിനയിച്ച പുതിയ ചിത്രമായ മണിയറയിലെ അശോകന് റിലീസിന് ഒരുങ്ങുകയാണ്. ചിത്രത്തിലെ ഉണ്ണിമായേ എന്ന ഗാനം ഹിറ്റായി മാറിരുന്നു. ദുല്‍ഖര് സല്‍മാനും ഗ്രിഗറിയുമാണ് ഗാനം ആലപിച്ചത്. ചിത്രത്തില് അസിസ്റ്റന്റ് ഡയറക്ടറായും അനുപമ പ്രവര്‍ത്തിച്ചിരുന്നു.\nഅപരിചിതൻ സിനിമയിലെ പ്രേതം, കല്യാണി ഇപ്പൊ എവിടെ ആണെന്നറിയാമോ? ആര്‍ട്ടിക്കിള് ഷോ\nഅനുപമ പരമേശ്വരന് maniyarayile ashokan Anupama Parameswaran Trolls Anupama Parameswaran Premam Anupama Parameswaran movies Anupama Parameswaran Cyber Attack Anupama Parameswaran\nWeb Title : actress anupama parameswaran opens up about the trolls she got after the release of premam


E Harikumar - അമ്മേ അവര് നമ്മടെ ആകാശം കട്ടെടുത്തു - ഇ. ഹരികുമാര് എഴുതിയ ചെറുകഥ\n'എന്താ നീയിന്ന് ഒഴപ്പണത്, മാതൂ. അടുക്കളേല് ഒരൊറ്റ പാത്രം ഇല്ല. ഒക്കെ കഴുകാനിട്ടിരിക്ക്യാണ്. തുണി തിരുമ്പീട്ട് നീയിപ്പൊ വരുംച്ചിട്ട് ഞാനവിടെ കാത്തിരിക്ക്യാണ്.'\n'ഇപ്പൊ വരാം ചേച്ചീ. ഇതൊക്കെ ഒന്ന് ഒലുമ്പിയെടുക്കട്ടെ.'\n'നെനക്ക് വേറെ എവിടെങ്കിലും ജോലി നോക്കാലോന്ന് വച്ചിട്ടാ മാതു ഞാൻ ഇപ്പത്തന്നെ പറേണത്. ഞങ്ങള് അട്‌ത്തെവിടെങ്കിലും ആണെങ്കിൽ നെന്നെത്തന്നെ വെയ്ക്കായിരുന്നു. ഇത് എട്ട് കിലോമീറ്ററ് ദൂര്യാണ്. രാവിലെ ആറു മണിയ്‌ക്കൊക്കെ എങ്ങിന്യാ എത്ത്വാ? പോരാത്തതിന് കിട്ടണ ശമ്പളം മുഴുവൻ ബസ്സുകൂലി കൊടുക്കണ്ടിം വരും.'\nഇല്ല, അതൊന്നും പറ്റില്ല. നിരത്തിന്റെ ഒരു വശത്തുള്ള ഇരുപതു കുടിലിലുള്ളവർ നിത്യവൃത്തിക്കായി ആശ്രയിക്കുന്നത് മറുവശത്തുള്ള വീടുകളാണ്. ഏകദേശം ഒരേക്കർ സ്ഥലത്ത് ആ ഇരുനില വീടുകൾ ചിതറിക്കിടക്കുകയാണ്. സ്ത്രീകൾ ആ സമ്പന്ന വീടുകളിൽ മിറ്റമടിക്കാനും തിരുമ്പാനും പാത്രം മോറാനും പോകുമ്പോൾ അവരുടെ ഭർത്താക്കന്മാർ കുറേ ദൂരെ പലതരം പണിയ്ക്കായി പോകും. ചിലർ ആഴ്ചയിലൊരിക്കൽ വരുന്നു. ചിലർ മാസത്തിലൊരിക്കൽ മാത്രം. മാസത്തിലൊരിക്കൽ മാത്രം വരുന്നവരുടെ ഭാര്യമാർ ഭാഗ്യം ചെയ്തവരാണ്, കാരണം ചവിട്ടും തൊഴിയും മാസത്തിലൊരിക്കലല്ലെ ഉണ്ടാവൂ. ഭാര്യയെയും മക്കളെയും സ്‌നേഹിച്ച് കുടുംബം നോക്കി നടക്കുന്നവരുമുണ്ട്. അവർ ക്രമേണ അവരുടെ കുടിലുകൾ നന്നാക്കിയെടുക്കും. ഓടു മേയും അല്ലെങ്കിൽ വാർക്കും. മക്കൾക്കും ഭാര്യയ്ക്കും നല്ല വസ്ത്രങ്ങൾ വാങ്ങും. കടമെടുത്തിട്ടാണെങ്കിലും ടിവി വാങ്ങും. തനിയ്ക്ക് ആ ഭാഗ്യമൊന്നുമില്ല.\n'മാതൂനോട് മറ്റു വീട്ടുകാര് വല്ലതും പറഞ്ഞോ?'\n'അല്ല, ഈ കോളനീല്ള്ള എല്ലാ വീട്ടുകാരും ഈ നവമ്പറോടെ ഒഴിഞ്ഞുകൊടുക്കണ്ടിവരും. ഇവിടെ കൊറെ വല്യേ കെട്ടിടം വരാൻ പോവ്വാണ്. പതിനഞ്ച് നെലള്ള മൂന്ന് നാല് കെട്ടിടങ്ങള്.ഈ സ്ഥലൊക്കെ അവര് വാങ്ങീരിക്കുണു. ഒടമസ്ഥന്മാർക്കൊക്കെ രണ്ട് ഫ്‌ളാറ്റ് വീതം കിട്ടും, പോരാത്തതിന് പണോം.'\n'എല്ലാരും പോവ്വാണോ ചേച്ചീ?'\n'അതെ പോവ്വാതെ പറ്റില്ല. ഇതിന്റെ എടേല് ഒരു വീട്ടുകാർക്കു മാത്രായി പിടിച്ചു നിൽക്കാൻ പറ്റ്വോ? അവര് ചുറ്റും പൈലിങ് തൊടങ്ങ്യാത്തന്നെ ഈ വീടൊക്കെ നെലം പൊത്തും. അത്ര പഴേ വീട്കളല്ലേ ഇതൊക്കെ. അപ്പൊ കിട്ടണത് വാങ്ങി സ്ഥലം വിട്വാ. അതിന്റെടയ്ക്ക് രണ്ട് ഫ്‌ളാറ്റ് വീതം കിട്ട്വാച്ചാൽ നല്ലതാന്ന് കര്ത്വാ.'\n'എന്നാ ചേച്ചി പോണ്?'\n'ഞങ്ങള് മിക്കവാറും ഈ ഒന്നാന്തിതന്നെ പോവും.'\n'മിക്കവാറും. തീർച്ച്യാക്ക്യ സ്ഥിതിയ്ക്ക് വേഗമാറ്വല്ലെ നല്ലത്? തല്ക്കാലം പാലാരിവട്ടത്ത് ഒരു രണ്ടുമുറി വീട് വാടകയ്‌ക്കെടുത്തിട്ട്ണ്ട്. ഇന്നല്യാ കിട്ടീത്. അതോണ്ടാ നെന്നാട് പെട്ടെന്ന് പറയാണ്ടിര്ന്നത്.'\n'എന്താ മാതൂ? നെനക്ക് വേറെ വല്ലിടത്തും ജോലി നോക്കിക്കൂടെ?'\n'ഉം. ഞാൻ പോട്ടെ ചേച്ചീ, അരുൺ കാത്ത്‌നിക്ക്ണ്ണ്ടാവും.'\n'അമ്മ തിന്നു, ഇത് മോന്ള്ളതാ.' അവൾ മനസ്സിൽ കരുതി, ഇനി ഇതെത്രനാൾകൂടി ഉണ്ടാവും?\n'അമ്മാ, നമ്മടെ മുമ്പിലെ പറമ്പില് ഒരു വണ്ടി വന്നിരിക്ക്ണ്.'\n'അതെയമ്മാ, വല്യേ വണ്ടി. ഇപ്പൊ രണ്ടെണ്ണംണ്ട്. അമ്മ കണ്ടില്ലെ?'\n'അമ്മ പോട്ടെ, മോൻ മിറ്റത്തേയ്ക്കിറങ്ങര്ത് കെട്ടോ?'\nഇന്ന് സരസുച്ചേച്ചിയുടെ ചീത്ത കേൾക്കും. അവൾ ജോലിയെടുക്കുന്ന രണ്ടാമത്തെ വീട്ടിൽ ബെല്ലടിച്ചു കാത്തുനിൽക്കുമ്പോൾ മാതു കരുതി. അതുപോലെത്തന്നെയായി. വാതിൽ തുറന്നതും ശകാരത്തിന്റെ മലവെള്ളപ്പാച്ചിലും ഒപ്പമാണുണ്ടായത്. അവൾ ഒന്നും പറഞ്ഞില്ല. ശരിയാണ്. ഇന്ന് പതിനഞ്ചു മിനിറ്റു നേരം വൈകി. തന്റെ കൈകാലുകൾ വിചാരിച്ചിടത്തേയ്ക്കു പോകുന്നില്ല. ആകെ തളർച്ചയാണ്. സിങ്കിലിട്ട എച്ചിൽ പാത്രങ്ങൾ വല്ലാതെ നാറാൻ തുടങ്ങിയിരുന്നു. രാത്രി ഊണു കഴിഞ്ഞാൽ പാത്രങ്ങൾ വെറുതെ എച്ചിൽ കളഞ്ഞു വെച്ചാൽ ഇത്ര നാറ്റമുണ്ടാവില്ല. ഒരിക്കൽ അതു പറഞ്ഞതിന് വേറെയും കേൾക്കേണ്ടി വന്നു. 'എല്ലാം എനിക്കന്നെ അങ്ങട്ട് ചെയ്യാച്ചാ പിന്നെ നെന്റെ ആവശ്യല്യല്ലോ........'\n'നിങ്ങളൊക്കെ ഇവ്ട്ന്ന് പോവ്വാണ്ന്ന് കേട്ടല്ലൊ.'\n'അവർക്കാണ് എന്നെക്കാൾ കൂടുതൽ അറിയ്യാച്ചാ അവരോട്തന്നെ ചോദിക്കായിര്ന്നില്ലേ?''\nമാതു ഒന്നും പറഞ്ഞില്ല.'\n'പോവാണ്ടെ പറ്റ്വോ? പുത്യേ കെട്ടിടത്തിന്റെ പണി കഴിയാൻ മൂന്ന് നാല് കൊല്ലം എടുക്കും. അതുവരെ ഞങ്ങള് ഇടപ്പിള്ളീലാ താമസിക്ക്യാ.''\n'അവ്‌ടേയക്കൊന്നും എനിക്ക് വരാൻ പറ്റില്ല ചേച്ചി.''\n'ആരാ വരണംന്ന് പറയണത്? ഒക്കെ സൗകര്യംപോലെ ചെയ്യാ.''\n'ചേച്ചിക്കിതു നേരത്തെ പറയായിരുന്നു. ന്നാ എനിക്ക് വേറെ വല്ല ജോലീം നോക്കായിരുന്നു.''\n'ഈ നാലു ദെവസം കൊണ്ടോ?''\n'അമ്മാ നിക്ക് പനിക്കുണു.'\n'അച്ഛൻ വരട്ടെ, ന്ന്ട്ട് ആസ്പത്രീല് കൊണ്ടുപോവാൻ പറയാം.'\n'അമ്മ പോയി കടേന്ന് മര്ന്ന് വാങ്ങ്യാ മതി. നിക്ക് വയ്യമ്മാ.'\n'മോൻ ഇതു തിന്നോ. അപ്പഴേയ്ക്ക് അമ്മ പോയി മര്ന്ന് വാങ്ങിക്കൊണ്ടരാം.'\n'നിക്ക് മര്ന്ന് മതി അമ്മാ, ഇത് വേണ്ടാ.'\nമരുന്നുകടയിൽനിന്ന് മടങ്ങുമ്പോൾ അടുത്ത വീട്ടിലെ ജ്യോതിയുണ്ടായിരുന്നു.\n'നിന്നോട് വീട്ട്കാര് വല്ലതും പറഞ്ഞോ മാതൂ?'\n'പറഞ്ഞു. ഇനി നമ്മള് എന്താ ചെയ്യാ?'\nജ്യോതി അതേ കോളനിയിൽ മൂന്നു വീട്ടിൽ ജോലിയെടുക്കുന്നുണ്ട്. അവൾക്ക് കുട്ടികളില്ലാത്തതുകൊണ്ട് അത്ര വിഷമമില്ലാതെ ജീവിച്ചുപോകുന്നു. ജോലിയില്ലാതായാൽ അവളും പട്ടിണിയിലാണ്. കാരണം അവൾക്കും തന്റെ കെട്ട്യോനെപ്പോലെ ഒരുത്തനാണ് ഭർത്താവായിട്ടുള്ളത്.\n'എന്തു നോക്കാനാണ്? നമക്കെവിട്യാ ജോലി കിട്ട്വാ? തെക്കെ കോളനിക്കാര് നമ്മളെ അടുപ്പിക്കില്ല. നമ്മടെ പിന്നിലെ തങ്കമ്മച്ചേച്ചി അവ്‌ടെ ജോലിയ്ക്ക് പോയിട്ട് എന്താണ്ടായത് ന്ന് അറീല്ലേ?'\n'ശര്യാ. പിന്നെ ഒരു കാര്യണ്ട്. നമ്മടെ മുമ്പില്ള്ള വീടുകളൊക്കെ പൊളിച്ചിട്ട് അവിടെ നാല് കെട്ടിടാ വരണത്. ഓരോന്നും പതിനഞ്ച് നെല്യാത്രെ. എല്ലാംപാടെ മുന്നൂറ് ഫ്‌ളാറ്റാ വരണത്ന്ന്. അതൊക്കെ വന്ന് കഴിഞ്ഞാ പിന്നെ ജോലിയ്‌ക്കൊന്നും വെഷമണ്ടാവില്ല.'\n'അതിന് കാലം കൊറെ പിടിയ്ക്കില്ലേ ജ്യോതി?'\n'മൂന്നു കൊല്ലംന്നാണ് അവര് പറേണത്. അതോണ്ടൊന്നും പണി തീരൂലാ. ഒരു നാലു കൊല്ലം കൂട്ടിക്കോ.'\n'അതുവരെ നമ്മള് എന്താ ചെയ്യാ?' മാതു ചോദിച്ചു.\n'ഒരു വഴീണ്ട്. ഇവിടെ കെട്ടിടം പണി തൊടങ്ങ്യാ നമ്‌ക്കൊക്കെ പണി കിട്ടും. നീ കാണാറില്ലെ, ഓരോ കെട്ടിടം പണിയ്ക്ക് സ്ത്രീകള് ജോലിട്ക്കണത്? ഒരു രണ്ടുനെല വീട്ണ്ടാക്കാൻതന്നെ എത്ര പെണ്ണുങ്ങള് വേണം. അപ്പൊപ്പിന്നെ ഇതിന്റെ കത പറയാന്‌ണ്ടോ?'\n'നല്ല കൂലി കിട്ട്വായിരിക്കും അല്ലെ?'\n'പിന്നേ? നൂറ്റിയിരുപത് നൂറ്റിമുപ്പതൊക്ക്യാ ഇപ്പത്തെ റേറ്റ്. മാസം നമ്ക്ക് ഇപ്പൊണ്ടാക്കണേക്കാ കൂടുതല്ണ്ടാക്കാം. നീ പേടിക്കാണ്ടിരിക്ക്.'\n'സമാധാനായി ന്റെ ജ്യോതി.'\n'പിന്നെ വേറൊരു കൊഴപ്പണ്ട്.' ജ്യോതി ഒരു താക്കീതോടെ പറഞ്ഞു. 'നമ്മട്യൊക്കെ കെട്ട്യോമ്മാർക്കും ഇവിടെത്തന്നെ ജോലി കിട്ടും. അട്ത്ത്തന്നെ ഒരു രണ്ട് ചാരായഷാപ്പും തൊറക്കും. പിന്നെ നമ്മടെ കഷ്ടകാലാ.'\n'അത് ശര്യാ....... ഞാനീ മര്ന്ന് മോന് കൊണ്ടെക്കൊടുക്കട്ടെ.'\nഎല്ലാം നശിച്ചു എന്നു കരുതിക്കൊണ്ടിരുന്നപ്പോൾ ജ്യോതി മാതുവിന് കുറേ സ്വപ്നങ്ങൾ കൊടുത്തു. എപ്പോഴാണ് പണി തുടങ്ങുക എന്നറിയില്ല. ആ മഞ്ഞ യന്ത്രങ്ങളെക്കൊണ്ട് എന്താണ് ചെയ്യുക എന്നവൾക്കറിയില്ല. പക്ഷെ അത് കെട്ടിടം പണിയ്ക്കുള്ളതാണെന്ന് അവൾക്കു മനസ്സിലായി. അതെല്ലാം കൊണ്ടുവന്നിട്ട സ്ഥിതിയ്ക്ക് പണി വേഗം തുടങ്ങുമായിരിക്കും. ഒരു മാസത്തിനുള്ളിൽ, ചിലപ്പോൾ അതിലും നേർത്തെ. അതുവരെ ഈ നാലു വീട്ടിൽനിന്നു കിട്ടിയ ശമ്പളംകൊണ്ട് കഴിയാനാകും. പോകുമ്പോൾ അവർ വല്ലതും കൂടുതൽ തന്നാൽ നന്നായിരുന്നു. ഒരര മാസത്തെ ശമ്പളമെങ്കിലും. എന്തിനാണവർ തരുന്നതല്ലെ? എന്തോ കഥ. ഇനി ഒരു കാര്യമുള്ളത് കെട്ടിയോന് ഇവിടെ ജോലി കിട്ടി ഒപ്പം താമസിക്കാൻ തോന്നരുതേ എന്നു മാത്രമാണ്. ഓരോ പ്രാവശ്യവും അയാൾ വന്നുപോകുമ്പോൾ അവളുടെ പഴ്‌സ് തപ്പി ഉള്ള പണമെല്ലാം എടുത്തുകൊണ്ടുപോകുന്നു. അയാൾ കാണാതെ പണം ഒളിപ്പിച്ചുവെയ്ക്കുന്നതിലാണ് രക്ഷയെന്ന് മാതു മനസ്സിലാക്കിയിരുന്നു.\nനിരത്തിന്റെ എതിർവശത്ത് ഉയർന്നുവന്ന ഒരു വലിയ പരസ്യപ്പലക അപ്പോഴാണ് അവൾ ശ്രദ്ധിച്ചത്. സാമാന്യം വലിയ ഒരു വീടിന്റെ നീളവും ഉയരവുമുള്ള പടുകൂറ്റൻ പലക. അതിൽ നാലു വലിയ കെട്ടിടങ്ങളുടെ ചിത്രങ്ങൾ. പതിനഞ്ചു നിലയുണ്ടാവും ഓരോ കെട്ടിടത്തിനും. അവൾക്ക് എണ്ണാൻ പറ്റിയില്ല. ഫ്‌ളാറ്റുകളുടെ ബാൽക്കണികളിൽ ഭംഗിയുള്ള ഗ്രില്ലുകൾ. കെട്ടിടങ്ങളുടെ ചുറ്റും പുൽമേടകൾ, പൂക്കൾ വിരിഞ്ഞുനിൽക്കുന്ന തോട്ടങ്ങൾ, ജലധാരകൾ. കണ്ണഞ്ചിപ്പോയി. നിരത്തു മുറിച്ചുകടക്കാതെ അതുതന്നെ നോക്കിനിൽക്കുന്ന മാതുവിനെ ഉണർത്തിയത് ജ്യോതിയായിരുന്നു.\n'എന്താ മാതു നീ ഇതീ ഒരു ഫ്‌ളാറ്റ് വാങ്ങാൻ പോണ്‌ണ്ടോ?'\nഅവൾ ചിരിച്ചുകൊണ്ട് ധൃതിയിൽ ജ്യോതിയുടെ ഒപ്പം നടന്നു. ഇതിൽ എതു കെട്ടിടത്തിലാണാവോ അവൾ പണിയെടുക്കുന്ന വീടുകളിലെ ചേച്ചിമാർ താമസിക്കുക? നാലുപേരും ഒരേ കെട്ടിടത്തിലായാൽ മതിയായിരുന്നു.\nകെട്ടിടത്തിന്റെ പണി മാതു പ്രതീക്ഷിച്ചതിലും നേരത്തെ തുടങ്ങി. പിറ്റേന്ന് രാവിലെ ഇരുമ്പായുധങ്ങൾ കൂട്ടിമുട്ടുന്ന ശബ്ദം കേട്ടപ്പോൾ മാതു പുറത്തുവന്നു നോക്കി. അനങ്ങാതെ നിന്നിരുന്ന മഞ്ഞവണ്ടികൾ ഉരുണ്ടു നടക്കുകയാണ്. മരച്ചാപ്പയിൽ തടിയെടുത്ത് മാറ്റിയിടുന്ന ആനകളെപ്പോലെ ആ യന്ത്രങ്ങൾ മുമ്പിലുള്ള നീണ്ട കൈകൊണ്ട് മണ്ണു മാന്തി ഇടനിരത്തിൽ മണ്ണിനു വേണ്ടി കാത്തുനിൽക്കുന്ന ടിപ്പർ ലോറികളിൽ നിറയ്ക്കുന്നു. യന്ത്രങ്ങളുടെ കൈകൾകൊണ്ട് ആറോ എട്ടോ പ്രാവശ്യം കോരിയെടുക്കുമ്പോഴേയ്ക്ക് ഓരോ ലോറി നിറയുകയാണ്. നിറഞ്ഞുകഴിഞ്ഞ ടിപ്പറുകൾ ചീറിപ്പായുകയാണ്, തിരിച്ചുവരാൻ, വീണ്ടും നിറയ്ക്കാൻ, വീണ്ടും........\nവീട്ടിന്റെ മുറ്റത്തെത്തിയപ്പോൾ ജ്യോതി നിന്നു. അവൾ മാതുവിന്റെ ചുമലിൽ കൈവെച്ചു.\n'നീ വെഷമിക്കണ്ട. ഇതു മാത്രൊന്നും അല്ല കെട്ടിടം പണീല്ള്ളൂ. പണിയൊന്ന് തൊടങ്ങട്ടെ. നമ്ക്ക് അവിടെ കിട്ടാതിരിക്കില്ല.'\n'ഞങ്ങട്യൊക്കെ പണി പോയി.'\n'നിങ്ങള് ഊണ് കഴിച്ചാ?'\nഎവിടെനിന്നെന്ന് അയാൾ പറഞ്ഞില്ല. ഷാപ്പിൽനിന്ന് കിട്ടിയ മീൻ വറുത്തതിന്റെ സ്വാദ് നാവിൽ അപ്പോഴുമുണ്ടായിരുന്നു. മാതു ഒന്നും പറയാതെ അയാളോടൊപ്പം കിടന്നു. ഇനി സംസാരം രാവിലെയെ നടക്കൂ.\n'വേറെ പണി കിട്ടില്ലെ?'\n'ഇനി വീട്ടുജോലി കിട്ടുംന്ന് തോന്ന്ണില്യ. തെക്കെ കോളനീല് എല്ലാ വീട്ടിലും പണിക്ക് ആള്ണ്ട്. അവര് വേറെ ആരേം അങ്ങട്ട് കേറ്റൂല. പോരാത്തതിന് നമ്മടെ കോളനീലെ എല്ലാ പെണ്ണുങ്ങടേം ജോലി പോയിരിക്ക്യാണ്.'\n'വീട്ടുപണി കിട്ടില്ലെങ്കീ കെട്ടിടം പണിയ്ക്ക് പൊയ്‌ക്കൊ. ഇത്ര വല്യേ കെട്ടിടങ്ങള്ണ്ടാക്കുമ്പോ ധാരാളം പെണ്ണുങ്ങളെ വേണ്ടിവരും.'\n'മോന് നാല് ദെവസായിട്ട് നല്ല പന്യാ. ഒന്ന് ആസ്പത്രീല് കൊണ്ടോണം'\n'ചായ കുടിച്ചിട്ട് പോവാം. നെന്റെ കയ്യില് പണംണ്ടോ? ണ്ടാവൂലോ ഈ നാല് സ്ഥലത്ത്ന്ന് ശമ്പളം കിട്ടീലെ. പിന്നെ അവര് പിരിച്ച് വിടുമ്പൊ എക്സ്റ്റ്രാ ഒന്നും തന്നില്ലെ?'\n'ഇല്ല.' മാതു നുണ പറഞ്ഞു. ഒരു വീട്ടുകാര് മുഴുവൻ മാസത്തെ ശമ്പളം കൂടുതൽ തന്നു. മറ്റുള്ള മൂന്നു പേരും പകുതി മാസം വീതവും. അവൾ അത് ഒളിപ്പിച്ചു വെച്ചിരിക്കയാണ്.\n'നീ ചോയ്ച്ച് വാങ്ങണ്ടതായിരുന്നു.'\n'അതെ, ഇവിടെ നിന്നിട്ട് എന്താ കാര്യം?'\n'എനിക്കൊരു ഇരുന്നൂറു രൂപ വേണം.'\n'ന്റെ അട്ത്ത് എവിട്ന്നാ പണം?' മാതുവിന് കലി വരുന്നുണ്ടായിരുന്നു. 'ന്റെ പണീം പോയിരിക്ക്യാണ്. എപ്പഴാ പണി കിട്ട്വാന്നറിയില്ല. അത്‌വരെ പട്ടിണി കെടക്കാൻ പറ്റ്വോ?'\n'അതൊന്നും നിക്കറീല്യ. എനിക്കിപ്പൊ പണത്തിന് ആവശ്യണ്ട്. അടുത്ത ആഴ്ച വരാം. അപ്പൊ കൊണ്ടന്ന് തരാം.'\n'നോക്ക്, എത്ര നല്ല വീടുകളാണ് പൊളിക്കണത്?' തന്റെ അടുത്ത് ഈ കാഴ്ച കണ്ടുനിന്ന ജ്യോതിയോട് മാതു പറഞ്ഞു. 'ആ വീടുകളൊക്കെ നമ്മടെ പറമ്പിലേയ്ക്ക് കൊണ്ടരാൻ പറ്റിയാൽ എത്ര നന്നായിരുന്നു അല്ലെ?'\n'അതാണ് ഞാനും ആലോചിച്ചോണ്ടിരുന്നത്.'\n'ഒരു കാര്യം മനസ്സിലാക്ക്യോ?' മാതു പറഞ്ഞു. 'ഇക്കണക്കിന് പോയാൽ നമ്ക്ക് ഇവിടെ പണിയൊന്നും കിട്ടുംന്ന് തോന്ന്ണ്‌ല്യ.'\n'സാരല്യ.' ജ്യോതി അവളെ ആശ്വസിപ്പിച്ചു. 'പണി തൊടങ്ങീട്ടല്ലെള്ളൂ. ഇനി തറ പണ്യൊക്കെ തൊടങ്ങുമ്പളാണ് നമ്മട്യൊക്കെ ആവശ്യം വര്വാ.'\nതറപ്പണി, ജ്യോതിയും അവളെപ്പോലുള്ള മറ്റു സ്ത്രീകളും വിചാരിച്ച പോലെ, അത്ര എളുപ്പമായിരുന്നില്ല. വലിയ ഡ്രില്ലിംഗ് മെഷിനുകളും പഞ്ചിംഗ് ഹാമറുകളും പ്രവർത്തനം തുടങ്ങി. അവ ഭൂമിയിൽ അഗാധമായ ദ്വാരങ്ങളുണ്ടാക്കുമ്പോൾ ചുറ്റുവട്ടത്തുമുള്ള വീടുകൾ വിറച്ചു. അവയുടെ ചുമരുകളിൽ വിള്ളലുണ്ടായി. ആ യന്ത്രങ്ങൾ രാത്രിപകലില്ലാതെ കുഴിക്കൽ തുടർന്നു. ഒരു രാവിലെ മാതു നോക്കി നിൽക്കെ ഒരു ട്രക്കിൽനിന്ന് സ്ത്രീകൾ ചാടിയിറങ്ങി. ഒപ്പംതന്നെ തുമ്പകളും സിമന്റ് കൂട്ടിയത് എടുക്കാനുള്ള ഇരുമ്പുചട്ടികളും കൊണ്ട് ആണുങ്ങളും. നിമിഷങ്ങൾക്കകം കോൺക്രീറ്റ് മിക്‌സ്ചറുകൾ പ്രവർത്തനമാരംഭിച്ചു.\n'നമുക്കൊന്ന് പോയി നോക്കാം.' ജ്യോതി പറഞ്ഞു. മാതുവിന് ഒരഭിപ്രായവുമുണ്ടായിരുന്നില്ല. തലേന്നു രാത്രിയും അവൾ കയ്യിൽ ബാക്കിയുള്ള പണം എണ്ണിനോക്കിയിരുന്നു. മോന്റെ ചികിത്സക്കായി പണം നല്ലവണ്ണം ചെലവാകുന്നുണ്ട്. അവനെന്താണ് അസുഖമെന്ന് ഡോക്ടർമാർ പറഞ്ഞില്ല. ഓരോ ആഴ്ചയും അവൾ അരുണിനെയും കൂട്ടി ആസ്പത്രയിൽ പോകും. ഡോക്ടർ മരുന്നെഴുതിത്തരും.\n'ഇതൊരു പുതിയ മരുന്നാണ്. ഇതോണ്ട് ഭേദാവും. പേടിക്കാനൊന്നുംല്യ.'\nമരുന്നുകൾക്ക് ഭയങ്കര വിലയാണ്. ഒരാഴ്ചത്തെ മരുന്നിന് അറുപത്തഞ്ചു രൂപ ചുരുങ്ങിയത് വരും. കഴിഞ്ഞ ആഴ്ചത്തെ മരുന്നിന് എൺപതിൽ ചില്വാനം വന്നു. ഇതൊക്കെ പോരാത്തതിനാണ് കെട്ട്യോന്റെ കൊള്ളയും. ഇനി ഒരാഴ്ചത്തെ മരുന്നും അരീം വാങ്ങാൻ കഷ്ടിച്ചു പണം കാണും. ജോലി നഷ്ടപ്പെട്ടിട്ട് ഒന്നര മാസമായി. അന്ന് വന്ന ശേഷം കെട്ട്യോൻ തിരിഞ്ഞു നോക്കിയിട്ടില്ല. അതു നന്നായി എന്ന് ജ്യോതി പറയുന്നു. അല്ലെങ്കിൽ അയാൾക്ക് തിന്നാൻ കൊടുക്കാൻ കടം വാങ്ങേണ്ടി വരും. ആരുടെ കയ്യിൽനിന്നാണ് കടം വാങ്ങുക? എല്ലാവർക്കും അവരുടെ സ്ഥിതിതന്നെയാണ്. ആഴ്ചയിലൊരിക്കൽ വരുന്ന ജ്യോതിയുടെ ഭർത്താവും ഒരിക്കൽ വന്നു പോയതാണ്. അവർക്കെല്ലാം പണിയുണ്ട്. വല്ലപ്പോഴും ഭാര്യയുടെ അടുത്തുനിന്നു കിട്ടുന്നത് അവർക്ക് അവിടെത്തന്നെ കിട്ടും. പിന്നെ എന്തിനാണ് കഷ്ടപ്പെട്ടു വരുന്നത്. മാതുവിന്റെ ഭർത്താവിനും വിവരങ്ങൾ കിട്ടുന്നുണ്ടാവും. ഇനി വന്നിട്ട് കാര്യമില്ലെന്ന് അയാൾക്കും മനസ്സിലായിട്ടുണ്ടാവും.\nവൈകുന്നേരം മാതു ജ്യോതിയുടെ ഒപ്പം ധൈര്യം സംഭരിച്ച് പോയപ്പോൾ അന്നത്തെ പണി കഴിഞ്ഞ് പെണ്ണുങ്ങൾ ട്രക്കിൽ കയറുകയായിരുന്നു. അവരുടെ സംസാരത്തിൽനിന്ന് അവർ തമിഴത്തികളാണെന്നു മനസ്സിലായി. അവർക്ക് നിർദ്ദേശങ്ങൾ കൊടുത്തുകൊണ്ടിരുന്ന ഒരാളോട് ജ്യോതി ചോദിച്ചു.\n'ണ്ടല്ലോ.' അയാൾ രണ്ടു പേരുടെയും ദേഹത്തിൽ ഉഴിഞ്ഞു നോക്കി. ഇരുണ്ട നിറമുള്ള മെലിഞ്ഞ തമിഴത്തിപ്പെണ്ണുങ്ങൾക്കിടയിൽ അവരുടെ ദേഹം ഉദിച്ചു കണ്ടു. ആ ഉരുണ്ട ദേഹങ്ങൾ അയാൾ കൊതിയോടെ നോക്കുകയാണ്.\n'നാളെ ഞങ്ങളും വരട്ടെ പണിയ്ക്ക്.'\n'ദാ, അവ്‌ടെ ചോദിയ്ക്ക്. അയാളാണ് കണ്ട്രാക്.' അടുത്തുതന്നെ കെട്ടിയുണ്ടാക്കിയ ടെന്റിനു മുമ്പിൽ ആരോടോ സംസാരിച്ചുകൊണ്ട് നിന്ന ഒരു തടിയനെ ചൂണ്ടിക്കാട്ടി അയാൾ ട്രക്കിന്റെ മുൻസീറ്റിൽ കയറിയിരുന്നു. വണ്ടി പുറപ്പെട്ടു പോവുകയും ചെയ്തു.\nകോൺട്രാക്ടറോട് സംസാരിച്ചുനിന്ന ആൾ പോവാനായി ആ രണ്ടു സ്ത്രീകൾ കാത്തുനിന്നു. ഇത്ര എളുപ്പമാണെന്നവർ കരുതിയിരുന്നില്ല. കുറച്ചു നേരത്തെത്തന്നെ ഇവിടെ വന്ന് അന്വേഷിക്കാമായിരുന്നു. സംസാരിച്ചുനിന്ന ആളെ പറഞ്ഞയച്ചശേഷം അയാൾ ടെന്റിന്റെ ഉള്ളിലേയ്ക്കു പോയി. ടെന്റിന്റെ വാതിൽ ഒരു തുണികൊണ്ട് മറച്ചിരുന്നു. അവർ വാതിൽക്കൽ ചെന്നു തുണി മാറ്റി നോക്കി. അയാൾ ഒരു മേശയക്കു മുമ്പിലിരുന്ന് എന്തോ കടലാസുകൾ നോക്കുകയാണ്.\n'ഞങ്ങള് മുമ്പില്‌ത്തെ കോളനീലാ താമസിക്കണത്.' മാതു പറഞ്ഞു.\nഅറിയാം? അതവരെ അദ്ഭുതപ്പെടുത്തി. അയാൾ വീണ്ടും ചോദിച്ചു. 'എന്താ വേണ്ടത്?'\n'നാളെ ഞങ്ങള് പണിയ്ക്ക് വരട്ടെ?' രണ്ടു സ്ത്രീകളും ഒന്നിച്ചാണ് പറഞ്ഞത്.\n'പണീ..........' അയാൾ നിർത്തി, അവരെ അടിമുതൽ മുടിവരെ നോക്കുകയാണ്.\n'നിങ്ങക്ക് എന്തു പണ്യാണ് അറിയ്യാ?'\n'സിമന്റിന്റെ പണ്യൊക്കെ പടിപ്പിച്ചു തന്നാമതി. തല്ക്കാലം കൂലിപ്പണി ചെയ്യാം. ഇപ്പൊപ്പോയ പെണ്ണുങ്ങള് ചെയ്ത പോലത്തെ പണി.'\n'ഞാൻ സത്യം പറയട്ടെ?' മുമ്പിലുള്ള പ്ലാസ്റ്റിക് കുപ്പിയിൽനിന്ന് ഒരു കവിൾ വെള്ളം കുടിച്ച് അയാൾ പറഞ്ഞു. 'ഈ തമിഴ് പെണ്ണുങ്ങള് ഇല്ലേ, അവര്യൊക്കെ തമിഴ്‌നാട്ടീന്ന് ആട്ടിത്തെളിച്ചു കൊണ്ടരണതാണ്. ഒരാൾക്ക് ഞാൻ കൊടുക്കണത് അറുപതു രൂപ്യാണ്. എൺപത്‌ന്നൊക്കെ ആദ്യം പറയും. ഒരിക്കല് നാടു വിട്ടാൽ പിന്നെ അവര് ഒന്നും പറയില്ല. ഇവിടത്തെ പെണ്ണുങ്ങൾക്ക് ചുരുങ്ങിയത് നൂറ്റിയിരുപത് കൊടുക്കണം. ഈ തമിഴത്തികളില്ലേ, അവറ്റ പൊരിഞ്ഞ് ജോലിയെടുത്തോളും. ഇവിടുത്തോര് അങ്ങന്യാണോ? സമയം നോക്കും. വാർക്കപ്പണീലൊന്നും സമയം നോക്കാൻ പറ്റൂല. അഞ്ചുമണി കഴിഞ്ഞാൽ ഡബ്‌ള് കൂലി വേണംന്ന് പറയും. അതൊക്കെ മൊതലാവ്വോ? അങ്ങിന്യൊന്നും കൊടുത്തില്ലെങ്കില് രാഷ്ട്രീയക്കാര് വന്ന് ബഹളംണ്ടാക്കും. പിന്നെ അവർക്കും കൊടുക്കണ്ടി വരും കാശ്. എന്തിനീ പൊല്ലാപ്പിനൊക്കെ പോണത്.'\nമാതുവും ജ്യോതിയും മുഖത്തോടുമുഖം നോക്കി.\n'ഒരു പണീം കിട്ടില്ലേ?' മാതു ചോദിച്ചു. 'ഞങ്ങക്കൊക്കെ ഈ പറമ്പില് വീട്ടുപണിണ്ടായിര്ന്നതാ. ആ വീട്ടുകാരൊക്കെ പോയപ്പൊ പണില്യാതായതാ.'\n'ഞാനെന്താ ചെയ്യാ. ശരിയ്ക്ക് പറഞ്ഞാ, ആ ട്രക്കില് പോയ ആളില്ലെ, അയാളാണ് ലേബർ കൺട്രാക്ടറ്. അയാളാണ് ഇവറ്റ്യൊക്കെ സൂക്ഷിക്കണത്. ന്ന് വെച്ചാല് വല്ല ഒഴിഞ്ഞ പറമ്പിലും ടെന്റ്‌കെട്ടി അവിടെത്തന്നെ ഭക്ഷണംണ്ടാക്കിക്കഴിച്ച് കൂടിക്കോളും. ഞാനിപ്പൊ ഒന്നോ രണ്ടോ പെണ്ണുങ്ങളെ വേറെ എടുത്താ അയാള് ഒടക്കും.'\n'നിങ്ങട്യൊക്കെ കെട്ട്യോന്മാര് ഇല്ലെ? ആണ്ങ്ങളെ ഒന്നും കാണാറില്ലല്ലൊ ഇവ്‌ടെ?'\n'അവർക്കൊക്കെ ദൂരെ ജോല്യാണ്. വല്ലപ്പഴും വരും. രണ്ടാഴ്ച കൂടുമ്പഴോ മാസത്തിലൊരിക്കലോ.....'\n'അപ്പൊ ഒരു കാര്യം ചെയ്യാമോ?' വാതിൽക്കലെത്തിയ സ്ത്രീകൾ നിന്നു. അയാൾ തുടർന്നു. 'ഒരു എട്ടു മണി കഴിഞ്ഞാ ഒന്ന് വരാമോ? ന്നെ സഹായിക്കാനാ. ഇവ്ട്ന്ന് തന്നെ നിങ്ങക്കും ഭക്ഷണം കഴിക്കാം. പറ്റ്വെങ്കീ രാത്രി ഇവ്‌ടെ കെട്ക്കും ചെയ്യാം. അല്ലാ, നിങ്ങക്ക് ഇഷ്ടണ്ടെങ്കീ മതി.'\n'അതു വേണ്ട.' രണ്ടു പേരും ഒന്നിച്ചു പറഞ്ഞു. അയാളെ ചീത്ത പറഞ്ഞ് ഓടിപ്പോവാനാണ് ആദ്യം തോന്നിയത്. പിന്നെ, ഭാവി പുറത്തെ ഇരുട്ടുപോലെ അവർക്കു മുമ്പിൽ വിടർന്നു നിന്നപ്പോൾ അവർ നിശ്ശബ്ദരായി പുറത്തേയ്ക്കു കടന്നു.\n'അങ്ങനെ പറ്റ്വെങ്കില് വാ.' അയാൾ പിന്നിൽനിന്ന് വിളിച്ചുപറഞ്ഞു.\nവീട്ടിലെത്തിയ മാതു കുറേ നേരം ഓരോന്ന് ആലോചിച്ചു. അരുൺ തളർന്ന് ഉറങ്ങുകയാണ്. അവൻ മെലിഞ്ഞ് എല്ലും കോലുമായിരിക്കുന്നു. എന്തിനാണ് ഇങ്ങിനെ ഒരു ജീവിതം? നാലു വീടുകളിൽ ജോലിയെടുത്തു കൊണ്ടിരിക്കുമ്പോൾ അവൾ എന്നും ആലോചിക്കുന്നതാണ്. എന്താണ് അവരുടെയും തങ്ങളുടെയും ജീവിതം രണ്ടു വിധത്തിലാവുന്നത്? എന്താണ് രണ്ടും തമ്മിൽ ഇത്ര അന്തരം? അവൾക്ക് കെട്ട്യോനോട് കലശലായ ദേഷ്യം വന്നു. അയാൾ സഹായിച്ചാൽ ജീവിതം കുറേക്കൂടി നന്നാക്കാമായിരുന്നു. അതിനു പകരം അവളെ ദ്രോഹിക്കുകയാണ് അയാൾ ചെയ്യുന്നത്. ഇനി രണ്ടോ മൂന്നോ ദിവസങ്ങൾക്കുള്ളിൽ കയ്യിലുള്ള പണം മുഴുവൻ തീരും. അതു കഴിഞ്ഞാലോ?\nഅവളുടെ പണം കഴിയുകതന്നെ ചെയ്തു, പ്രതീക്ഷിച്ചതിലും വേഗം. വീട്ടുജോലിയുണ്ടായിരുന്ന കാലത്ത് ഭക്ഷണത്തിനുവേണ്ടി അധികം പണം ചെലവാക്കേണ്ടി വന്നിരുന്നില്ല. ഇപ്പോൾ അരിമുതൽ ഉപ്പുവരെയുള്ള സാധനങ്ങൾ കാശുകൊടുത്തു വാങ്ങണം. പോരാത്തതിന് മോന്റെ മരുന്നുകളും. നാളെ അവനെ ഡോക്ടറുടെ അടുത്ത് കൊണ്ടുപോണ്ട ദിവസമാണ്. ചുരുങ്ങിയത് നൂറു രൂപയെങ്കിലും വേണ്ടിവരും. അവൾ എഴുന്നേറ്റു. പ്രതീക്ഷിക്കാത്ത ചെലവ് വല്ലതും വന്നാൽ എടുക്കാനായി അവൾ ആയിരത്തിച്ചില്ല്വാനം രൂപ ഒരു സ്ഥലത്ത് ഒളിപ്പിച്ചു വെച്ചിരുന്നു. മൂന്നു നാലു കൊല്ലത്തെ ആ സമ്പാദ്യം കെട്ട്യോനിൽനിന്ന് രക്ഷപ്പെടുത്തി ഒളിപ്പിച്ചു വെയ്ക്കാൻ അവൾ പാടുപെട്ടിരുന്നു. അതെടുക്കാൻ വരട്ടെ. അവൾ പിന്നിലെ വേലിക്കൽ ചെന്ന് വിളിച്ചു. 'ജ്യോതീ.....'\nജ്യോതി പുറത്തുകടന്നു വേലിക്കലേയ്ക്കു വന്നു.\n'ജ്യോതി, ഒരു നൂറു രൂപ എട്ക്കാണ്ടാവ്വോ? നാളെ രാവിലെ മോനെ ഡോക്ടറ്‌ടെ അട്ത്ത് കൊണ്ടുപോണം.'\nജ്യോതി ഒരു മിനുറ്റ് ഒന്നും പറഞ്ഞില്ല. പിന്നെ സാവധാനത്തിൽ പറയാൻ തുടങ്ങി.\n'ഞാനെങ്ങന്യാ നെന്നോട് അങ്ങട്ട് ചോദിക്ക്യാന്ന് വിചാരിച്ചിരിക്ക്യായിരുന്നു. ന്റട്ത്ത് ഇരുപത് രൂപണ്ട്, ചില്ലറ്യൊക്കെ ആയിട്ട്. അത് വേണങ്കീ തരാം. നമ്മള് എന്താ ചെയ്യാൻ കണ്ടിരിക്കണത്?'\n'നിക്കറീല്യ. പോട്ടെ. എന്തെങ്കിലും വഴിണ്ടാവും.'\nമാതു തിരിഞ്ഞു നടന്നു. അവൾ ഒളിപ്പിച്ചുവച്ച സമ്പാദ്യത്തെക്കുറിച്ച് ആലോചിച്ചു. ഇപ്പോൾ അതെടുക്കേണ്ട സമയമായിരിക്കുന്നു. ഒരു നൂറു രൂപയെങ്കിലും ജ്യോതിയ്ക്കും കൊടുക്കാം. അവൾ കട്ടിലിന്റെ അടിയിൽനിന്ന് പെട്ടി വലിച്ചെടുത്ത് അടിയിൽ തപ്പി.\nഅതവിടെനിന്ന് പോയിരിക്കുന്നു! ആയിരത്തിച്ചില്ല്വാനം രൂപ. അവളുടെ നാലു കൊല്ലത്തെ സമ്പാദ്യം. ഭക്ഷണത്തിൽ മിച്ചം വെച്ച് ആവശ്യങ്ങൾ കുറച്ച് അവളുണ്ടാക്കിയ പണം! അവൾ തരിച്ചിരുന്നു. അവളറിയാതെ കെട്ട്യോൻ അതു മോട്ടിച്ചിരിക്കുന്നു.\nആ ഇരുപ്പിൽ സമയം ഏഴായിട്ടുണ്ടാകണം. അവൾ എഴുന്നേറ്റു. വീടിനു പിന്നിലെ ചായ്പിൽ കെട്ടിയുണ്ടാക്കിയ കുളിമുറിയിലെ മൺകുടത്തിൽ മുക്കാൽ ഭാഗം വെള്ളമുണ്ടായിരുന്നു. അതെടുത്തു നന്നായി മേൽക്കഴുകി, അകത്തുവന്ന് പെട്ടിയിൽനിന്ന് അവളുടെ ഏറ്റവും നല്ല സാരിയും ബ്ലൗസും പുറത്തെടുത്തു. വസ്ത്രങ്ങൾക്ക് വാസനയുണ്ടാവാൻ അവൾ രണ്ടു വാസനസോപ്പുകളിട്ടിരുന്നു. അവൾ തലമുടി കോതി മിനുസപ്പെടുത്തി, കണ്ണെഴുതി. മുഖത്തും ദേഹത്തും പൗഡറിട്ടു. പഴകിയ കാരണം അതിന്റെ വാസന കുറെ നഷ്ടപ്പെട്ടിരുന്നു. സാവധാനത്തിൽ അടിവസ്ത്രങ്ങളും സാരിയും ബ്ലൗസും ധരിച്ചു. ചെറിയ പഴ്‌സ് എടുത്തു അതിൽ രണ്ടു രൂപയും കുറച്ചു നാണ്യങ്ങളും ഇട്ടു. മോൻ അപ്പോഴും ഉറങ്ങുകയാണ്. അവൾ വാതിൽ പൂട്ടി പുറത്തിറങ്ങി. ദേവിയുടെ അമ്പലം അടുത്തുതന്നെയാണ്. അവിടെ പോയി ദേവിയെ തൊഴുത് പ്രാർത്ഥിച്ചു.\n'ദേവി എന്നോട് പൊറുക്കണേ.'\n'നന്നായി നീ വന്നത്, ഇരിയ്ക്ക്.'\n'നാളെ രാവിലെ വാ, എന്തെങ്കിലും പണീല് നെന്നെ ഇടാൻ പറ്റ്വോന്ന് നോക്കാം. നീ പേടിക്കണ്ട. ഈ കെട്ടിടം പണി കഴീണവരെ നെനക്ക് ജോലിണ്ട്.'\n'അരുൺ ഇപ്പൊ മിടുക്കനായിരിക്കുണു അല്ലെ?' ജ്യോതി ചോദിച്ചു.\n'ഉം, ഇപ്പൊ കൊറച്ച് മാസായിട്ട് പ്രശ്‌നൊന്നുംല്യ. അങ്ങനെ നിന്നാ മത്യായ്‌ര്ന്നു.'\n'നീ ഇങ്ങിനെ വേണ്ടാതെ മരുന്നൊന്നും കൊടുത്ത് അവനെ നശിപ്പിക്കല്ലെ. നല്ല ഭക്ഷണം, കളിക്കാനുള്ള അവസരം അതൊക്കെ മതി അവന്റെ അസുഖം മാറാൻ.'\nഅരുൺ കേൾക്കില്ലെന്നുറപ്പായപ്പോൾ ജ്യോതി ചോദിച്ചു.\n'നെന്റെ കെട്ട്യാൻ ഇപ്പൊ വരാറേയില്ല അല്ലെ?'\n'ഉം, ഉം.' അവൾ ആശ്വാസത്തോടെ പറഞ്ഞു. 'ഇനി വരാഞ്ഞാ മത്യായിരുന്നു. നെന്റെ കെട്ട്യോനോ?'\n'രണ്ടു മാസം മുമ്പെ വന്നതാ. നിക്ക് പണ്യൊന്നും ഇല്ല, കാശ് വേണംന്ന് പറഞ്ഞപ്പൊ വേഗം തിരിച്ചു പോയി. അയിന്റെ ശേഷം വന്നിട്ടില്ല. കെട്ടിടം പണീല്ണ്ട്ന്ന് ഞാൻ പറയാൻ പോയില്ല.'\n'എന്താ മോനെ, സുഖംല്യേ?'\n'ഉം, ഉം.' അവൻ തലയാട്ടി.\n'അമ്മേ, അവര് നമ്മടെ ആകാശം കട്ടെടുത്തു.'\nകേരളകൗമുദി ഓണപ്പതിപ്പ് - 2006